
Vivian, conform tipicului cotidian, la ora patru fix după 
amiază, după ce a introdus cheia în încuietoarea de la intrarea 
în micuța clădire în care locuia cu Ralph, s-a descălţat imediat, 
gest pe care îl făcea zilnic după ce intra în casă și se închidea 
ușa automat în urma ei. 

Apoi a mers în dormitor unde și-a lăsat poșeta pe pat, după 
care a intrat în bucătărie. 

A scos din frigider o carafă plină cu limonadă rece și a 
sorbit o înghiţitură. Apoi a intrat în salonul de zi și a deschis 
larg ferestrele care dădeau spre Golful San Francisco. 

Sus pe cer, soarele de vară încerca zadarnic să pătrundă 
prin perdeaua densă de ceaţă care se lăsase pe neașteptate 
asupra orașului și ascundea aproape complet Podul Golden 
Gate, dincolo de care se afla Sausalito unde ea și Ralph aveau 
propriul lor restaurant, care a aparținuse cândva bătrânului 
Frank Pearson, tatăl lui Ralph. 

Vivian a căscat. S-a întors în dormitor, şi-a dezbrăcat rochia 
vaporoasă roz, care avea pe margini dantelă de culoare mov 
din mătase indiană. A aruncat rochia pe unul din fotolii și s-a 
întins în pat. 

Încăperea se afla în penumbră și liniștea era totală. Din 
exterior nu se auzea nici un zgomot, ca și cum ceața, care 
împresurase acea parte a orașului, l-ar fi izolat de restul 
lumii. 

Ochii violeţi, mari şi melancolici ai lui Vivian, au fixat 
tavanul, apoi s-au mutat pe o micuță șopârlă care se afla parcă 
lipită de perete, deasupra ferestrei ale cărei perdele de 
culoare azurie se asortau cu damasacul huselor de pe cele 
două fotolii de la capătul patului. 

Micuța șopârlă s-a mutat rapid și s-a oprit din nou. 

Vivian a închis ochii. Era teribil de obosită și se întreba cât 
timp va mai reuși să menţină acel ritm de viaţă. 

De trei ani nu și-a mai permis o vacanță și nu mai putea 
suporta de loc Sausalito cu casele sale plutitoare, cu străzile 
strâmte şi întortocheate, forfotind de turiști. 

De fiecare dată, ea și Ralph trebuia să mulţumească 
turiștilor dacă afacerile lor mergeau bine. 

Deja, a oftat Vivian, afacerile lor mergeau cu toate pânzele 
sus de când, cu trei ani mai înainte, ea și Ralph deciseseră să 
renoveze și să dea o nouă înfăţişare restaurantului lor „Sunset 
Point's“ 

Și ideea renovării a fost chiar a ei, după ce la Sausalito se 
iscaseră mișcări ecologiste care, pe lângă faptul că au instituit 
o zi naţională de interzicere a fumatului, au angajat și o luptă 
împotriva colesterolului. 

La început Raplh, n-a fost prea entuziasmat, dar apoi s-a 
lăsat convins şi din acel moment, în restaurantul lor frecven- 
tat în special de turiști, au început să servească mâncăruri fără 
grăsimi. 

Imediat după aceea, cea mai mare parte a restaurantelor au 
urmat exemplul lor și Sausalito a devenit faimos și din acest 
punct de vedere 

Vivian s-a clătinat. Somnoroasă s-a ridicat și, târându-și 
picioarele goale pe pardoseală, a ieșit din cameră, a străbătut 
un mic coridor și a intrat în baie. 

Și-a strâns părul într-o bonetă din plastic și a intrat sub duș. 
Spuma parfumată de lavandă i-a dezmierdat corpul care 
primea vigoare sub jetul puternic de apă caldă și rece. 

În acel moment, a auzit sunând telefonul. 

S-a înfășurat în halat și, tot cu picioarele goale, a revenit în 
dormitor. 

— Alo, a spus ea cu o voce șoptită. 

— Salut. Era Ralph. N-aș fi vrut să te deranjez, dar Jean a 
telefonat în acest moment și a spus că nu poate veni să-și facă 
serviciul de tură în seara asta. Are o colică renală și nici nu 
poate să se miște. Îmi pare rău. 

— Îţi pare rău pentru ea sau pentru mine? a întrebat Vivian 
sarcastică. Vivian a răsuflat resemnată. Aveam de gând să merg 
la coafor și apoi la cinema cu Gloris..., a protestat fără 
convingere, ştiind bine că totul era inutil. 

— Ştiu, Vivian. Mâine... 

— Mâine, mâine..., îl întrerupe ea. Îmi spui mereu 
mâine și apoi se repetă aceeași poveste. Bine. Mă pregătesc 
și am să vin. 

— Grăbeşte-te. Trebuie să pregătim o masă pentru treizeci 
de persoane. Sunt toţi italieni. Au cerut să le pregătim chiar și 
pizza noastră salutistă. 

Vivian a strâmbat din nas când a auzit râsul lui Ralph la 
celălalt capăt al firului. 

— Mare bucurie! a exclamat ea închizând telefonul. 

Și-a pieptănat cu grijă părul lins, negru ca pana corbului, 
pe care îl purta de mult timp cu cărare pe mijlocul capului și 
lung încât să-i acopere ceafa. Și-a dat cu puţin negru pe 
pleoape, și-a rujat uşor buzele cărnoase și senzuale, apoi a 
îmbrăcat o bluză roşie de mătase peste o fustă neagră, tot din 
mătase, după care s-a încălțat cu sandale negre. 

A luat din dulapul de pe hol un pulover negru și o geantă 
cu o curea din rafie, de aceeași culoare, în care a pus tot ce 
avea în cealaltă poşetă pe care o lăsase pe pat și a ieșit. A 
coborât în garaj și a pornit Mini Morrisul său negru. 

În ciuda ceții, pe Podul Golden Gate traficul era fluent. 

După aproape o jumătate de oră, Vivian a ajuns la Sausalito 
şi a parcat mașina alături de Pontiacul alb al lui Frank, în 
spaţiul rezervat alături de restaurant. 

Când a intrat în local, Ralph i-a ieșit în întâmpinare cu un 
pahar de brandy în mână. 

Vivian l-a privit și a dat din cap. 

— Ei, nu puteai să-ţi vezi de treabă? l-a întrebat ea pe un ton 
de reproș. 

— Nu mai bombăni, ia-l, avem nevoie de un stimulent, 
s-a justificat el cu un zâmbet forțat. 

— Dar mi-ai făcut o promisiune, ai uitat? și Vivian i-a luat 
paharul din mână. 

— Şi mi-ai promis că o să te ţii de cuvânt. Un singur pahar 
cu brandy înainte de cină și gata. 

— Bine, azi este o excepţie! Bărbatul şi-a dus paharul la 
gură și a băut totul pe nerăsuflate. 

Vivian a rămas cu mâna ridicată și i-a aruncat o privire 
nedefinită. Apoi a mers să-şi pună geanta și puloverul pe raftul 
de sub casa de marcat. 

Francisco, bucătarul mexican, s-a ivit în dreptul ușii 
batante de la bucătărie. 

— Nu mi-au adus încă brânza, a spus el frecându-și nasul 
cu dosul mâinii grase și înroșite. Cu ce să fac pizza? a întrebat 
plictisit. 

Vivian l-a privit întrebător pe Ralph, care a ridicat din 
umeri. 

În acel moment a intrat un băiat cu un bidon cu brânză. 

Fața mare a lui Francisco și-a schimbat imediat 
expresia. 

— Foarte bine, Manuelito, foarte bine! a exclamat el. A luat 
bidonul și s-a întors în bucătărie. Vivian a semnat factura de 
livrare și în timp ce Manuelito ieșea fluierând, Ralph s-a 
apropiat de ea și a sărutat-o pe gât 

Vivian s-a îndepărtat de el și a smucit capul. Termină, a 
mormăit ea și ochii săi violeţi s-au posomorât. 

— Hei, a zis el, încruntându-și fruntea. Ce ai? 

— Ce am? Sunt obosită. 

— De mine? a întrebat el în glumă. 

— Chiar și de tine, a răspuns Vivian plictisită și s-a 
îndreptat spre ușa bucătăriei, în spatele căreia a dispărut. 

Ralph a clătinat din cap, apoi s-a apropiat de banca de 
lângă casa de marcat și, ţinând ochii aţintiţi spre uşa 
bucătăriei, a scos celularul și a format un număr. 

— Sunt eu, a murmurat după câteva secunde. Cum te simți? 

— La pământ, i-a răspuns vocea feminină de la celălalt 
capăt al firului. 

— Ai nevoie de ceva? a întrebat Ralph. 

— Numai de tine am nevoie. 

Ralph a zâmbit. Imediat ce închid aici, plec spre tine. 

— Bine. Te aştept. Pa, dragoste. 

Ralph a întrerupt convorbirea. 

Vivian a revenit în salon împingând un cărucior pe care 
erau farfurii, pahare și tot ce era necesar pentru a aranja o 
masă pentru treizeci de persoane. 

Ralph i s-a alăturat pentru a o ajuta. 

— Puțin mai înainte, a spus el evitând s-o privească, am 
sunat-o pe Jean. Se simte tot mai rău. Am să trec puţin pe la 
ea înainte de a ajunge acasă. 

— Câtă grijă! a exclamat Vivian, sarcastic. 

— Nu are pe nimeni sărmana, cine s-o îngrijească?, a 
întrebat el pe același ton. Ştii bine că este singură și nu este 
necesar că tu să fii ironică. 

Ralph, mânios, a trântit mai tare un pahar pe masa pe care 
abia o terminase de aranjat. 

— Este inutil să te maimuţăreşti atâta, a continuat Vivian, 
oprindu-se în faţa altei mese. Chiar mă crezi așa de stupidă ca 
să nu pricep nimic? A întrerupt lucrul și l-a privit în ochi. Aș 
vrea numai să știu până unde au ajuns lucrurile... 

Ralph, la rândul său, s-a oprit și a privit-o. 

— Dar ce-ti trece prin minte? , s-a strâmbat la ea. Ar putea 
să-mi fie ca o fiică... 

— Impostorule! Vivian a avut o ieşire necontrolată și 
i-au căzut din mână nişte tacâmuri. Eşti un ipocrit și un 
mincinos!, a repetat, ea fără să se preocupe de ridicarea lor 
de pe jos. 

RALPH s-a aplecat și le-a strâns el. Când s-a ridicat, privirile 
lor s-au întâlnit și s-au sfidat reciproc. 

— Mă duc să văd cum se simte și dacă are nevoie de 
ceva, a spus accentuând cuvintele. Indiferent dacă îţi 
convine sau nu. 

Vivian i-a aruncat o privire și i-a smuls tacâmurile din mână. 
A continuat să aranjeze mesele timp de câteva minute, după 
care s-a oprit. 

— Continuă tu, i-a spus ea îndreptându-se spre ieșire. 

Ralph, care se apucase să spargă paharele, a privit-o. 

— Unde pleci? 

— es să iau puţin aer. 

— Cu atâta treabă pe care o avem de făcut, ţie îţi arde de 
plimbare! a izbucni bărbatul enervat. Asta înseamnă că te-am 
chemat degeaba! 

— Nu face scandal, protesta Vivian fără să se întoarcă din 
drum. Am să revin peste puţin timp. 

A făcut turul clădirii și s-a oprit o clipă să privească podeţul 
şi micuțul debarcader al restaurantului, unde clienţii estivali 
își parcau bărcile și micile ambarcaţiuni cu motor cu care 
soseau de pe mare. 

Lumina amurgului tocmai ceda locul umbrelor serii. 

Vivian a respirat briza ușoară a mării. A străbătut încet 
micuțul podeţ și privind spre Podul Golden Gate învăluit în 
ceaţă, a încercat un sentiment de repulsie la gândul că trebuie 
să se întoarcă la San Francisco în casa pe care de trei ani o 
împărțea cu Ralph. 

De mai mult timp, poate de peste un an, povestea lor era 
trasă de coadă și nici unul dintre ei n-avea curajul să spună 
celuilalt că totul se terminase. 

Din pasiunea care-i unise mai rămăsese foarte puţin și 
acum amândoi trăiau ca un cuplu de bătrâni, care stăteau 
împreună din inerție şi nu mai aveau nimic să-și spună. 

Vivian revăzu cu ochii minţii ziua aceea, chiar acea seară de 
iulie, de acum patru ani, când s-au privit în ochi și s-a născut 
idila lor, cu aprinderea clasicei scântei a dragostei. 

Pe atunci, „Sunset Point's“ era încă al lui Frank Pearson, 
tatăl lui Ralph, și devenise deja un local renumit pentru 
bucătăria și poziţia sa. 

Ea și mama ei, Hope, petrecuseră toată după amiaza în golf 
la bordul unui motoscaf pe care îl închiriaseră încă de 
dimineaţă. Spre seară, au tras la debarcaderul restaurantului și 
s-au oprit cu intenţia de a cina. 

Pe unicul podeţ a venit în întâmpinarea lor Ralph, bronzat 
și îmbrăcat în alb și la început a crezut că ar putea să fie un 
client. 

După ce s-au făcut prezentările, le-a condus spre restaurant 
și din acel moment nu le-a mai pierdut din ochi. Ralph a 
curtat-o toată seara și în final a rugat-o să-i dea numărul său de 
telefon 

Vivian și-a amintit că imediat după prima lor întâlnire, 
încetase să mai iasă cu Henry Carleton, tânărul profesor de 
matematici cu care ieșea de câtva timp și care o ceruse în 
căsătorie. 

Henry a suferit mult când i-a spus, fără multe menaja- 
mente, că s-a îndrăgostit de un alt bărbat și timp de câteva luni 
a asaltat-o cu telefoanele şi urmăririle sale. 

Apoi, pe neașteptate, a dispărut și ea a respirat ușurată. 

Primele luni ale idilei cu Ralph au fost minunate. Ea, pe 
atunci, lucra ca directoare la unul din restaurantele societăţii 
„The Ancorage“, un centru faimos de achiziţii și divertisment 
din San Francisco. 

Ralph, care în acea perioadă îl ajuta pe tatăl său la treburile 
restaurantului, mergea de fiecare dată s-o ia și s-o însoţească 
până acasă, atunci când lucra în tura de noapte. 

Apoi, a intervenit moartea neașteptată a lui Frank. 

Ralph s-a atașat şi mai mult de ea și într-o noapte, în timp 
ce o conducea spre casă, a întrebat-o dacă ar vrea să se mute 
la el. „Înainte sau după aceea, ne vom căsători,“ a adăugat, 
ținându-o strâns la pieptul său. „Până te decizi, vino să stai cu 
mine,“... a insistat el. Și ea a acceptat. 

Vivian a căscat și, rotind privirea, a remarcat o lumină 
într-o casă plutitoare cam la o sută de metri în stânga ei. 

În cei trei ani nu s-a mai întâmplat niciodată, astfel că s-a 
gândit tot timpul că ar putea să nu fie locuinţă. Din curiozi- 
tate, a continuat să privească în direcţia aceea și la un 
moment dat a apărut figura înaltă a unui bărbat în cadrul ușii, 
la capătul scărilor 

A stins lumina, a încuiat ușa, a coborât treptele scărilor de 
lemn și a sărit la bordul unui motoscaf legat la chei. 

Motoscaful a înaintat încet până în fața podețului și 
bărbatul a văzut-o. Firma de neon luminoasă a restaurantului 
străpungea vertical unghiul clădirii chiar în spatele lui Vivian. 

— Salut! a strigat el oprind motoscaful. 

— Salut! a răspuns ea sprijinindu-se de parapetul 
podețului. 

— La ce oră se poate mânca? a întrebat necunoscutul 
zâmbind , aflat în picioare în motoscaf și clătinându-se. 

— Peste vreo oră, i-a răspuns Vivian, curioasă să afle ce-o 
să spună. 

— E bine. Și dumneavoastră veţi fi aici? Vocea bărbatului 
era puternică, decisă. 

— Categoric, a răspuns râzând Vivian. Este restaurantul 
meu!... 

— Ah! a exclamat necunoscutul. Atunci, la revedere! A 
schițat un gest în semn de salut cu o mână, accelerând 
motorul și a plecat, îndreptându-se spre centrul micului golf, 
forofotind de ambarcaţiuni. 

Vivian l-a urmărit cu privirea, după care a revenit în 
restaurant. 

Grupul de turiști italieni compus din cincisprezece 
perechi de tineri veseli și gălăgioși, a sosit imediat după 
aceea și Vivian n-a avut nici măcar un răgaz de repaus până 
la unsprezece, când s-a așezat la volanul Mini Morrisului ei, 
pentru a se întoarce la San Francisco. Numai atunci și-a 
adus aminte de necunoscutul din motoscaf cu vocea 
puternică și decisă. 

Tocmai ieșea din parcare când l-a văzut. Mai binespus i-a 
recunoscut silueta, în timp ce intra în restaurantul care mai 
era încă deschis. 

Curioasă, a oprit motorul, nedecisă dacă să se întoarcă în 
local ca să-l cunoască. 

A aşteptat câteva minute, sigură fiind că Ralph ar fi 
trimis-o undeva, dată fiind ora destul de târzie. În schimb, nu 
a fost așa. Fiind prea obosită, nu s-a mai întors în local, a 
pornit motorul și a plecat. 

Imediat ce a ajuns acasă, s-a vârât repede în pat și a stins 
lumina. Dar n-a reușit să adoarmă. 

Era trecut de două când s-a întors Ralph, dar ea s-a prefăcut 
că doarme pentru a evita vreo discuţie. Când s-a urcat în pat 
și s-a lungit lângă ea , a simtit imediat un parfum delicat, altul 
decât cel cu care își dădea după bărbierit, dar s-a făcut că n-o 
interesează. Într-o clipă, a și decis că mâine dimineaţă își va 
face bagajele cu lucrurile ei și va pleca. Dar după ce îi va ceda 
lui RALPH cota sa parte, în schimbul unei sume ce i se cuvine. 


Ca de obicei, el s-a trezit primul și au plecat la Sausalito să 
deschidă localul, dar după ce va face cumpărăturile necesare 
cu Francisco... 

Au ajuns pe la ora şapte și l-au găsit pe bucătar, care îi 
aştepta la bordul furgonetei restaurantului. 

— Ieri seara aţi închis târziu?, s-a interesat Vivian, în timp ce 
mergea cu Francisco printre stivele cu marfă acoperite. 

— Spre miezul nopții, a răspuns omul oprindu-se în fața 
unor cuve cu pește. 

— Şi asta din cauza unui întârziat care vroia să mănânce. 
Tocmai eram pe punctul de plecare, dar individul vroia doar 
o friptură şi Ralph m-a rugat să i-o pregătesc. Unul care 
locuiește în casa plutitoare de lângă noi. Este pictor. 

— Ah, am înţeles, a zis Vivian. L-am văzut pentru prima dată 
ieri seară, când am ieșit puţin să iau aer și eram pe podețul 
debarcaderului. Am crezut că nu este locuită casa aceea. În 
aceşti trei ani n-am văzut pe nimeni. 

— Nici eu nu știu mai multe decât dumneavoastră, a spus 
Francisco ridicând din umeri. 

Au făcut turul pieţei punând marfa în două cărucioare și au 
încărcat totul în furgonetă. 

Când au ajuns, în faţa restaurantului îi aștepta Jean. 

— Văd că te-ai pus pe picioare, i-a zis Vivian, cu răceală în 
glas, împingând ușa batantă. 

— Din fericire, a răspuns tânăra urmând-o. A pus geanta pe 
un stativ sub casa de marcat și a luat un șorţ albastru din 
cuierul de la intrare. 

Vivian, aşezată pe scaunul de la casa de marcat, o 
privea fără pic de gelozie, cu toate că era mult mai tânără 
decât ea. 

Jean Anderson, în floarea celor 18 ani ai săi, înaltă, bine 
făcută, cu o podoabă capilară bogată și în bucle încâlcite, de 
culoarea paiului matur de grâu, cu gura în formă de inimă și 
ochii de culoare închisă și languroasă, îi sucise mintea lui 
Ralph. 

Atunci când s-a prezentat la restaurant în căutare de lucru, 
pe la începutul acelei veri, a spus că este din Palo Alto și că 
lucra vara pe unde apuca, pentru a-şi putea plăti taxele 
universitare. 

— Sunt înscrisă la Facultatea de Biologie la Stanford 
University din Palo Alto și ai mei n-au posibilitatea să mă 
întreţină la studii, a ţinut ea să precizeze. 

Vivian şi-a dat imediat seama că îl cucerise pe Ralph, dar 
nu-și făcea probleme. Ralph are patruzeci de ani, și-a zis ea, iar 
Jean este în fond o fetișcană și ar putea să-i fie ca o fiică. 

— Masajele lui Ralph au reușit să te însănătoșească așa 
repede? a întrebat-o Vivian, fără să-și dea seama ce spune. 

Jean s-a întors spre ea, roșie la faţă, dar n-a răspuns. 

— Spune-mi, de când a început aventura voastră amoroasă? 

De această dată, Vivian s-a apropiat de ea și a privit-o în ochi. 

— Să vedem... îţi spun eu, a continuat ea încet. Ai venit aici 
la sfârșitul lui mai. Acum suntem în august... Din iunie? 

Jean a plecat căpșorul ei frumos și blond și a privit la 
vârfurile sandalelor albe. 

— Da, din iunie, a repetat Vivian? Eşti amanta lui din iunie. 

Jean continua să tacă în mod ostentativ. 

— Nu ti-e rușine? Ar putea să-ţi fie tată! 

Jean a ridicat capul şi a privit-o drept în ochi. 

— Tu nu ești soţia lui. Eşti doar amanta lui, a exclamat ea, 
sfidând-o. 

Vivian s-a îngălbenit. 

— Nu te hazarda să-mi vorbeşti pe tonul ăsta, fetiţo! i-a spus 
strângând din dinţi. Primul ei impuls a fost să termine totul și 
să plece, dar s-a abținut. 

În fond, amestecul nedorit al lui Jean în viata lor, era un 
pretext optim pentru a se grăbi să plece. Dar nu înainte de a 
rezolva problema financiară cu Ralph. 

— Du-te la bucătărie să-l ajuţi pe Francisco, i-a spus pe un 
ton mai calm. 

Jean s-a întors pe călcâie şi a dispărut în bucătărie. 

— Salut, a spus Ralph intrând.. Este o căldură bestială azi că 
nici nu poţi respira; și-a scos giaca, a slăbit cravata și s-a așezat 
la o masă pe care a pus o mapă, a deschis-o și a scos un card. 

— Trebuie mers la bancă, sunt unele plăţi de făcut, a spus 
el arătând cardul. 

— Eu plec, a zis Vivian apropiindu-se de el. 

— Cum? Am înțeles eu bine? Ralph a ridicat privirea 
spre ea. 

— Plec. Te las. 

— Dar... dar... ce poveste mai e și asta? a protestat Ralph, 
ridicându-se. 

— Îţi cedez cele 50% din acţiunile mele. 

— Ce, ești nebună? 

— Nu, am obosit. Sunt obosită de această situaţie. Nu-mi 
ajunge numai munca, Ralph. Mai am nevoie și de altceva, și 
apoi, nu-ţi dai seama că între noi nu mai este nimic? Este mai 
mult de două luni de când nu mai facem dragoste... de când 
a venit ea... Vivian a făcut un semn cu capul spre Jean, care 
în acel moment se întorcea de la bucătărie cu niște feţe de 
masă. 

Ralph i-a aruncat o privire și Vivian i-a surprins o licărire 
nouă în privire, o lumină pe care n-o mai văzuse niciodată în 
ochii lui, dar cu toate astea a rămas indiferentă. 

— Bună, a salutat Jean venind în faţa lor. 

— Eşti bine? a întrebat-o Ralph, cu indiferență. 

— Da, da, a răspuns fetiţa începând să pregătească o masă. 

— Te rog să-mi dai în seara asta ceea ce mi se cuvine, a spus 
Vivian grăbită, și de mâine nu te mai deranjez. 

Ralph a încreţit fruntea. 

Vivian l-a privit, dar n-a încercat faţă de el nici răutate, nici 
resentimente. 

Pe neașteptate îi devenise un străin și, gândindu-se bine, în 
acei trei ani a fost mereu un străin. 

— Unde o să pleci? , a întrebat-o el, puţin curios. 

— Unde? Oriunde. Unde va pleca? La acest lucru nu se 
gândise încă. 

— Poate la New York. Poate la Los Angeles. Nu știu încă. 
Am nevoie de o schimbare, de o altfel de viaţă... 

— Vrei să spui... cu mine ai stat... 

— ... murind?, l-a întrerupt ea, cu un râs amar. 

Ralph a privit-o din nou. 

— Într-un anumit sens da, a continuat ea. Dar vina nu este 
numai a ta, Ralph. Oricum, relaţia ta cu Jean îmi dă forţa să te 
las liber. 

— Vezi că greșești, i-a zis el, apărându-se. 

Sărmanul Ralph, s-a gândit Vivian observându-l, este așa de 
previzibil, aşa de meschin... 

Ca într-un flash, a revăzut cei trei ani trăiţi alături de el: o 
dezolare infinită. 

Exceptând restaurantul, bucătăria, pe Francisco, 
Manuelito, piaţa, pescăria, coaforul, n-a fost nici măcar o dată 
cu el la un film, sau la un concert, sau la un spectacol. 

Nici măcar n-am fost în nici un voiaj împreună, pentru că 
nu puteau să lipsească amândoi odată de la programul restau- 
rantului și atunci când ar fi putut să-și ia o vacanță, pe timpul 
iernii, nu s-au mișcat niciodată din San Francisco și din 
Sausalito. 

Existenţa lor a fost o conviețuire plată, fără prieteni și fără 
proiecte de viitor în afară de cele cu restaurantul, cu pizza 
salutistă, cu mâncărurile pregătite pe vapor şi orele lungi de 
muncă în bucătărie, la cumpărături, la bancă și grija faţă de 
clienți. 

O dată cu sosirea lui Jean s-au schimbat și raporturile 
dintre ei. 

Ralph se îndepărtase de ea și din punct de vedere sexual, 
iar Vivian nu a mai întreprins nimic pentru a și-l apropia din 
nou. Nu i-a trebuit mult timp să înțeleagă că s-a îndrăgostit de 
Jean, o tânără de 18 ani, șireată și arivistă, care acum se afla 
acolo, la câțiva pași de ea, gata să-i ocupe locul. 

Și ea era pe punctul de a-i ceda acel loc. Fară regrete și fără 
păreri de rău. 


Capitolul 2 


Jean știa că ea era cauza acelor discuţii. S-a uitat pe furiș 
spre Ralph, dar fără dragoste în privire. 

— Bine, plec, te aştept acasă, a spus Vivian, surprinzând, 
plictisită privirile fetei. După ce o să treci pe la bancă, te aștept 
să discutăm ultimile detalii, i-a spus lui Ralph, cerându-i parcă 
o favoare. Apoi a ieșit pe ușa restaurantului. 

Când a văzut-o ieşind, Jean s-a apropiat de Ralph, dar nu 
i-a pus întrebări, sigură că el o să-i spună totul. 

Într-adevăr, cuprinzând-o peste mijloc, Ralph a strâns-o la 
pieptul său și i-a șoptit: 

— Va pleca. Pentru totdeauna. 

— Cum... așa pe neașteptate... a spus tânăra, prefăcându-se 
că-i displace acest lucru și un zâmbet de victorie se schița la 
colțul gurii sale frumoase. 

Ralph a clătinat din cap. 

— Trebuia să se întâmple o dată..., a oftat el. 

A sărutat-o pe gât și a lăsat-o să plece. 

— Nu este acum momentul să discutăm această problemă. 
Du-te la Francinsco și dă-i o mână de ajutor, dar nu-i spune 
nimic. 

Jean a înteles și a plecat spre bucătărie. 

Ralph a urmărit-o cu privirea și s-a întrebat dacă ceea ce 
face este un lucru bun. 

La puţin timp după aceea a ieşit și s-a întors la San 
Francisco. A pierdut mai mult de o oră la bancă, încă una la 
consilierul său financiar și înainte de a ajunge acasă la Vivian, 
a telefonat lui Jean pentru a-i spune ce are de făcut pentru 
alte câteva ore și să-l anunţe și pe Francisco. 

— Eventual, a precizat în grabă, dacă tu crezi că este nece- 
sar, cheamă-l pe fratele tău să vină să vă dea o mână de ajutor 
la servitul mesei. 

Când a ajuns acasă, Vivian tocmai termina cu făcutul baga- 
jelor. Pe lângă îmbrăcăminte, lenjerie, încălțăminte, genţi, mai 
avea un aparat de radio, unul de înregistrat, câteva casete cu 
muzică și niște cărți. Din această cauză, nu i-a trebuit mult 
timp pentru a-și strânge lucrurile. 

În momentul în care i-a restituit cheile casei, Ralph a simtit 
un gol în stomac. 

— Ai stabilit unde o să pleci? a întrebat-o el așezându-se 
pe pat. 

— Nu. Dar nu este nici o problemă, a exclamat Vivian, 
mângâindu-și părul cu o mână. 

— Ce vei face? 

— Mai înainte de toate mă voi odihni. Simt nevoie de 
odihnă. Nu crezi? 

Ralph a fost de acord. 

Vivian era iritată de comportamentul său, dar nu avea nici 
o poftă de ceartă. Oricum, cu cât îl privea mai mult, cu atât 
mai mult se convingea că între ei nu mai exista nimic. Și nu 
vedea ora la care va ieși definitiv din acea casă. 

— Eu nu ţi-aș fi spus niciodată să pleci de aici..., a precizat Ralph. 

— Dar ai fi continuat să mă trădezi cu puștoaica aia! 

— Îmi pare rău Vivian. Am avut o rătăcire și speram că-mi 
va trece, a mărturisit el, aparent contrariat.. 

— Nu. Sperai numai ca eu să-mi dau seama și să-mi iau 
tălpășiţa. Și planul tău a reușit perfect. Acum nu ne mai 
rămâne decât să ne salutăm fără părere de rău. 

Ralph a aplecat capul și nu a mai zis nimic. A scos din buzu- 
narul intern de la giacă două plicuri. 

— Ai aici un cec de 30.000 de dolari, a zis înmânându-i un 
plic. Mai trebuie să-ţi dau 70.000 dolari. Aici este darea de 
seamă a activităţii până azi și desfacerea contractului nostru, a 
adăugat, dându-i foile pe care le-a scos din celălalt plic. 

— Unde trebuie să semnez? a întrebat Vivian, în timp ce 
scotea un stilou din poșetă. A desfăcut foile, a aruncat o 
privire și s-a aşezat în faţa măsuţei cu oglindă. 

Ralph s-a apropiat de ea și i-a indicat cu degetul unde tre- 
buie să semneze atât darea de seamă, cât şi actul de desfacerea 
contractului. 

— Unde scrie că mai am de primit încă 70.000 de dolari? a 
întrebat Vivian, în timp ce a început să semneze. 

— Chiar acolo unde semnezi acum. 

Vivian a citit cele câteva rânduri din document şi a 
confirmat. Apoi a semnat și actul de desfacere a contractului 
de la asociere. 

Ralph a așteptat să termine de semnat documentele și, 
după ce le-a contrasemnat, a reținut și el câte un exemplar. 

— Când o să am restul? a întrebat Vivian. 

— Ți-i voi livra în contul tău, în două rate, timp de două 
luni, începând de azi, a spus el. Apoi i-a spus să-și ia cecul pe 
care Vivian îl pusese pe măsuțţa toaletei. 

— Să-mi spui la ce bancă să-i livrez și unde, în cazul în care 
nu vei rămâne la San Francisco... Chiar și acest lucru este pre- 
cizat în actul de desfacere a acordului nostru. Este totul în 
regulă. 

— Bine, a încuviinţat Vivian. S-a ridicat și a privit în jur. Am 
lăsat totul, a zis apoi, ridicându-și cele două valize. 

— Te ajut. Ralph i le-a luat din mână. A urcat valizele şi 
genţile în Mini Morsis și a vrut s-o sărute pe un obraz. 

— Vivian s-a îndepărtat. 

— Adio și noroc bun, a spus ea, urcându-se în mașină. 

Ralph a oftat. 

— Noroc bun, a murmurat și a așteptat ca ea să plece. 

Rămânând singură, la volanul mașinii sale, Vivian a izbuc- 
nit în lacrimi. Dar nu era lacrimi de durere pentru o dragoste 
sfârşită. Erau lacrimi de ură, de părere de rău, de amăraciune. 

În acel moment, dorea doar să se refugieze undeva, unde 
să nu se mai gândească la nimic, și dorea să-și revadă mama, 
cu care rămăsese numai în contact prin telefon, după ce se 
combinase cu Ralph. 

La marginea intersecţiei Lombard Street cu South Van Ness 
Avenue, a încetinit viteza și a oprit mașina lângă trotuar, în faţa 
unei cabine telefonice, cu toate că era semn cu staționarea 
interzisă, apoi s-a îndreptat cu pași repezi spre cabină. 

A introdus fisa în aparat și a format numărul de telefon al 
mamei sale din Palm Springs. 

După câteva apeluri, a răspuns o voce masculină. 

— Salut Jeff, a zis Vivian recunoscându-l și pentru o clipă a 
fost tentată să întrerupă legătura. 

— Vivian! a exclamat Jeff de la celălalt capăt al firului. 

— Da, eu sunt. Ce faci? ce faceţi? a întrebat, jucându-se 
nervoasă cu firul de la receptor. 

— Bine, bine. Mama ta şi cu mine ne-am căsătorit acum 
zece zile. 

— Ah! a făcut Vivian, surprinsă. A ezitat un moment înainte 
de a continua. 

— Pot să vorbesc cu mama? 

— Este aici lângă mine. i-o dau. 

— Bună Vivian, a zis Hope, emoţionată. Ce faci? Chiar acum 
câtva timp te-am căutat la restaurant. Mi-a răspuns o fată. Mi-a 
spus că ești acasă. Am sunat şi acolo și a răspuns Ralph... 

— L-am părăsit, a întrerupt-o Vivian, aruncând o privire 
afară din cabină., pentru a controla existența mașinii sale pe 
care, din grabă, o lăsase deschisă. 

— Doream să te aud şi aș vrea să vin să te văd. 

A urmat o pauză lungă la celălalt capăt al firului, încât 
Vivian a crezut că mama ei ar fi întrerupt legătura. 

— Alo? Mai ești pe fir? a întrebat ea. 

— Da, sigur. Este bine. Te aștept. La ce oră soseşte avionul? 
Vin să te iau. 

— Nu vin cu avionul. Plec acuma spre tine cu mașina, dar 
nu sunt în stare să fac tot drumul în mod continuu. Mă mai 
opresc pe drum să fac o pauză. Ne vedem mâine spre prânz. 
La revedere, mamă. 

— La revedere, Vivian. Pe mâine. 

Vivian a alergat să ajungă la timp util la mașină unde un 
poliţist, care se oprise în faţa Mini Morrisului ei, tocmai îi nota 
numărul de înmatriculare. 

L-a privit şi l-a rugat s-o ierte, iar după câteva explicaţii 
acesta a renunțat la amendă. 

Vivian și-a reluat drumul pe Van Ness Avenue și puţin după 
aceea, la o răscruce, a văzut o serie de indicatoare 
autostradale. 

A ales pe cel care indica autostrada 101 pentru Los Angeles 
şi a încercat pe neașteptate un plăcut fior de libertate, în timp 
ce se înscria pe drumul dorit. 

Ziua era splendidă și ideea de a parcurge un drum lung pe 
coasta Pacificului o umplea de bucurie. 

S-a hotărât să meargă până la Santa Barbara unde va 
înnopta și în dimineaţa următoare își va continua drumul 
spre Palm Springs. 

A pornit radioul și a căutat muzică. La prima benzinărie a 
făcut plinul și a făcut o mică pauză pentru a servi un sandvis 
și a bea o ceașcă cu cafea. 

În apropire de Santa Barbara a început să simtă oboseala. 
A condus fără întrerupere aproape șapte ore fără nici un 
repaos și dorea să se odihnească. 

A găsit o cameră într-un motel lângă mare și a cerut să i se 
servească cina în cameră. Apoi s-a vârât în pat și a adormit 
imediat. 

Dimineaţa s-a trezit bine dispusă, s-a pregătit și-a pornit din 
nou la drum. 


BĂRBATUL FĂRĂ CHIP 27 


Când Vivian a ajuns la Palm Springs se făcuse ora unu și era 
o căldură insuportabilă. 

În timp ce străbătea încet South Palm Canyon Drive, privea 
împrejur şi recunoștea cu plăcere locurile adolescenţei. 

Să revezi după 12 ani casa și orașul în care ai trăit de la 9 
la 18 ani, era foarte emoţionant. 

A depășit grădina botanică și după vreo sută de metri a 
oprit Mini Morisul în fața unei vile în stil mexican, cu un 
singur nivel. 

Angelita, acceaşi guvernantă care o cunoștea de când s-a 
născut, a apărut în prag și dădea din mâini bucuroasă. 

Vivian a răspuns cu salutul său și în timp ce aștepta să 
deschidă poarta ca să intre pe alee, în curte, a observat că se 
îngrășase enorm și că părul ei negru și frumos, strâns ca de 
obicei într-o codiţă, era grizonant. 

După ce Vivian a intrat pe alee, Angelita a închis poarta și 
a alergat spre ea, care între timp coborâse din Mini Morris. 

Apoi, după îmbrăţișări, sărutări şi lacrimi de bucurie, excla- 
maţii în spaniolă și engleză, Vivian a fost condusă, aproape 
târâtă spre interior, în timp ce Hope și Jeff intrau pe ușa cu 
vitralii care ducea în spatele vilei. 

Vivian a privit-o pe mama ei și i-a zâmbit. În trei ani nu se 
schimbase, era încă o femeie splendidă căreia îi dădeai cu 
greu cei 45 de ani ai săi. 

Jeff, în schimb, era foarte schimbat, cu toate că era mai 
tânăr decât mama ei cu vreo zece ani; devenise mai greoi în 
mișcări şi părea mai în vârstă ca ea. 

— Vivian! a exclamat Hope de bucurie alergându-i în 
întâmpinare cu brațele deschise. 

Vivian a îmbrăţișat-o și a sărutat-o cu toată dragostea și s-a 
lăsat îmbrățișată și sărutată şi de Jeff. 

Imediat după aceea a sosit alergând un băiețel indian 
frumos, înalt și robust, care a salutat-o pe Vivian cu un zâmbet 
larg, căruia i-a dat cheile mașinii pentru a merge să-i ia 
bagajele. 

Vivian aproape că nu-l mai recunoștea. Era Juan, cel mai 
mic dintre cei șase fii ai Angelitei. 

— Ai văzut ce mare s-a făcut și Juan? a întrebat maică-sa. 

— Da. Este un flăcău mare și frumos! a apreciat Vivian, 
urmărindu-l cu privirea în timp ce traversa, alergând, prin 
curtea interioară. 

— Vino, vino!, a strigat Hope, conducându-o pe fiica sa 
spre grădina din care se făcea apoi o scurtătură pe poarta 
rămasă deschisă în urma ei. 

S-au așezat la una din mesele din nuiele împletite, la 
umbra palmierilor care înconjurau piscina și Angelita, care 
dispăruse între timp, a revenit cu o tavă pe care erau pahare 
și o carafă plină cu suc de ananas la gheaţă. 

Râzând de fericire, femeia a umplut trei pahare, le-a așezat 
în faţa lor și a dispărut din nou. 

— Bea, draga mea ananasul și apoi du-te să te răcorești în 
camera ta, i-a zis Hope, sorbind o înghițitură din paharul său. 

— Ți-e foame? a întrebat-o apoi râzând. 

— Mai mult decât foame, sunt foarte obosită, a răspuns 
Vivian, ştergându-și cu o mână fruntea plină de transpiratie. 

— Chiar așa de obosită ești? a reluat Hope încreţindu-și 
fruntea. Cum se poate? Privindu-te, nu s-ar zice! 

— Este o oboseală cronică... Nu este datorată drumului. Am 
dormit bine la Santa Barbara, unde am înnoptat... Am să-ţi 
povestesc... 

Hope a mai băut o gură de suc de ananas și a privit-o 
consternată. 

Jeff le asculta, le privea și se limita a le zâmbi din când în 
când. Amândouă erau foarte frumoase, semănau și Hope 
părea așa de tânără încât ziceai că sunt surori. 

— Vă las singure, a zis Jeff ridicându-se. Poate că aveţi să vă 
spuneți multe lucruri, a adăugat, după care a plecat spre piscină. 

Vivian l-a urmărit cu privirea și a simţit o aversiune 
profundă faţă de el. Nu suporta ideea că a reușit să se infil- 
treze între ea şi mama ei, şi parcă n-ar fi fost destul, i-a devenit 
şi sot. 

— Ce-ai mai făcut în acești trei ani? s-a interesat Hope și 
vocea ei a readus-o pe Vivian la realitate. La telefon ai fost 
mereu foarte vagă și ultima dată când ne-am văzut lucrai încă 
la The Anchorage în San Francisco, dacă nu greşesc. 

— Da, a încuviințat Vivian obosită şi i-a povestit pe scurt 
despre asocierea făcută cu Ralph la Sunset Point's, despre 
relaţia lor care a luat sfârșit și despre cei o sută de mii de 
dolari pe care Ralph i-a dat pentru a cumpăra cota ei de 
acţiuni. O oarecare Jean, a precizat cam plictisită, a fost 
picătura care a umplut paharul. Altfel era o partidă pe cale de 
a fi pierdută. 

— De ce? 

— Pentru că are 18 ani şi eu am 30. 

— Dacă l-ai părăsit din această cauză, ai greșit Vivian, o 
obiectat Hope, aruncând o privire spre Jeff, care de pe 

marginea piscinei încerca să strângă frunzele uscate care 
pluteau pe apa limpede și albăstruie din bazin, cu un băț lung 
care avea o plasă ca un lasou în capăt. 

— Poate că nu-ți dai seama că ești o femeie splendidă și 
fermecătoare. 

— Mamă, mamă! a exclamat Vivian dând din cap. Noi sun- 
tem mamă și fiică, semănăm fizic impresionant, ne dorim mult 
bine, dar în rest gândim în mod diferit. 

— Ştiu asta şi uneori mă întreb cum mă judeci. 

— Eu nu te judec, mamă. N-am făcut asta niciodată. Chiar 
și atunci când aveam tot dreptul s-o fac, ar fi vrut să adauge, 
dar să facă asta acum mamei sale, n-ar mai avea nici un sens. 

Bărbatul care pentru o lungă perioadă de timp îi răvășise 
viața de adolescentă se afla acum la câțiva pași de ele și, ironia 
sorții, devenise tatăl său vitreg. Și toate astea pentru că Jeff 
Hunter fusese prima sa mare dragoste. 


Vivian și Jeff s-au cunoscut într-o duminică dimineaţă de sep- 
tembrie, acum 14 ani, pe terenul de golf pe care tatăl lui Jeff, 
Harold Hunter, îl amenajase pe o pajiște imensă, care se întin- 
dea în spatele unei vile mari, la poalele muntelui San Jacinto. 

Pe atunci ea avea 16 și el 21 de ani. 

Ea frecventa ultima clasă de liceu, iar el era în anul trei la 
ingineri electroniști, la Universitatea Stanford din Palo Alto. 

Jeff era un băiat frumos, înalt și cu o statură atletică, tipul 
americanului clasic, blond și cu ochi albaștri. 

Când fiica sa a început idila cu el, Hope vedea cu ochi buni 
prietenia lor pentru că Jeff era unica mlădiţă dintr-o familie 
bogată și valoroasă din Palm Springs. Dar tatăl lui Jeff nu era 
de aceeași părere. 

Era decepţionat pentru că Jeff a fost exclus din universitate 
și nu avea nici o intenţie să-l ajute în conducerea agenției sale 
de cumpărare-vânzare de terenuri pentru construcţii în 
California și în Colorado, fapt pentru care a concesionat-o pe 
o perioadă mare de timp, atunci când a aflat că este în relaţii 
cu Vivian Orloff. 

— Acea Vivian Orloff poartă numele mamei sale! Este o fiică 
nelegitimă și nu știe cine ar putea să fie tatăl său! a tipat el 
disperat. 

Era adevărat: Vivian n-a ştiut niciodată cine fusese tatăl său. 

Doar mama ei i-a povestit o dată că abia împlinise 15 ani 
când a rămas însărcinată cu un coleg de școală și că atunci 
când s-a născut, s-a luptat din răsputeri cu toţi ai săi ca s-o 
păstreze, pentru că vroiau s-o dea spre adopție. 

— Nu pot niciodată să spun că te-am făcut din dragoste, a 
precizat cu amărăciune în glas, pentru că eram prea tânără și 
fără minte ca să-mi dau seama ce fac. Dar un lucru am fost 
sigură încă din primul moment: că absolut nimeni din lume 
n-ar fi putut să te ia de lângă mine... 

Aceste destăinuiri au emoţionat-o și au răvășit-o profund 
de Vivian care, cu toate că o iubea mult pe mama ei, a început 
să-şi pună multe întrebări despre ea și maică-sa, și aproape 
imediat după ce l-a cunoscut pe Jeff, s-a agăţat el. Dar nu a 
avut niciodată curajul să se confeseze mamei sale, care în 
multe ocazii o atenţionase să nu facă aceeași greșeală ca ea. 

Între timp, Jeff, cu toate amenințările tatălui său, se 
întâlnea frecvent cu Vivian și mergeau la ea acasă de fiecare 
dată. 

Dar Vivian și-a dat seama că se schimbase, ca și cum ceva îl 
tulburase. 

Unica dată când l-a întrebat care este motivul tăcerilor sale, 
a schimbărilor lui bruște de atitudine, Jeff a ridicat din umeri 
şi n-a răspuns. 

— Este mult mai bine să trăiască lângă o mamă decât lângă 
tată! a precizat în cele din urmă, negru de supărare. Şi atunci 
i-a mărturisit că mama lui a murit la naștere și că toată viaţa a 
avut numai guvernante, iar tatăl său a fost tot timpul absent, 
colindând lumea. 

— Atunci, eu sunt norocoasă!, a spus Vivian. Pentru că am 
avut o copilărie foarte frumoasă lângă foarte tânăra mea mamă 
și lângă Angelita și nu mă interesează să știu cine este tatăl 
meu! 

Această discuţie, care n-a mai fost reluată niciodată, a fost 
întreruptă de apariţia neașteptată a lui Hope. 

Apoi, într-o zi, după doi ani de când erau împreună, Jeff a 
dispărut din circulaţie. Chiar în ziua în care Vivian împlinise 
18 ani. 

Hope a consolat-o și i-a explicat că probabil tatăl său l-a 
trimis undeva cu probleme de muncă. 

— Dar el nu lucrează cu tatăl său! a intervenit Vivian cu 
lacrimi în ochi. De fapt, nu mai lucrează deloc. 

— La 23 de ani, cred că a sosit momentul să-și pună capul 
la contribuţie și să se decidă ce vrea să facă cu viaţa lui! a 

precizat Hope. Apoi a sărutat-o pe un obraz și i-a dăruit o 
brățară din aur foarte frumoasă. Acum că ești majoră, aș dori 
să-mi spui ce ai de gând să faci. 

— Am să plec de aici, mamă... 

— De ce? Nu te simţi bine cu mine? Ce-ti lipsește? 

— Nu-mi lipsește nimic, dar presimt că l-am pierdut pe Jeff. 
Și nu mai pot să rămân aici. 

Hope a privit-o şi a zâmbit cu drăgălășenie. 

— Fetiţa mea a crescut..., a murmurat ea mângâindu-i părul 
negru ca pana corbului. leşi puţin pe balcon, i-a spus apoi, 
luând-o de mână. 

A ascultat-o și a văzut-o pe Angelita care o saluta agitând o 
mână de lângă un Chrysler metalizat, nou și strălucitor, 
împodobit cu zorzoane și parcat pe aleea din faţa vilei. 

— Este al tău. Eşti bucuroasă? a întrebat-o Hope, zâmbind. 

Emoţionată, Vivian a îmbrăţişat-o şi i-a mulțumit. 

La o săptămână după aceea, convinsă că n-o să-l mai revadă 
pe Jeff, a plecat spre San Francisco, cu inima plină de tristețe 
și fără nici cea mai mică idee despre ce avea să facă. 

— Promite-mi că ai să te înscrii la universitate, i-a spus 
mama ei dându-i nişte bani, o carte de credit şi o scrisoare de 
prezentare pentru directorul adjunct al unei bănci din San 
Francisco. Și imediat ce ajungi să-i telefonezi. 


— Bine, a zis Vivian ridicându-se, în timp ce Jeff se apropia. 
Mă duc în camera mea să mă răcoresc şi să mă schimb. Mă 
scuzi un sfert de oră? 

— Sigur, a răspuns Hope, aruncându.-i o privire lui Jeff care 
s-a așezat. Mă duc la bucătărie să văd ce a pregătit Angelita, a 
spus ea intrând în casă după fiica ei. 

Vivian s-a îndreptat cu pași repezi pe scara care urca la 
etajul superior și a intrat în dormitorul ei. 

— Toate erau la locul lor, așa cum le lăsase la plecare, acum 
câţiva ani: posterele de la WWF, cu ursuleţi panda și gorile 
agățate de perete și o mulțime de păpuși plușate pe rafturile 
mobilei lăcuite și așezate pe peretele din faţa patului. 

Şi numai atunci şi-a dat seama că în toţi acei ani uitase cum 
arăta dormitorul adolescenţei sale îndepărtate. 

După câtva timp Vivian a coborât, era îmbrăcată în şort, cu o 
bluziţă și în papuci, și l-a găsit pe Jeff în hol, care a măsurat-o 
cu privirea din cap până-n picioare, satisfăcut. 

— Eşti o splendoare! a exclamat el râzând. 

Ea l-a ignorat și s-a îndreptat stre bucătărie. 

Angelita era în febra pregătirilor. Când a observat-o, s-a 
luminat la faţă. 

— Du-te, du-te în grădină, i-a spus ea, terminând de 
pregătit o salată. Vin și eu imediat. 

Vivian a sărutat-o pe obraz şi a ieșit din bucătărie. 

Mama ei și Jeff stăteau în picioare și o aşteptau lângă o 
masă gata pregătită. 

— Ia loc aici!, a invitat-o Hope, zâmbitoare şi cu o pălărie 
de pai cu boruri mari pe cap. 

— Vrei un pahar cu vin alb, rece, de la gheață? 

Vivian a clătinat din cap. 

— Nu. Sunt abstinentă. 

Hope şi-a amintit. 

— Așa este, uitasem, a mormăit ea și şi-a dat seama în acel 
moment că nu mai știa prea multe despre fiica ei. 

Jeff a turnat vin numai în două pahare și i-a dat unul lui 
Hope. 

— În sănătatea lui Vivian, a toastat el privind-o. 

— Mulţumesc, a răspuns Vivian sforțându-se să zâmbească. 

Hope a dus paharul la gură și, în timp ce bea, îi observa. 
Privindu-i, se gândea la momentul în care ea și fiica sa au 
vorbit despre Jeff şi despre tot ceea ce s-a petrecut în acei 
ani. 

Sosirea Angelitei cu un cărucior încărcat cu mâncăruri a 
pus capăt pe neașteptate tensiunii care se crease între ei. 

— Hai, mai stai și tu acum, a zis Hope adresându-i-se 
Angelitei. De acum ne servim singuri. 

Angelita a protestat: 

— Nu, nu. Mă ocup eu, asta e treaba mea, după care a luat 
farfuria lui Vivian. Şi numai după ce i-a servit pe toţi, s-a servit 
și ea, după care s-a aşezat la masă. 

Vivian abia s-a atins de mâncare, cu toate că acest lucru îi 
displăcea Angelitei, după care a spus că merge să-și facă 
siesta. 

— În cazul ăsta, plecăm cu totii. Spunând acest lucru Hope 
s-a ridicat, iar după ea și Jeff. 

— Ne vedem mai târziu, a spus Vivian. 

S-a ridicat şi ea și a intrat în casă impreună cu Angelita. 

Jeff a urmărit-o cu privirea și un zâmbet i-a apărut în 
colțurile gurii. 

— Va trebui să dau multe explicaţii fiicei mele, a spus 
Hope, după ce a intrat cu Jeff în dormitorul lor. 

— Nu văd de ce, a răspuns laconic Jeff. Sunt cel puţin trei 
ani de când știe despre noi și nu ţi-a pus întrebări. La ce 
servește să răscolești din nou problemele? Şi-a scos bluza și 
sandalele și a rămas în chiloti. 

Apoi s-a lungit pe cuvertura care acoperea patul. 

Hope s-a dezbrăcat și ea și s-a urcat goală lângă el. 

— Trebuie să-mi clarific lucrurile în conștiința mea, dacă-mi 
permiti, a precizat ea, mai mult iritată de comportamentul 
său. 

— Hope, comoara mea! a exclamat el, mângâindu-i un braţ. 
Fa avea 16 ani şi eu 21... şi credeam că ne-am îndrăgostit... 

Camera în  penunbră era plăcută şi datorită aerului 
condiționat . 

— În plus, tatăl meu nu era de acord, iar eu mă săturasem 
de situaţia aceea..., a continuat Jeff, privind în tavan. Tu 
cunoşti care este adevărul... eram nebun după tine... a 
mormăit apoi cu o voce întunecată. Nu mai aveam liniște... 
devenisei o obsesie... și când mi-am dat seama că nu te pot 
avea, am fugit... 

Hope a oftat. S-a răsucit într-o parte și în timp ce-l privea, 
a constatat că se îngrășase în ultimul timp. 

— Ar fi trebuit să te văd în continuare ca pe un adolescent. 
Băiatul fiicei mele. Al lui Vivian... 

Jeff s-a întors spre ea și a vrut s-o ia în braţe. 

— Nu, Jeff. Nu! Hope s-a eliberat rapid din braţele lui și a 
dispărut la baia alăturată pentru a nu observa că izbucnise în 
plâns. 


Capitolul 3 


Aproape că se înserase când Hope a bătut la ușa de la 
camera fiicei sale. 

— Intră!, a exclamat vocea somnoroasă a lui Vivian. 

— Ştii cât e ceasul? Hope s-a așezat pe marginea patului. 

— N-am nici cea mai vagă idee, a mormăit tânăra femeie, 
înecându-și un căscat care o cuprinsese deodată. 

— Ce vrei să faci? Rămâi în pat şi dormi în continuare, sau 
cobori la cină? 

— Nu mi-ai spus cât este ceasul, a obiectat Vivian 
întinzându-se sub cearșaf. 

— Este aproape ora opt şi ai dormit cinci ore. Hope a 
mângâiat-o pe păr și apoi s-a dus la fereastra ce dădea în 
balcon, pe care a deschis-o după ce a dat perdeaua la o 
parte. 

O adiere de vânt a agitat ușor perdeaua albă și croșetată. 

Vivian. s-a ridicat din pat. 

— Ca să-ţi spun adevărul, nici nu-mi vine să mă scol, mamă. 
Şi nici măcar nu-mi este foame. Ştii ceva, du-te și mănâncă tu, 
după care întoarce-te la mine. Să stăm puţin de vorbă numai 
noi. Tu și eu, singure, a insistat. 

Hope a fost de acord. 

— Da, dar am să-ţi aduc cel puţin un sandviș şi o băutură 
proaspătă din fructe. 

— Bine, mulţumesc. 

Hope a sărutat-o pe frunte și s-a îndepărtat cu pași ușori, 
lăsând în urmă un miros de parfum. Un parfum cu iz de flori 
proaspete. 

Vivian s-a întins din nou. Apoi s-a îmbrăcat cu un caftan din 
mătase albastră și a ieșit în balcon. 

Dincolo de aleea și de zidul care înconjura vila se 
vedeau farurile aprinse ale autoturismelor care circulau pe 
stradă. 

Vivian a inspirat profund aerul proaspăt al serii și, privind 
cerul înstelat, a simţit imediat o nostalgie ciudată. 

Nu pentru ceva sau cineva în mod special 

Nu pentru Ralph sau pentru Jeff care, cu toate acestea, a 
fost important pentru ea... dar pentru ceva sau cineva care ar 
fi putut să fie și nu a fost... pentru cineva sau ceva imaginar, 
care poate nici n-a existat vreodată... 

În acel moment, o stea a traversat bolta cerească de august 
şi a căzut în infinit. 

Vivian a închis ochii și a încercat să-și pună o dorință dar, 
cu o amărăciune profundă, nu i-a venit nimic în minte. 

S-a întors în cameră și a tras perdeaua. Apoi s-a tolănit din nou 
în pat, dar de-acum era trează complet. Cu toate astea , nu-i venea 

să coboare și să se întâlnească cu Jeff. Prezenţa lui o deranja și, 
cu toate că nu mai simţea nimic pentru el, prefera să-l evite. 

Era frământată de gândul că dintre toate persoanele pe 
care mama ei le-a întânlit și frecventat, ironia sorții a făcut în 
așa fel ca să-l aleagă chiar pe el ca tovarăș de viaţă... 

Și tocmai acesta era argumentul pe care, în sfârșit, vroia să-l 
discute cu ea. Erau prea multe întrebări pe care și le-a pus în 
toţi acești ani și sosise momentul să obțină niște răspunsuri. 

Cunoscându-şi bine mama, ştia că o să i le dea. 


Hope n-a minţit-o niciodată. Nici atunci când bunicul său, 
judecătorul de district Donald Orloff, le-a interzis categoric 
fiicei sale și ei, nepoata sa, să se mai întoarcă în Palm Springs, 
pe timpul celor nouă ani de domiciliu forțat pe care-l execu- 
tau în vila splendidă din apropiere de Palo Alto, care era 
proprietatea mamei lui Hope. 

— Dacă bunica ar mai fi trăit, i-a spus cândva maică-sa, 
arătându-i o fotografie a lui Maggie Orloff cu ea în braţe, cu 
Vivian, la două luni, ar fi fost în mod sigur și acum cu noi, aici, 
dar cum știi, a murit când aveai un an. Și ea a fost prima care 
te-a ţinut în brațe. Te iubea tare mult bunica Maggie, și ne pro- 
teja mereu, știi... pentru că eram micuțe amândouă, zicea, şi 
aveam nevoie de ea... 

Vivian și-a amintit încât amândouă au izbucnit în lacrimi de emoție. 

— Tu îi semeni mai mult decât mine..., i-a spus maică-sa 
imediat după care a înbrățișat-o. 

Au fost niște ani fericiţi pentru ea, cu toate că pe bunic l-a 
cunoscut numai din descrierile mamei sale, sau din fotografi- 
ile apărute în ziare cu el ca magistrat, precum și din 
frecventele apariţii la televiziune. 

La Palo Alto, mama ei a deschis un magazin de antichităţi și 
Vivian a urmat cursurile școlii elementare. 

Apoi a venit ştirea morţii judecătorului și viața lor s-a 
schimbat complet. 

Severul, intransigentul judecător Orloff îi lăsase de altfel 
fiicei sale un patrimoniu pe care ea însăși îl ignorase cândva. 
Astfel, mamă și fiică, însoțite de fidela Angelita, care nu le-a 
părăsit niciodată, s-au întors la Palm Springs. 

Comunitatea din Palm Springs le-a primit călduros și 
Hope, care de-acum avea 25 de ani, şi-a regăsit câteva foste 
colege de şcoală care, în mod straniu, n-au întrebat-o 
niciodată cine ar fi putut să fie tatăl lui Vivian. 

Mamă și fiică au putut astfel să-și ducă o viaţă liniștită și fără 
griji materiale în frumoasa vilă unde Hope se născuse și trăise 
până la 16 ani. 

16 ani ... Vivian a oftat și a aprins lumina de pe noptieră. 
Printr-o stranie coincidenţă acea etate a fost fatală atât pentru 
ea, cât şi pentru mama ei; ea și-a pierdut virginitatea, iar mama 
ei a rămas gravidă. 

— Pot să intru? Ușa s-a deschis și a intrat Hope cu un 
platou. L-a pus pe pat lângă fiica ei și s-a așezat. 

Vivian a privit-o cu tandrețe. 

— Mulţumesc, mamă, a spus ridicându-se și înfulecând un 
sandviş. 

Hope a turnat bere în două pahare și i-a făcut semn să ia și 
să bea. 

— Imediat, a zis Vivian cu gura plină. 

Hope a izbucnit în râs. 

— N-ai pierdut obiceiul să mănânci cu gura plină! Pari o 
copilă! a exclamat ea punându-și paharul pe platou. 

— Unde este Jeff? a întrebat Vivian, ștergându-se la gură cu 
un şervet de hârtie. 

— S-a dus la club să joace golf. 

— Bine. Astfel, o să stăm și noi putin singure. 

— Fi, ei, a atenţionat-o în glumă mama ei, să nu uiţi că este 
soţul meu. 

— Ştiu bine, a mormăit Vivian, serioasă. 

— Trebuie să vorbim despre asta, a zis Hope după o pauză. 

— Da, a răspuns Vivian, bând puţină bere. Dar să nu mă 
înţelegi greșit. Nu sunt geloasă, dacă asta te preocupă... 

— Ehei... tu ai plecat de-acasă din cauza lui și erai tare 
îndrăgostită de el. 

— Este adevărat, a oflat Vivian, ridicându-se. Dar este apă 
de ploaie. Mai de grabă... totul este aşa de confuz. Da, în 
sfârşit, acum trei ani, când ne-am văzut ultima dată, am înţeles 
că vă întâlneați... 

— Da, dar nu ţi-am spus totul. Nu pentru a te feri, ci pentru 
Că... mă ruşinam de mine însămi. 

— Ca să spunem adevărul, am înţeles că între voi ar fi fost 
ceva mai mult decât o simplă prietenie. Ştiai totul despre el, 
ştiai chiar și lucruri pe care eu nu le-am știut niciodată... şi ast- 
fel, am rămas ca o proastă. Apoi, de fiecare dată când îţi tele- 
fonam îmi spuneai că tocmai erai pe punctul de a ieși cu el sau 
îl așteptai să vină să te ia. 

Hope a dat din cap, pusă în încurcătură. 

— Mă faci să mă simt demnă de dispreţ... a rostit ea cu sinceritate. 

— De ce? Vivian a privit-o încruntată. 

Hope s-a crispat. 

— Pentru că n-ar fi trebuit... şi, în schimb... A făcut un gest 
vag cu mâna. 

— De ce nu-mi spui totul? Vivian a prins-o de mână. 

— Eşti sigură că vrei să știi totul? 

Hope a ridicat mâna fiicei sale la gură și i-a sărutat-o. 

— Da, mamă. Ti-am mai spus. De mult timp nu mai am 
nimic pentru el. 

— La o lună după ce ai plecat la San Francisco, a venit la 
mine. Era slăbit și deprimat. La un moment dat, am crezut că 
urmează vreun tratament la psihiatru. Mi-a povestit că tatăl lui 
l-a ameninţat că-l dezmoșteneşte dacă mai continuă să se vadă 
cu tine... în casa asta. 

— Ştiam asta, l-a întrerupt Vivian. Dar el n-a încetat să 
vină... 

— Vivian, motivul pentru care a dispărut din calea ta... 
Hope s-a întrerupt și i-a dat drumul la mână. 

— Curaj... dacă-l cunoşti, spune-mi-l, i-a cerut Vivian. 

— Se îndrăgostise de mine, Vivian, dar eu n-am făcut nimic 
să-l încurajez. Pentru mine era un băiat. Băiatul tău. Mă crezi? 

— Şi de ce nu te-aș crede? Vivian, deodată, a simţit un 
junghi la inimă. Acum, ce-mi mai amintesc... în ultimul timp 
era așa de ciudat ... mereu neliniștit... posomorât și închis... şi 
eu credeam că toate astea se datorează discuţiilor cu tatăl său 
din cauza mea... 

— Da. Şi asta... dar eu am fost adevărata cauză a 
îndepărtării lui neașteptate de tine. 

Vivian a privit-o pe mama ei fără să mai simtă vreo răutate. 
Acum era doar curioasă să afle când și cum a început povestea 
lor. 

— La început mi-a cerut să-l primesc ca oaspete câteva zile. 
Mi-a spus că nu era în stare să-l înfrunte pe tatăl său, dar, dacă 
mă Simt deranjată, ar putea să plece imediat. Hope a privit-o 
în ochi pe fiica ei. 

— Unde a stat? a întrebat Vivian. 

— La Las Vegas. Nu avea nici un șfanț. Avea un Mustang 
vechi, lovit, şi hainele de pe el. 

Vivian a clătinat din cap. 

— l-am spus atunci că din cauza lui ai plecat de-acasă și că 
nu are nici un sens să rămână la mine. 

— Te-a întrebat unde sunt? 

Hope a dat din cap surprinsă 

— Atunci mi-a mărturisit... s-a întrerupt și a preferat să nu 
mai spună nimic. 

— Că te iubea? Vivian a privit-o delung pe maică-sa. 

Hope a confirmat. 

— L-am mustrat. l-am spus că atitudinea lui a fost o 
infatuare copilărească și că nu are nici un drept să vină aici. 

Vivian strânse din buze. 

— Cuvintele mele l-au rănit și, fără să mai adauge ceva, a 
plecat. Era într-o vineri seara. Eu eram singură pentru că 
Angelita plecase cu ai ei la San Jose, la căsătoria unei nepoate. 
Nu se mai putea tine pe picioare. Și l-am suspectat că ar fi dro- 
gat. În schimb era beat mort și într-o stare depresivă ca nicio- 
dată. Mi-a spus că a avut o altercaţie cu taică-său, că au ajuns 

la o înțelegere și că a început să lucreze din nou cu el, dar că 
nu reușește să stea departe de mine... Hope a făcut o pauză și 
a strâns din buze. 

— În noaptea aceea a dormit aici. Sau mai bine zis nu a dor- 
mit, se simţea rău și a trebuit să stau toată noaptea să-l păzesc 
și să am grijă de el. Dimineaţa, era ca o cârpă, o otreapă. Şi 
apoi... şi apoi... 

Hope nu a putut să-și stăpânească un sughiț. 

Timp de câteva secunde a fost tăcere. 

— Vrei să zici că din acea seară nu v-aţi mai despărțit deloc? 
Vivian a avut o senzaţie de vomă de la stomac. 

— Nu. Am încercat cu toată forţa mea să-l alung de la mine. 
Câţiva ani ne-am însoţit şi despărţit de mai multe ori. Cât a 
trăit tatăl său, ne întâlneam departe de aici. De cele mai multe 
ori la Los Angeles. Apoi, acum 5 ani, când a murit bătrânul 
Hunter, n-am mai plecat afară din acest oraș pentru a ne întâlni, 
cu toate că eu nu vroiam să fim văzuţi împreună. 

— Şi Angelita? Ea ce zicea? 

— Că procedez greșit. Că nu era bine ce făceam și că în ziua 
în care vei afla de această combinaţie, o să fii teribil de 
supărată. Şi că ar trebui să mă tem de judecata ta... 

— Fii liniștită, mamă, nu sufăr și nici nu te judec. Așa cum 
ti-am spus deja, de mult timp nu mai am absolut nimic pentru 
el. Nu înţeleg de ce nu te-ai căsătorit cu el mai înainte. În fața 
unei conviețuiri legale, nimeni n-ar mai fi putut să spună 
nimic. În fond, n-ai fi fost nici prima, nici ultima persoană 
care se căsătoreşte cu un bărbat mai tânăr! 

— i se va părea absurd, de necrezut, paradoxal, dar 
speram mereu să ia sfârșit cândva această situaţie. Și a existat 
un moment în care, chiar suferind, am crezut că am terminat-o 

cu el. În mod definitiv. Asta a fost înainte să moară tatăl său, 
când am văzut o fotografie de-a lui cu Melody Logan, știi, fiica 
lui Francis Logan, moșierul cunoscut sub numele de „regele 
ciupercilor“. Vroiam să se însoare cu ea, să ia o femeie mai 
tânără... De fapt, s-a logodit cu ea, spre marea satisfacţie a 
tatălui său, şi timp de trei luni a dispărut din viața mea. A fost 
perioada în care am stat câteva luni cu tine la San Francisco, îţi 
aminteşti? 

Vivian a dat din cap în semn de confirmare. 

— Dar nici pe departe nu-mi imaginam că tu și Jeff... 

— Hope a oftat. 

— Pentru mine, totul era terminat. Și n-am considerat că ar 
fi necesar să-ţi spun toate astea, pentru a nu te îndurera. Se 
întrerupse și privi fix undeva departe în faţa sa. 

Mamă și fiică, rămăseseră în pat. Vivian s-a ridicat puţin și 
s-a așezat mai aproape de ea. 

— După ce m-am întors, mi-am reluat viața mea de mai 
înainte. Și au trecut așa alte patru luni. Până când, într-o 
noapte, mi-a telefonat. Era disperat, ca de obicei. Pe scurt, 
imediat după aceea, m-am pomenit cu el aici. A izbucnit în 
lacrimi și mi-a spus că o ura pe Melody şi că nu poate să 
trăiască fără mine. Că a părăsit-o și că tatăl său l-a dezmoștenit. 

— Mi se pare un lucru exagerat ca un tată să 
dezmoștenească un fiu din cauză că nu vrea să se însoare cu o 
anumită femeie, preciză Vivian. 

— Ştiu, dar raporturile dintre ei erau de dragoste și ură. Nu 
s-au înţeles niciodată. Până la urmă tatăl său l-a alungat 
definitiv de acasă şi în afară de faptul că i-a dat un modest card 
pentru a se putea descurca puţin timp, i-a spus răspicat să 

dispară definitiv, că nu vrea să-l mai vadă. Și astfel, de atunci a 
rămas cu mine, dar mereu pe ascuns, pentru că era convins că 
tatăl său l-a amenințat doar că-l dezmoştenește. În schimb, 
după moartea lui, care a survenit la câteva luni după aceea, a 
primit o convocare la notar pentru citirea testamentului. 
Bătrânul Hunter se ţinuse de cuvânt: îi lăsase numai un venit 
fix și de neschimbat, de 500 de dolari, ca să aibă cu ce să 
trăiască. De altfel, înainte de a muri, a cedat activitatea. Toate 
lichidităţile cu tot restul proprietăţii le-a lăsat unei fundaţii care 
îi purta numele și pe care chiar el o înființase pentru studiul și 
îngrijirea bolnavilor cronici. În momentul plecării de la notar, 
acesta i-a înmânat o scrisoare de la tatăl său. Când mi-a arătat-o, 
am rămas fără grai: scrisoarea purta data zilei în care Jeff a 
părăsit-o pe Melody și tatăl său îi scria că l-a dezmoștenit. 

Vivian a făcut ochii mari de uimire şi s-a întors s-o 
privească. 

— Erau câteva rânduri, a continuat Hope, cutremurătoare, 
tăioase! Și ca și cum nu ar fi fost deajuns, scrisoarea se încheia 
cu următoarele cuvinte pe care nu le voi putea uita niciodată: 

„Ai greșit prima oară și te-am iertat, dar de această dată nu. 
Să mulţumești pentru toate astea cui știi.“ 

— Te-ai simţit vinovată? a întrebat-o Vivian privindu-și 
vârful degetelor de la picioare. 

— Da. Mi-am dat seama că am dat dovadă de slăbiciune. Ar fi 
trebuit să fiu mai fermă, să nu-l fi acceptat deloc, în casa mea... 

— ÎL iubeai? ÎI iubeşti? Sigur că-l iubeşti, pentru că altfel nu 
te-ai fi căsătorit cu el! a subliniat Vivian. 

— M-am căsătorit cu el numai acum zece zile, Vivian. Și încă 
mă mai întreb de ce am făcut-o. Frica de bătrâneţe şi de a 
rămâne singură? Obișnuinţa de-acum, de a-l avea alături cu 

toate defectele lui şi puţinele calități? Vezi, raporturile dintre 
noi sunt ciudate. Jeff este în mod morbid atașat de mine. 
Uneori mă gândesc că poate vede în mine chiar pe mama pe 
care n-a avut-o niciodată... 

— Dar, bine mamă, tu pari mult mai tânără decât el! a 
exclamat Vivian râzând. 

— Ştiu asta, dar sunt mai matură decât el. Când îmi 
povestește despre unele întâlniri cu femei mai tinere decât 
mine, stau și-l ascult și nu-i pun nici un fel de întrebare. 
Pentru că m-ar minţi. Și astfel prefer să cred că n-au ajuns 
chiar la relaţii intime. 

— Accepti trădările lui? Vivian o privea uimită. 

— Vivian dragă, nu le accept. Le suport... şi nici măcar nu 
sunt mulţumită de mine... 

— Ştii un lucru? interveni Vivian ridicându-se în picioare și 
stând cu braţele încrucișate în faţa ei, care rămăsese pe scaun. 

— Nu te invidiez absolut deloc. Și chiar cred că nu vei 
putea trăi cu un bărbat ca Jeff, care toată ziua e cu ochii după 
femei. Este un fustangiu! Dar măcar face ceva?! 

— Unicul lucru pe care știe să-l facă bine este să joace golf, 
răspunse Hope cu amărăciune în glas. De mii de ori i-am spus 
să-și fructifice această abilitate și s-o profeseze dând lecţii la 
clubul de golf. Dar nici n-a vrut să audă de acest lucru, pentru 
că la club îl cunosc toti, știu cine a fost tatăl său... demnitatea 
lui, etc, etc... 

Vivian clătină din cap. 

— Ce să zic, demnitatea lui! pufni ea sarcastic. Nu cred că 
reuşeşte să se descurce cu cei 500 de dolari pe lună lăsați de 
tatăl său. 

Hope a plecat capul și n-a răspuns. 


48 LAUREEN PRESCOTT 


— Tăcerea ta mă face să cred că-l și iubești, preciză Vivian, 
serioasă. Când l-am cunoscut eu era foarte tânăr, și încă de pe 
atunci nu avea poftă să facă nimic. Însurându-se cu tine, a 
făcut o afacere, cu toată demnitatea lui! 

— Dacă te referi la banii mei... chiar ai noștri, ai tăi și ai mei, 
banii, va avea o surpriză neplăcută spuse răspicat Hope, 
ridicându-se în picioare la rândul ei. Dacă ar fi să rămână 
văduv, el nu ştie, dar tot ceea ce am, va fi al tău. 

Vivian o privea cu neîncredere. 

— Mamă! a exclamat ea, îimbrăţişând-o. 

— Să fii sigură de asta! Am fost precaută, iubito, nu mi-am 
pierdut capul, să uit de tine, în favoarea lui! Tu ești înainte de 
oricine şi orice! 

Vivian a strâns-o la pieptul ei. 

În toţi acei ani, mama a ajutat-o mereu din punct de 
vedere material, încă de pe când se decisese să se înscrie la 
facultatea de sociologie a Universităţii Catolice din San 
Francisco, de la care s-a retras după un an. 

Mama ei, când a aflat de întreruperea studiilor, a avut o 
mare deceptie, dar n-a încercat să-i facă greutăţi și nu a încetat 
niciodată să o ajute. 

Tocmai ajutorul material constant primit de la mama ei 
i-a dat posibilitatea să intre în afacere cu Ralph. 

— Acum Să terminăm cu discuţiile despre Jeff, a zis Hope 
răsucindu-se. A mângâiat părul fiicei sale și a oftat. Mă simt 
mai ușurată că am dezbătut această problemă. Mi-era teamă că 
ai putea să ai o reacție și... 

— Mamă! Am 30 de ani și acum văd lucrurile din altă 
perspectivă. Dar trebuie să admiţi că ai nişte raporturi absurde 
cu un om instabil care nu-ţi oferă nici un fel de atașament! 

În acel moment au auzit mașina lui Jeff intrând pe alee. 
Hope s-a uitat la ceas. Era trecut de miezul nopții și a sperat 
ca Jeff să nu vină beat, cum s-a întâmplat de multe ori. 

— Bine, acum te las, a zis grăbită. Mâine vom vorbi despre tine 
și despre viitorul tău, să vedem ce intenţionezi să faci. Noapte 
bună, iubito! A îmbrăţișat-o pe Vivian și s-a îndreptat spre ușă. 
Multumesc, Vivian... a spus înainte de a ieși. A mai privit-o o dată 
şi ochii ei violacei, la fel ca ai fiicei sale, erau plini de tristeţe. 

Rămânând singură, Vivian a îmbrăcat pijamaua și s-a vârât 
în pat. 

Era foarte obosită. A stins lumina și a închis ochii, dar 
cuvintele mamei sale au început să-i tulbure mintea și nu 
putea să adoarmă. 

Cu cât se gândea mai mult la Jeff, cu atât îl ura mai 
strașnic. Era un parazit, continua să-și repete, un mizerabil 
care se strecurase în viața mamei sale și se gândea că, dacă 
n-ar fi fugit acum 12 ani de el și de la casa ei, poate că maică-sa 
ar fi reușit să-l ţină departe și nu s-ar mai fi implicat într-o 
poveste care, din câte a înţeles din cele relatate, nu-i putea 
aduce nici o fericire. 

Gândul că mama ei se măritase cu el după mai mulţi ani de 
viață petrecuţi mai mult sau mai puţin în comun, cu toate trădările 
lui, şi că era un pervers din cauza căruia suferise și ea, îi devenise 
insuportabil și dorea să-şi protejeze mama de el. Dar cum? 

Orice ar face pentru a-l îndepărta de mama ei ar trezi 
bănuieli şi ea nu vroia absolut deloc să dea naștere la 
încurcături. 

O iubea prea mult ca s-o rănească, chiar și în mod 
involuntar. Și, de altfel, ce drept avea să intervină, după atâţia 
ani, în viaţa afectivă a mamei sale? 

Unicul lucru pe care-l avea de făcut era să tacă și să plece 
altundeva, cât mai repede posibil. Să renunţe la a mai sta cu 
ea, așa cum spera să-i propună. 

Până la urmă Vivian a adormit și deodată se afla în mrejele 
unui vis minunat. 

Mergea pe un drum foarte lung, pustiu și luminat ca ziua. 
În dreapta sa începea un deșert, iar în partea stângă erau niște 
palate antice, măreţe, ale căror faţade, cu ferestre și portaluri 
multicolore, erau decorate cu perle colorate. 

Extaziată de frumuseţea acelor palate, nu-și dădea seama 
că este dezbrăcată și că are alături de ea un bărbat, înalt și cu 
corp atletic, gol ca şi ea. Dar ciudat era faptul că nu-și vedea 
nici propria goliciune, nici cea a bărbatului, căruia nu-i vedea 
nici chipul. Dar înțelegea că o iubea și că-i arăta, fără să-i vor- 
bească, un punct îndepărtat la capătul drumului... și ea se 
simţea fericită, cum n-a mai fost niciodată... 

Pe la miezul nopţii a tresărit din somn și a zâmbit gândin- 
du-se la visul pe care-l avusese. Apoi a închis ochii din nou și 
în timp ce-i venea somnul, încerca să păstreze în minte mai 
multe detalii ale acestui vis ca să i-l poată povesti Angelitei, 
care era o foarte bună tălmăcitoare a fanteziilor onirice. 

Dimineaţa s-a trezit bine dispusă și a aruncat o privire la 
ceas. Era ora şapte. 

S-a ridicat cântând, a ieșit pe balcon să respire din plin 
aerul proaspăt al dimineții. 

A sosit lăptarul cu furgoneta lui și a lăsat în faţă, la intrare, 
două sticle cu lapte. 

La puţin timp a ieșit Angelita într-un capot, a luat sticlele și 
uitându-se spre balcon a văzut-o pe Vivian. A salutat-o făcându-i 
cu mâna, după care i-a făcut semn să coboare la bucătărie. 

Vivian i-a răspuns că a înţeles. După ce s-a îmbrăcat sumar, 
a deschis ușor ușa și a coborât treptele scării în fugă, 
îndreptându-se spre bucătărie. 

Angelita pusese deja pentru cafea și pregătea friganelele. 

— Bună ziua, scumpo, ai dormit bine? a întrebat-o și faţa ei 
simpatică s-a luminat. Eşti chiar frumoasă, știai? a spus ea, 
observând-o. 

Vivian a zâmbit. 

— Eşti la fel ca Hope, a continuat Angelita în timp ce prăjea 
Ceva. 

Vivian a pregătit ceștile pentru cafea și le-a așezat pe masa 
din centrul bucătăriei. Apoi a pus lingurițele și zahărul şi s-a 
așezat la masă. 

Angelita i-a dat o tăviţă pe care era o sticluță cu sirop de 
paltin împreună cu unt și într-o farfurioară marmeladă, scoase 
de la frigider. Apoi a luat ibricul cu cafea de pe foc și l-a pus 
pe masă. 

După câteva minute s-a așezat în faţa lui Vivian și a servit-o 
cu friganele. 

Lui Vivian nu-i era foame, dar pentru a n-o ofensa pe 
Angelita, a pus puţin sirop de paltin pe o friganea și a început 
să muște din ea. 

Angelita, după ce a turnat cafeaua în cești, a iniţiat 
„operaţiunea friganele“ cum le numea de mică Vivian, care 
consta în a pune 5-6 friganele una peste alta, după ce le ungea 
cu unt și le înmuia în siropul de paltin. 

— Trebuie să vorbim despre el , i-a spus deschis femeia, 
mușcând dintr-o friganea. Acel „el“, nu era altul decât Jeff. 

Vivian i-a făcut semn că este de acord, curioasă să afle cât 
mai multe lucruri despre el. 


Capitolul 4 


— Mie nu-mi plăcea nici când era tinerel și tu ţi-ai pierdut 
minţile pentru el, a continuat Angelita, după ce a înghițit rapid 
şase friganele. Nici măcar atunci, a repetat ea agitând mâinile. 
Și dacă mă gândesc că din cauza lui ai plecat de-acasă, și că din 
vina lui viața mamei tale s-a schimbat complet... Femeia a dat 
din cap și o expresie amenințătoare a apărut pe faţa ei, de 
obicei zâmbitoare. 

Vivian o asculta cu atenţie. 

— Mama ta nu este fericită cu el! a exclamat Angelita. 

— Şi eu mă întreb de ce s-a măritat cu el, a mormăit Vivian 
jucându-se cu ceașca ei plină cu cafea pe jumătate. 

— Nu știu. Angelita și-a mai pus cafea. 

— Acum 15 zile a venit acasă și mi-a spus că s-a hotărât să 
se căsătorească cu el. Și după câteva zile s-a măritat. 

— Tu de ce nu i-ai spus că greşeşte? 

— Sigur că i-am spus, dar o știi pe maică-ta. Este 
încăpăţânată și când își pune în cap un lucru, nu se mai 
cramponează de nimic și-l face. În rest, aseamănă cu tine. 

Angelita a respirat profund și Vivian a privit fascinată sânul 
ei mare, care se ridica şi cobora în timp ce vorbea. 

— Cred că a încântat-o cu ceva, sau a umblat cu 
moșmoane..., a şoptit printre dinţi şi a dat din cap. 

— Da chiar... Angelita... crezi în astfel de făcături? Vivian a 
terminat de băut cafeaua. 

— Cum să nu cred! Ăla este un Drac, scumpa mea! De când 
îl cunoaște, mama ta nu mai este aceeași. Tu nu știi de câte ori 
am auzit-o plângând. 

Vivian a încruntat sprâncenele. 

— Am bănuit eu, a precizat ea consternată. Dar nici tu, nici 
eu nu putem schimba lucrurile. 

— Şi tu? Ce vrei să faci? a întrebat Angelita, mângâindu-o pe 
o mână. 

— Încă nu ştiu, a răspuns Vivian. Mai mult ca sigur nu voi 
rămâne aici... 

— ÎL mai iubeşti încă? a întrebat Angelita pe neașteptate, 
cercetând-o din priviri. 

— Nu! s-a strâmbat Vivian. Nu, a repetat ea hotărâtă. Și n-am 
remușcări pentru mama. 

— Asta mă linişteşte. Femeia a strâns ceștile și le-a pus în 
spălător. Şi nu ai altceva mai frumos să-mi povestești? a 
întrebat-o apoi întorcându-se spre ea. 

Vivian a ezitat o clipă înainte de a răspunde. 

— Am și ceva frumos să-ți povestesc. 

— Într-adevăr? 

Vivian i-a povestit în amănunt visul minunat pe care l-a avut. 

— Şi m-am trezit cu un sentiment ciudat de fericire în 
inimă, cum nu mi S-a mai întâmplat niciodată, a încheiat ea, 
privind-o în așteptarea răspunsului. 

Bătrâna guvernantă a fixat-o cu privirea, puțin cam deziluzionată. 

— Eu speram să-mi spui că ţi-ai găsit sufletul pereche! a 
exclamat ea. 

— Încă nu l-am găsit, a mărturisit Vivian. Dat ce-ai de zis de 
visul meu? Ce semnificaţie poate să aibă? 

Angelita a zâmbit puţin. 

— Este un vis frumos. Ceva se va întâmpla. Dar ceva de 
bine, a concluzionat ea. 

— Vom trăi şi vom vedea! a exclamat Vivian, ridicându-se. 
Mă duc sus să mă aranjez. Vreau să ies să fac o plimbare. 

După ce a făcut rapid un duș, a îmbrăcat o pereche de 
blugi, o bluză albă și s-a încălțat cu niște cizme din piele. Și-a 
pieptănat îndelung părul negru frumos, după care și-a rujat 
discret buzele. 

A pus niște bani într-o poșetă din piele, la fel ca cizmele, a 
aşezat-o pe umăr și a coborât în fugă scările. În timp ce se 
îndrepta spre poarta de la intrare, a auzit discuţii aprinse care 
proveneau din salonul închis. A tras cu urechea și a înțeles că 
mama ei se certa violent cu Jeff. 

Primul său impuls a fost să se întoarcă din drum și să intre 
în salon, dar s-a abținut și a ieşit în curtea interioară. 

Trecând prin dreptul ferestrelor, a văzut că perdeaua era 
trasă. S-a întrebat ce ar fi putut să se întâmple și a continuat 
drumul. A străbătut aleea, a deschis poarta și a închis-o după 
ce a ieșit în stradă. 

În acel moment a trecut un Jeep cu niște tineri care au 
lansat fluierături de admiraţie la adresa ei. 

Vivian i-a salutat bucuroasă și a continuat să meargă de-a 
lungul bulevardului. 

Era o căldură toridă, uscată și Vivian simţea o mare 
greutate la picioare. A continuat să meargă privind în jur, 
încercând în zadar să întâlnească un chip cunoscut printre 
trecătorii de pe stradă. 

După un sfert de oră de mers, a ajuns pe Lal Springs 
Mall, unde s-a oprit să admire vitrinele, între un furnicar 
haotic de turiști și de miliardari în vacanţă, un du-te-vino 
continuu. 

A cumpărat niște reviste și cu un cornet cu îngheţată în 
mână, a luat drumul înapoi, spre casă. 

Se făcuse ora unu când a intrat pe aleea cu palmieri din faţa 
vilei. Poarta mobilă a garajului era ridicată și mașina lui Jeff nu 
mai era înăuntru. 

A găsit-o pe mama ei la intrare. 

— De ce ai plecat fără să-mi apui nimic? a întrebat-o pe un 
ton care trăda neliniștea. 

— Ce s-a întâmplat? a întrebat Vivian, în loc să-i răspundă. 

— Nimic nou, a răspuns Hope evaziv. 

— Am văzut că mașina lui nu mai este în garaj, a precizat 
Vivian, înaintând spre poarta care ducea în grădină. 

— Ne-am certat, a mormăit Hope, distrusă. 

— V-am auzit! Vivian s-a apropiat de piscină. Pot să știu 
de ce? 

— Vechea poveste: continuă să se îmbete și nu-l mai pot 
suporta. Hope a târât un fotoliu spre marginea piscinei și s-a 
așezat. 

— Atunci de ce nu-l lași, mamă? Vivian rămăsese în picioare 
și privea fix suprafața albăstruie a apei. 

— Pentru că sunt o lașă. Și pentru că știu deja care va fi 
sfârşitul dacă îl las. 

— Vorbe, a zis Vivian, fără să ezite. Și ce-ţi pasă ţie? Din 
fericire, n-aţi avut copii și... 

— După tine, totul este mai ușor? a întrerupt-o Hope, sceptică. 

— Într-un anumit sens, da. Nu ti se pare? Vivian devenise 
furioasă. Nu crezi că trebuie să te gândești și la tine măcar o 
dată în viaţă? 

— Este o întrebare pe care mi-o pun mereu, și la care, de 
altfel, nu știu să dau un răspuns. 

Vivian privi faţa mamei sale. Avea faţa întinsă, ochii violeți 
erau întunecaţi, dureroși și niște riduri micuţe însemnau 
pomeţii obrajilor. 

— Fi, cred că ar fi timpul să începi să-l dai. 

— Nu fi așa dură, Vivian. Sunt lucruri care nu pot fi 
explicate... care se înțeleg numai când sunt încercate... 

— Are dreptate Angelita, zise Vivian, încrucişându-și brațele 
la piept. Omul acela este diabolic... și tu ești supusă 
voinţei, lui... 

Hope a ridicat privirea spre ea. 

— Da, este adevărat, persist în greșeală și să mă căiesc de 
ani de zile... și sunt mereu pe punctul de a-l părăsi... 

— Eu mă întorc la San Francisco, a zis Vivian vrând să pună 
capăt discuţiei. 

— Cum așa?! Abia ai sosit! Și deja vrei să pleci din nou? 

— De fapt, aveam intenţia să stau mai mult timp cu tine, a 
spus Vivian, așezându-se pe un fotoliu în spatele mamei sale. 
— Atunci, de ce nu mai stai?! Hope a izbucnit în lacrimi. 

— Mama... Vivian s-a ridicat și a îngenuncheat în faţa ei. Aș 
vrea să mai rămân, crede-mă... dar nu pot... dacă aș rămâne, 
aş avea posibilitatea să-i spun tot ceea ce gândesc cu adevărat 
despre el.Și tu n-ai suporta acest lucru. Astfel, vom pune capăt 
neînțelegerilor. 

Hope a mângâiat-o cu dragoste maternă pe cap și nu i-a răspuns. 

Lacrimi liniștite șiroiau pe obrajii ei palizi. 

— Unde vei pleca? a întrebat ea sfârşită. 

— Mă voi întoarce la San Francisco pentru ceva timp. Și voi 
rămâne acolo până ce Ralph îmi va da banii pe care mi-i 
datorează. Apoi o să văd. Mi-am făcut unele proiecte alături de 
tine. 

— Adevărat? Hope și-a șters ochii cu un şervet de hârtie pe 
care l-a scos din buzunarul halatului de casă. 

— Da, dar acum este inutil să vorbim despre acest lucru, a 
oftat Vivian obosită. 

— Te rog, spune-mi..., a insistat Hope. 

— Ei, bine. Vroiam să investesc acei bani în ceva profitabil. 
Mi-ar fi plăcut să deschid o afacere cu antichităţi. Ştii, ca acela 
pe care-l aveai la Palo Alto. Amândouă aveam unele gusturi și 
am fi avut succes cu toţi bogătașii miliardari care frecventează 
Palm Springs. 

Hope a încuviinţat. 

— Atunci? a intervenit Angelita cu vocea ei ascuţită. Azi este 
prea cald ca să mâncăm afară. Am pregătit totul înăuntru. 
Când vreţi, este gata... A privit în jur și a încreţit fruntea. El 
unde este? a întrebat. 

— Nu va veni la masă, a informat-o Hope cu promptitudine 
și s-a ridicat. Să mergem! i-a spus ea fiicei sale. 

Salonul în care serveau masa era elegant, iar penumbra și 
aerul proaspăt erau îmbietoare. Cele trei femei au mâncat în 
liniște. De fiecare dată când se priveau, aveai impresia că vor 
să reia discuţiile, dar continuau să se abţină. 

Angelita a rupt tăcerea la un moment dat: 

— Dacă va continua așa, mama ta se va îmbolnăvi, a spus ea 
revoltată, către Vivian. 

Mamă și fiică s-au privit reciproc. 

— De ce nu s-a întors? a întrebat-o Vivian pe maică-sa. Ce 
treburi are aşa de importante încât să-l impiedice să vină la 
masă? Am văzut că nu face nimic toată ziua. 

— Aşa face când ne certăm. 

— Şi acest lucru se petrece o zi da, o zi nu, de ani de zile, 
a intervenit Angelita. Şi atunci când se întoarce, de obicei 
târziu, foarte târziu chiar, este beat mort. Și totul se reia de la 
capăt. 

Vivian a dat din cap. 

— Unde se duce? Ce face toată ziua? 

— L-am urmărit de câteva ori, a spus Hope. Dă târcoale pe 
terenul de golf, se adună cu oameni bogaţi și viciaţi și bea... 
bea... din zi în zi tot mai mult. Are în el un fel de răutate 
care-l împinge spre autodistrugere. Și să mă distrugă și pe 
mine, cu toate că-mi spune mereu că mă iubește și că nu poate 
trăi fără mine... 

Vivian a dus automat ceașca de cafea la gură. Era preocu- 
pată din cauza mamei sale, că nu poate s-o ajute atât cât ar fi 
dorit, pentru că știa că nu vrea să fie ajutată, deoarece era în 
mod morbid atașată de Jeff Hunter. 

Cu toată căldura de-afară, mama și fiica au petrecut 
aproape toată după-amiaza în grădină, ascultând muzică și 
citind la umbra palmierilor. 

Vivian, tolănită în hamacul întins între doi palmieri, a evi- 
tat să mai discute despre Jeff și mama ei părea mulţumită. Dar 
amândouă erau îngândurate. Vivian, pentru că era decisă să 

plece din nou la San Francisco în zilele următoare, și Hope 
pentru că ştia că fiica ei, dacă ar rămâne, s-ar certa din cauza 
lui Jeff. Și ea nu dorea acest lucru. 

Cu puţin înainte de a se însera, Vivian a luat un costum 
de baie de la mama ei și s-a aruncat în piscină. Apoi a urcat 
în camera sa, a făcut un duș, după care a îmbrăcat ceva uşor 
din mătase neagră, pe sub vestă, aderent pe corp și 
decoltat. 

Când a coborât la parter l-a găsit pe Jeff la intrare. Abia 
revenise și a intrat. 

— Salut, splendoare! a exclamat el, dansând. Vivian l-a 
privit dezgustată. 

— Salut, i-a răspuns ea privind în altă parte. 

În acel moment, bărbatul s-a apropiat de ea și a prins-o de 
braţ. 

— Ştiu că mă urăști, a îndrugat el bâlbâindu-se. 

Danful băuturii a făcut-o pe Vivian să se strâmbe și să 
întoarcă imediat capul în altă parte. 

— Mă scârbești! a exclamat ea, încercând în zadar să se 
elibereze. 

— Ah, da? Te scârbesc? Jeff a râs zgomotos. Întreab-o și pe 
maică-ta dacă o scârbesc și pe ea! Întreab-o, a stâlcit el vorbele 
continuând s-o strângă de braț. Apoi, dintr-o smucitură, a tras-o 
lângă el și a aplecat capul ca s-o sărute pe buze. Să reluăm 
lucrurile de unde am rămas..., a mormăit râzând, în timp ce a 
încercat să-i strecoare o mână, în decolteu. Am nişte amintiri 
foarte plăcute cu tine... știi? Îmi place pielea ta... parfumul 
tău... şi pasiunea cu care te dăruiești... 

— Nu! Nu! a strigat Vivian, zvârcolindu-se furioasă. 

Jeff continua să râdă ca un dement. 

— Îmi place când te comporti așa! Mă excită de moarte! 

— Eşti un porc! a urlat Vivian, reușind până la urmă să fugă 
de lângă el. 

Hope a apărut pe neașteptate în ușa salonului și s-a 
îngălbenit. 

Jeff, care se întorsese cu spatele, n-a observat-o. 

— Îţi amintești cum îti plăcea să faci dragoste cu mine? Mai 
tii minte? Eu n-am putut să uit niciodată! Spunând aceste 
cuvinte a întins o mână spre poalele ei. 

Vivian, care o văzuse pe maică-sa, a simţit că leșină de 
durere gândindu-se la ce clipe neplăcute era expusă. 

— Termină! Nu mai vorbi prostii! Nu-ţi este rușine? 

Vocea lui Hope l-a lăsat mut pe Jeff. Ochii lui albaștri se 
măriseră, iar faţa se umflase, părând desfigurat. 

— Ah! Iat-o pe doamna mea! a exclamat el sarcastic. Ce mai 
faci? a întrebat şi a plecat spre ea legănându-se, cu braţele 
întinse. 

Hope i-a dat o palmă. 

Jeff a privit-o surprins și a dus o mână la obraz. 

— Dar... dar... ce e cu tine? Era evident că uitase complet 
ce-i spusese lui Vivian cu câteva clipe mai inainte 

Hope și-a dat seama de starea în care era și că orice i-ar 
spune ar fi în zadar. 

Jeff s-a îndreptat cu pași nesiguri spre scară și a încercat să 
Je urce cu greu. 

— Mamă... Vivian s-a apropiat de Hope care o privea cu 
ochi plini de lacrimi. Ești de mult timp aici? 

Hope a dat de înţeles că da. 

— Este adevărat ce ţi-a spus? a întrebat ea cu delicateţe. 

Vivian n-a răspuns. Era pusă în încurcătură. 

— Deci, el a fost primul bărbat din viața ta, a mormăit 
Hope, consternată. 

Vivian a lăsat să se înțeleagă că da. 

— Acum întelegi de ce am plecat atunci... 

— Dar de ce nu mi-ai spus? a oftat Hope, îmbrăţişind-o. Îţi 
era teamă că n-o să te înțeleg? 

— Mi-era teamă că te voi supăra. Tu mă pusesei în gardă... 
eu îţi făcusem o promisiune... și ţi-am înșelat încrederea... 

— Ah, Vivian, Vivian... a bâiguit Hope, legănându-se cu ea 
în braţe. Dacă mi-ai fi făcut mărturisiri... nu te-a fi mai lăsat să 
pleci... Și multe alte lucruri nu s-ar mai fi întâmplat... și el n-ar 
mai fi aici acum. 

— Mamă... nu s-ar fi schimbat nimic, dar nu este târziu nici 
acum pentru a face ceea ce trebuie: termină cu el. 

— Ah, micuța mea, cât ai putut să suferi, a exclamat Hope, 
depărtându-se puţin pentru a o putea privi în ochi. 

— Da, am suferit mult din cauza lui. Dar apoi mi-am luat 
inima în dinţi... Vivian şi-a sărutat mama pe un obraz , şi l-am 
alungat din viaţa mea. Dar nu m-aș fi gândit vreodată că, în 
sfârșit... că chiar tu... S-a întrerupt și a clătinat din cap. În 
sfârșit, nu m-aș fi gândit niciodată că am să-l găsesc aici, cu 
tine. 

— Îmi pare rău... regret , s-a bâlbâit Hope desperată. 

— Mamă... nu vreau să te mai văd așa și nu pot să te las în 
starea asta. 

Hope o privi alarmată. 

— Ce vrei să spui? 

— Că plec. Este cea mai bună soluţie pentru toţi. O să ne 
vedem curând, îţi promit. Nu înţeleg să las să mai treacă încă 
alți ani... 

— Când intenţionezi să pleci? 

— Mâine. 

Hope n-a mai zis nimic și a plecat capul. Apoi s-a întors și 
s-a îndreptat spre scara interioară. 


Vivian a plecat în zorii zilei următoare. 

După ce și-a făcut valiza, s-a așezat în pat în speranţa că va 
adormi și va visa iar palatele de perle colorate și bărbatul gol 
fără chip. Dar nu a reușit să închidă un ochi. 

În zori, a făcut un duș, s-a îmbrăcat și a coborât la parter 
cu valizele. 

În toată casa era liniște. A lăsat valizele la intrare și a intrat 
la bucătărie ca să-și pregătească o cafea. 

Angelita a apărut și ea imediat și i-a spus că a aflat de la 
maică-sa ceea ce s-a întâmplat aseară și că nu face bine dacă 
pleacă. 

— Dacă rămâi aici, poate că vom reuşi să-l alungăm pe 
„ăla“ afară din casă, a precizat ea. ÎL ura atât de mult pe Jeff 
încât nici nu mai vroia să-i rostească numele. 

Vivian interveni: 

— Nu, Angelita. Ea trebuie să decidă acest lucru. 

Menajera a ridicat din umeri și a pus o ceașcă de cafea. 

— Şi vreau să decidă când eu nu voi mai fi aici. 

— Înţeleg, a spus Angelita. 

După ce au terminat de băut cafeaua, Vivian i-a lăsat un plic 
pentru mama ei. 

— Să-i dai ăsta. Să-i spui că o iubesc și-i vreau binele și că 
am preferat să plec acum. Va înţelege ea. 

Angelita, emoţionată, a sărutat-o de mai multe ori pe obraji 
şi a ajutat-o să-şi care bagajele la mașină. Apoi i-a deschis 
poarta și nu s-a mișcat din loc până când mașina lui Vivian a 
dispărut după o curbă de la capătul străzii. 

Angelita era copleșită. O iubea pe Vivian ca pe fiica ei. O 
iubea și pe Hope. Și ar fi făcut orice pentru a-l înlătura din 
viaţa lor pe şarpele care s-a cuibărit în acea casă. 

După ce a închis poarta, se îndreptă spre alee și ridicând 
privirea, o văzu pe Hope care urmărea totul din spatele 
perdelei de la geamul dormitorului ei. A salutat-o făcându-i cu 
mâna în care ţinea plicul. 

Hope i-a făcut semn că a înţeles și a dispărut. Angelita a 
aruncat o privire la fereastra alăturată și a văzut că era 
închisă. 

— Doarme! ce-i pasă lui, a mormăit ea intrând în casă. 

El, adică Jeff, s-a trezit când a auzit zgomotul motorului. 
S-a întors pe o parte și a închis din nou ochii. Avea ameteli, 
încât dacă s-ar fi ridicat, ar fi căzut în mod sigur. 

Ar fi dat oricât de mult pentru o cafea fierbinte și amară, 
dar nu s-a hazardat să facă un apel prin interfon la bucătărie, 
ca să i-o aducă Angelita. 

Jeff a pufăit. Ştia că n-o să-i meargă bine și că de multe ori 
a făcut să fie privit cu scârbă și reproșuri. 

Aceleași expresii nedefinite pe care, când era mic, le-a 
văzut în ochii guvernantelor sale. 

Le înspăimântase pe toate, și-a amintit schiţând un zâmbet, 
şi le constrânsese să plece. Toate, mai puţin această oribilă 
bătrână mexicană înfigăreaţă, pe care a fost nevoit s-o suporte 

chiar și la masă, cu toate rugăminţile repetate către Hope ca 
s-o facă să mănânce în bucătărie, pentru că acolo este locul ei. 

În acel moment a auzit două bătăi ușoare în ușă și a apărut 
în prag figura înaltă și slabă a lui Hope. 

Încăperea era întunecoasă și aerul insuportabil de respirat. 
Femeia a strâmbat din nas și, lăsând ușa deschisă, s-a dus să 
deschidă ferestrele. Jeff a gemut și a vârât capul sub pernă. 

— Scoală-te, a zis Hope, pe un ton foarte dur. Trebuie să 
vorbim. 

Jeff s-a văitat icnind și a continuat să stea cu capul sub 
pernă. 

— Ti-am spus să te scoli, a insistat Hope, descoperindu-l. 

Era prima dată când făcea un asemenea gest și s-a minunat 
chiar și ea. 

Jeff era numai în pantalonii de la pijama și Hope s-a între- 
bat cum de a reușit să-i îmbrace aseară, în halul de beat ce era. 
Și când a privit cu ochi reci și indiferenți spatele cu umeri 
musculoși, n-a mai încercat nici un sentiment de plăcere. 

— Azi vei pleca, i-a spus ea pe un ton care nu admitea 
replică. 

— Ce? Jeff a aruncat perna și, proptindu-se într-un cot, a 
holbat ochii loviți de lumina violentă a zilei. 

— Ai înţeles perfect, a răspuns Hope, care era lângă capătul 
patului. Dar mai înainte vreau să vorbim. Sunt câteva lucruri 
pe care trebuie să le clarificăm. 

— Dar ce am făcut? a întrebat Jeff. 

Tonul plângăreț al vocii sale a indispus-o și mai mult pe 
Hope. 

— Jeff, am avut răbdare până acum. Am suportat prea 
multe. Dar toate au o limită. 

Jeff s-a ridicat în șezut și s-a rezemat cu spatele de capătul patului. 

— Dar ce am făcut? a întrebat din nou, trecându-și o mână 
prin părul răvășit. 

— Ai făcut ceea ce nu trebuia să faci. Și de-acum înainte nu 
mai vreau să trăiesc alături de tine. 

— Hope! De ce? Pentru că te las singură toată ziua și că mă 
întorc ametit... 

— Termină! a tipat Hope, pierzându-și răbdarea. Grăbește-te 
și coboară. Te aştept în salon. După ce a apus asta, a ieșit cu 
pași repezi din încăpere, trântind ușa. 

Jeff, cuprins de furie, a aruncat cu perna în ușă, dar a greșit 
ținta și perna a ajuns într-o lampă din colţ, care s-a făcut 
țăndări și a făcut zgomot mare. 

Apoi s-a ridicat, a făcut un duș și a reușit să se bărbierească 
fără să se taie. După aceea s-a îmbrăcat cu o bluză bleu, de 
bumbac, peste blugi, a încălțat mocasinii albi și s-a îndreptat 
spre scări, puţin dispus pentru o confruntare cu Hope. 

Hope stătea și citea pentru a nu știu câta oară scrisoarea 
scurtă de la fiica ei în care i se adresa cu cuvinte afectuoase și 
pline de speranță pentru amândouă. 

Ca şi acum 12 ani, chiar și de această dată, Vivian a plecat 
de-acasă din cauza lui Jeff. La fel ca atunci, nici acum n-a putut 
s-0 oprească. 

Când a intrat în salon, Jeff a găsit-o așteptându-l în 
picioare, în fața ferestrei deschise care dădea spre curtea 
interioară. 

— Se poate bea o cafea fierbinte în casa asta? a întrebat el 
cu aroganță. 

Hope l-a privit fără să clipească. 

— De azi înainte, în casa asta nu vei mai avea nimic. 

— Ce sunt cuvintele astea? Jeff o privea uimit. 

— Cuvinte pe care ar fi trebuit să ţi le spun acum câţiva ani, 
pentru a nu te lăsa să te strecori în viața mea. Hope s-a mirat 
de propriul ei calm. 

— Ai uitat că suntem căsătoriți? 

— Totuși, spre norocul meu, numai de câteva zile, a 
răspuns Hope, pe un ton dur. Am să introduc divorțul, Jeff, a 
adăugat privindu-l drept în față. 

— Divorțul? Dar de ce? 

Hope nu reușea să înțeleagă dacă chiar se prefăcea sau 
într-adevăr nu-și mai amintea chiar nimic din ceea ce 
spusese și făcuse în seara precedentă. În ambele cazuri, nu 
ar mai face diferenţa, pentru că s-a hotărât să-l dea afară din 
Casă. 

— Pentru că eşti un tip demn de dispreţ. În toti acești ani 
am suportat în liniște pentru că te iubeam. Dar dragostea, Jeff, 
trebuie menţinută, și tu... cu toate escapadele tale, ai făcut 
prea putin pentru a o simţi în viața noastră de cuplu... 

— Lasă-mă Să-ţi demonstrez că greșești, a replicat el, 
cuprinzând-o pe neașteptate, de talie. Simti că te doresc, ce 
zici? a spus printre dinţi, lingușind-o cu un sărut pe corpul 
cald, sub ușoara îmbrăcăminte din mătase albastră. 

Hope s-a crispat și s-a desprins de lângă el. 

— S-a sfârşit, Jeff! 

— Aşa pe neașteptate! a exclamat el, încă neîncrezător. 

— Ai comis o eroare atunci cu fiica mea și ai repetat-o din 
nou ieri seară. Este ceva ireparabil. 

Jeff a încruntat fruntea. 

— Explică-mi de ce s-a terminat totul, a zis el iritat. 

— Am Să-ţi explic, stai liniștit! 

Hope și-a aranjat părul şi şi-a umezit buzele. 

Nervozitatea lui se vedea în fiecare gest și Jeff nu reușea să 
înțeleagă ce s-a întâmplat pe timpul cât a fost sub influența 
alcoolului, ce ar fi putut să facă așa de teribil încât s-o deter- 
mine pe Hope să rupă definitiv relaţia cu el. 

— Văd că te prefaci în continuare că nu înţelegi ce-ai zis și 
ce-ai făcut ieri seară, a spus Hope privindu-l drept în ochi. 

Deci, asta este, s-a gândit Jeff. 

— Nu mă prefac, Hope. Îmi pare rău, dar nu-mi amintesc 
absolut nimic. 

— Pe lângă faptul că ai încercat să te legi de Vivian, i-ai spus 
lucruri care mi-au rănit inima. Să nu mă înţelegi greșit. Nu 
pentru tine, ci pentru ea. 

— Dumnezeule! Ce-aș fi putut să zic?! a exclamat Jeff, 
sfidând-o 

— Ai spus destule încât să mă faci să înțeleg că între tine și 
ea au existat raporturi intime... și ea abia avea 16 ani... 

— Sper că nu ţi-a spus că am violat-o. 

Expresia inopinată care a apărut pe fața ei arăta că era 
cuprinsă de furie și că făcea un efort enorm pentru a se 
stăpâni să nu se repeadă cu pumnii la el. 

— Nu, nu mi-a spus nimic, dar atunci când ai dispărut şi 
ea a fugit de-acasă a făcut acest lucru pentru că te iubea și a 
avut încredere în tine. Și n-a avut curajul să-mi mărturisească 
şi mie... 

Jeff a strâns din umeri. 

— Hope, a zis el dând din mâini, au trecut 12 ani. Ce 
înseamnă această revărsare de nervi... 

Un pumn în ceafă l-a împiedicat să mai continue. Prins pe 
picior greșit s-a clătinat, a ridicat o mână și a vrut s-o lovească, 
dar Hope l-a ameninţat cu un suport de cărţi din marmură. 

— Să nu te hazardezi să mă lovești că te omor, a rostit ea, 
plină de furie, printre dinţi. 

Jeff a privit-o și toată insolența lui a dispărut ca prin 
farmec. 

— Fă-ţi bagajele și pleacă, a precizat Hope, stăpânindu-și 
spasmele unui fior care îi invadase corpul. 

Jeff a ieşit din salon și a urcat în fugă scările. Era plin de 
furie. Convins că Vivian ar fi putut să fie în camera ei, a izolat 
ușa decis s-o înfrunte, fiind sigur că ea era cauza comporta- 
mentului ostil al lui Hope faţă de el. 

Angelita a rămas ca trăsnită și cu cearșaful în mână când l-a 
văzut repezindu-se în cameră. 

— Unde este Vivian? a întrebat el, cu ochii ieşiţi parcă din 
orbite, de furie. 

— A plecat în dimineaţa asta, în zori, i-a răspuns femeia cu 
un zâmbet de răutate în colțul gurii. 

— Şi unde a plecat? Jeff o privea cu ură. 

Angelita a dat din umeri. 

— Spune-mi, vrăjitoare bătrână ce ești... Jeff a schițat un 
gest că ar fi vrut s-o lovească. 

Angelita, fără să se timoreze, i-a ţinut piept. 

— Nu ştiu. Nu mi-a spus şi n-a spus nici măcar mamei sale. 

Jeff s-a răsucit pe călcâie și a ieşit din cameră. 

Angelita l-a urmărit cu privirea și un surâs de satisfacţie i-a 
apărut pe faţă. 

Hope nu se mișcase din salon. După o jumătate de oră, Jeff 
a coborât cu o valiză. A văzut ușa salonului deschisă și a intrat. 

— Am să trimit să-mi ia restul lucrurilor în răstimp de o 
săptămână, a spus el evitând s-o privească. Între timp, sper să 
te răzgândești... 

— Într-o săptămână, a zis Hope fără să se ridice de pe 
divan. Apoi n-o să mai găsești nimic. 

Jeff a clătinat din cap, dar nu a mai zis absolut nimic. 

— Adio, a zis Hope. Să-mi dai de știre unde poti fi găsit. 
Pentru avocatul meu, a ținut să precizeze. 

Jeff a confirmat printr-un gest. Adio, a spus strângând din 
dinți și s-a îndreptat spre ieșire. 

Hope s-a ridicat, a închis veranda, a așteptat să iasă pe 
poartă cu mașina, după care a oftat ușurată. Apoi a pășit spre 
intrare și a strigat-o pe Angelita. 

Menajera a venit spre ea. 

— Sunt aici, a exclamat. 

— Trimite-mi unul dintre fii tăi să-mi schimbe toate 
încuietorile de la uși! a poruncit Hope. 

— Se va face! a răspuns Angelita. În sfârșit, a rostit ea 
ușurată, coborând în fugă treptele scării. 

Hopee a privit-o şi a izbucnit în plâns. 


Capitolul 5 


Erau orele unsprezece dimineaţă când Vivian, obosită și 
plină de amărăciune, s-a oprit la un motel din Long Beach, cu 
intenţia de a se odihni ziua următoare. 

În același moment, la Sausalito, un bărbat tocmai se 
gândea la ea și la posibilitatea de a o întâlni din nou. 

Roger Lambert, cum se numea acel bărbat, lenevea tolănit pe 
un pat pliant în micuța verandă a casei sale plutitoare, de unde 
supraveghea podeţul pe care, acum câteva zile, o văzuse pe Vivian. 

În așteptarea plecării la masă la Sunser Points, nu făcea 
altceva decât să se gândească la întâlnirea lor. 

A fost o întâlnire pe fugă, care a durat doar câteva minute, 
timp în care s-au salutat și a aflat despre ea că este proprietara 
lui Sunset Point's și i-a spus că ar vrea să servească cina acolo. 
Dar, chiar în seara aceea, a întârziat şi când s-a dus la 
restaurant, n-a mai găsit-o. 

În ziua următoare s-a dus din nou la restaurant, atât la 
prânz cât și seara, dar din frumoasa și fascinanta necunoscută 

n-a găsit nici o urmă. Ar fi vrut să întrebe de ea pe o tânără 
blondă, care se legăna din şolduri în mers, ce servea la mese 
și făcea cu ochiul unui bărbat nu prea tânăr, care era probabil 
unul dintre proprietarii restaurantului. 

Și totuși, trebuia s-o regăsească. 

Roger s-a ridicat, a intrat în casă și a ieșit imediat cu un 
teanc de hârtii groase pentru desen și o cutie cu culori. 

A luat o coală mare de desen și a fixat-o cu niște ţintişoare 
pe un carton mai gros, pe care l-a aşezat pe genunchi, după ce 
s-a aşezat pe marginea unui șezlong. 

Apoi a luat din cutie un creion de culoare sepia și a început 
să deseneze. A fost nevoie doar de câteva linii și a prins contur 
ovalul şi părul lui Vivian, cu ochii, nasul și gura. 

În timp ce continua să deseneze, Roger se ducea cu gândul 
la ziua în care , poate și din cauza luminii muribunde a apusu- 
lui, a fost fascinat de frumuseţea și trăsăturile sale. 

Roger a examinat îndelung desenul său și s-a întrebat ce 
culoare ar fi putut să aibă ochii frumoasei necunoscute. 

A mai desenat încă o oră, a examinat diferitele schiţe ale 
feţei şi figurii lui Vivian, după care s-a decis să meargă la 
restaurant şi să întrebe de ea. 


Imediat ce a intrat în camera din motel, Vivian a telefonat 
mamei sale. 

Când a aflat că l-a izgonit din casă pe Jeff și că vrea să 
divorţeze imediat de el, a încercat s-o consoleze. 

— Să schimbi imediat încuietorile! i-a recomandat ea. 

— Am luat deja aceste aceste măsuri, a liniștit-o Hope. 

— Eşti convinsă de ceea ce ai făcut? Vivian se considera 
responsabilă, în parte, de decizia luată de mama ei. 

— Da, chiar dacă nu este o despărţire nedureroasă. Dar va 
trece. Și nu vreau să pierd timpul. Am să iau legătura cu avo- 
catul meu și pentru asta va trebui să merg la Reno Nevada. 
Poate o să mergi cu mine? 

— Sigur, mamă, a răspuns Vivian, fără ezitare. Dar vreau să 
vii și tu să stai cu mine la San Francisco, a adăugat ea. 

— Bine. Am Să vin împreună cu Angelita. Dacă n-ai loc, vom 
dormi la hotel. 

— Nu-ţi face probleme. Imediat ce voi ajunge la San 
Francisco, voi căuta o locuință mai mare ca să putem sta toate 
trei, cel puţin așa nu vor mai fi probleme, de fiecare dată, când 
o să doriţi să veniţi la mine. 

După ce a vorbit cu mama ei, Vivian s-a liniștit. Era fericită 
că acceptase invitaţia ei. 

Deodată nu se mai simţea deloc obosită. Era și înfometată. 

S-a răcorit, s-a pieptănat, şi-a dat cu puţin roşu pe buze, a 
pus ochelarii de soare și a ieşit din bungalou. 

Era o zi splendidă de august. Era cald, dar briza marină 
plăcută o făcea suportabilă. 

Vivian a străbătut bulevardul străjuit de pomi până ce a 
ajuns la o răscruce, dincolo de care a văzut firma unui 
restaurant. 

A intrat fără ezitare şi a observat că localul era mic, dar 
agreabil. Și era pe malul mării. S-a așezat la o masă pe terasă, 
care era acoperită cu o pânză în dungi bleu și albe. 

Imediat a sosit un ospătar, un tânăr în uniformă, care a 
salutat-o şi i-a lăsat un meniu. 

— Revin imediat, a promis și s-a îndepărtat ștergându-și 
fruntea transpirată cu un şervet pe care îl ţinea pe mână. 

— Hei! l-a strigat Vivian. 

Băiatul s-a întors și s-a oprit. 

— Da, spuneţi, a zis el privind-o întrebător. 

— Mi-e foame și mi-este sete, să nu mă faci să aștept prea 
mult, a spus Vivian. 

Băiatul a luat nota și a plecat. 

Vivian a aruncat o privire pe meniu și s-a hotărât să 
mănânce puţin pește la grătar. Apoi a respirat din plin aerul 
salin și puțin umed și a privit fascinată plaja aglomerată, 
care se întindea de sub terasă, vaporașele și bărcile cu pânze 
și cu rame, care se deplasau uşor pe suprafața cu valuri 
micuţe. 

Și se gândea la toate cele petrecute în ultimele zile. 

S-a gândit la relaţia ei cu Ralph și la inevitabilitatea 
anumitor decizii. 

Acum că erau despărțiți, Vivian își dădea seama că, excep- 
tând plăcerea iniţială, n-a încercat pentru el un sentiment pro- 
fund. Și nu înţelegea de ce s-a lăsat convinsă să meargă să stea 
cu el și să devină asociata lui într-o activitate care nu-i plăcea. 

Jean, în concluzie, a servit numai la anticiparea unei decizii 
care de mai mult timp zăcea în sufletul ei. 

Și s-a căit cu amărăciune că l-a părăsit pe Carleton pentru 
Ralph. Henry Carleton a fost unicul care a cerut-o în căsătorie. 
Alţii, înaintea lui, mai amuzanți, mai spirituali şi mai pasionaţi 
de cât el, au trecut prin viaţa ei fără să lase amintiri. 

Cât despre Jeff Hunter, în decursul anilor, amintirile îi 
reveneau uneori plăcute, alteori triste, dar în final, le-a alun- 
gat pe toate din mintea ei. Și dovada că nu-l mai iubea deloc 
a avut-o chiar în aceste zile. 

În ceea ce o privea, putea să se gândească la el cu răceală, 
fără emoţii, dar își făcea probleme pentru mama ei. 

— Ce doriţi să mâncaţi, doamnă? Băiatul era în picioare în 
faţa ei, cu mâinile la spate. 

Vivian a tresărit și l-a privit buimăcită, după care i-a zâmbit. A 
comandat pește fript la grătar, o salată și o felie de tort de mere. 

— Şi cafea, a adăugat zâmbindu-i. 

După o oră, s-a retras în camera sa și s-a dezbrăcat. A închis 
geamul, a tras jaluzelele și s-a vârât în pat. 

De pe plajă se auzeau, atenuate, vocile celor care se 
scăldau, strigătele copiilor și un vacarm de sunete şi muzică 
de pe discuri și casete. 

Și s-a cufundat într-un somn profund, odihnitor. Când s-a 
trezit, a avut impresia că a dormit doar vreo zece minute. O 
lumină uşoară se strecura printre jaluzele. 

Vivian a cascat, după care s-a uitat la ceas. 

— Cinci, a mormăit ea, convinsă că era ora cinci după 
amiaza. A întins o mână spre radio, l-a deschis, a căutat un 
post și în încăpere a răsunat vocea inconfundabilă a lui Nik 
Fersen, faimosul prezentator californian, care spunea „bună 
dimineaţa“. 

— E ora cinci, a anunţat cu voioșie acea voce. Soarele încă 
n-a răsărit pe coasta occidentală a Pacificului, dar traficul a 
devenit intens. De aceea vă sfătuim să manifestati prudență, 
cei care vă deplasaţi cu mașina. 

Vivian a închis radioul şi a sărit din pat. Dumnezeule! Am 
dormit atât de mult! a exclamat ea bine dispusă. Şi eu credeam 
că am dormit doar câteva minute! 

S-a pregătit în grabă, a plătit și a plecat spre San Francisco. 

În ciuda traficului intens, a călătorit destul de repede. 

Pe la șapte s-a oprit să mănânce și să telefoneze mamei sale. 

Așa cum a prevăzut, i-a răspuns Angelita, care a fost fericită 
s-o audă. 

— Ce face mama? a întrebat Vivian. 

— Fi, individul s-a întors ieri seară, dar a trebuit să sune 
pentru ca să poată intra. Însă era cu avocatul mamei tale, 
Gordon Fletcher. Au stat la discuţii mai multe ore. Mama ta, 
după ce avocatul a plecat cu el, era distrusă. 

— Când se trezește să-i spui că sunt în drum spre San 
Francisco și o să sun din nou imediat cum ajung acolo. 

— Bine, fetiţo. 

— Te rog, Angelita, ai grijă de ea. 

— Da, sigur, fetițo. Nu-ţi face griji. Adio. 

Era ora unsprezece și jumătate când Vivian a ajuns la San 
Francisco. 

S-a adresat imediat unei agenții pentru a închiria temporar 
un apartament mobilat și a avut noroc. 

A găsit unul în Fulton Street, la câteva sute de metri de 
ocean. 

Apartamentul, aflat într-o clădire modernă cu cinci etaje, 
era mare, mobilat modern şi bine întreţinut. De obicei, i-a 
spus funcţionara de la agenţie, îl închiriem la studente de la 
universitate, pentru că se află în vecinătatea Universităţii din 
San Francisco. 

Vivian a deschis larg ferestrele și dulapurile pentru a se 
aerisi și a rămas câteva clipe să admire întinderea oceanului 
care se pierdea în depărtare și câteva nave păreau nemișcate 
pe linia închisă a orizontului. 

Apoi a dat telefon la Palm Springs. 

De această dată a răspuns mama ei, care i-a confirmat cele 
spuse de Angelita. A notat numărul său de telefon și i-a promis 
că vor mai vorbi pe seară, pentru a-i mai comunica noutăţi 
despre ea. 

Apoi Vivian a format numărul de la restaurantul din 
Sausalito, dar după primul semnal a pus receptorul jos. A 
aruncat o privire la ceas și când a văzut că era ora unu, s-a 
hotărât să se ducă direct acolo; astfel va mânca și va avea 
ocazia să-i dea lui Ralpf numărul de telefon. 

A plecat la unu fix și pe la două era la Sausalito. Dar restau- 
rantul „Sunset Point's „ era închis. Vivian a văzut programul și 
și-a reamintit că joia avea zi de repaos săptămânal și astfel a 
realizat că era joi. 

Contrariată, s-a întors, dar surprinsă de o idee, s-a îndrep- 
tat spre colţul clădirii și a făcut câțiva pași pe podet. 

A rămas câteva clipe să admire plaja care se întindea cu 
toată frumusetea în faţa ei, apoi, după un oftat, s-a întors. 

— Salve, a exclamat o voce bărbătească în spatele său, în 
timp ce tocmai se urca în mașină. 

S-a întors dintr-o dată și a încreţit fruntea. 

— Salve, a răspuns Vivian. Ne cunoaștem? 

Bărbatul, înalt și slab, s-a apropiat și i-a zâmbit de sub o 
pălărie mare de paie. 

Vivian a remarcat că era foarte bronzat și că avea nişte dinţi 
mari și foarte albi. 

— Cum nu, da... ne-am văzut, în treacăt, acum vreo trei zile, 
o singură dată..., a zis el glumeţ și, scoțându-și pălăria, a 
adăugat: Mă numesc Roger Lambert. 

— Da, sigur, a zâmbit Vivian amintindu-și. Locuiţi în casa 
aceea plutitoare de lângă podeţul... da, în sfârșit, restaurantul 
meu... 

Roger a confirmat. În seara aceea trebuia să vin la cină, vă 
amintiţi? 

— Da, a răspuns Vivian. 

— Am sosit prea târziu și plecaseţi deja. 

— Deja, a spus Vivian, amintindu-și perfect că l-a văzut 
intrând în timp ce ea ieșea din parcare. 

— Venisem să mănânc, a zis Roger, indicând restaurantul 
acela, dar este închis. 

— Da. Am uitat şi eu și a ridicat din umeri. 

— Cum se poate? Restaurantul este al dumneavoastră și nu 
vă amintiţi că joia este închis? 

— Nu mai sunt proprietară. 

— Adevărat? Bărbatul a privit-o în ochi și a zâmbit. Sunt 
violeti! a exclamat el. Sunt violeti, a repetat agitând pălăria pe 
care o ţinea într-o mână. Și sunt minunati. 

Vivian a zâmbit şi a plecat capul. 

Roger i-a ridicat bărbia cu două degete și a continuat s-o 
privească. 

Vivian, pusă în încurcătură, nu știa în ce parte să privească. 

— Curaj, privește-mă, nu fi aşa de timidă. Interesul meu 
este doar unul profesional, a minţit el, atingându-i uşor, cu un 
deget, nasul și gura. 

— Sunteţi sculptor? a întrebat Vivian, curioasă. 

— Nu. 

— Atunci de ce continuaţi să-mi atingeti nasul și gura? Nu 
vi se pare că este prea mult? a precizat Vivian, depărtându-se. 

Roger a lăsat mâna în jos și și-a pus pălăria pe cap. 

— Sunt pictor și pentru mine este important pipăitul cu 
buricul degetelor... a explicat el agitând mâinile în faţa nasului său. 

— Prin intermediul tactil, orbul vede... și un pictor își 
amintește... şi pictează din memorie. 

Vivian nu era prea convinsă, dar o amuza felul lui de a 
vorbi. 

— Putem să mergem să mâncăm undeva, pentru că la 
amândoi ne este foame? a propus Roger, cu un zâmbet 
fermecător. 

— De acord, a răspuns Vivian, fără ezitare. 

— Mie îmi face plăcere, doamnă... 

— Vivian. Vivian Orloff, a spus ea zâmbind. 

— Îmi place de tine, Vivian Orloff, a replicat Roger. 

— Dar nu! Vivian a lăsat să-i scape un zâmbet. 

— Ba da! Credeam că trebuie să te implor, să mă așez în 
genunchi, să disper... pentru a te convinge! 

Vivian a clătinat din cap. 

— Exagerări! 

— Unde vrei să mergem? a întrebat Roger, prinzând-o 
confidential de un braţ. 

Vivian a râs și și-a desprins braţul. 

— Nu e altceva decât faptul că sunt pusă în încurcătură de 
alegere, a spus ea punând în poșetă cheile de la Mini 
Morrisul ei. 

S-au deplasat pe jos și, la capătul unei străzi în pantă, 
Vivian i-a indicat un restaurant, nu la fel ca „Sunser Point's“, 
dar foarte frecventat. 

Au intrat și au găsit locuri la o masă în colț. Vivian cunoștea 
restaurantul pentru că mai fusese aici de câteva ori cu Ralph. 

Jean-Paul, proprietarul, era un francez care își întreținea clienţii 
seara cu câteva cântece franțuzești, acompaniat de un acordeonist. 

De fiecare dată, pe la zece seara, închidea localul, se 
îmbrăca într-un costum de epocă al anilor douăzeci și se 
prezenta cu un spectacol de varietăţi, puţin cam îndrăzneţ, 
pentru clienţii rămași. Cu el mai cânta Jacques, un alt francez, 
mai tânăr ca el, care de obicei servea la mese și despre care se 
spune că ar fi amantul său. 

În timp ce mânca, au vorbit vrute și nevrute, și Vivian a 
constatat că Roger avea un fel de a vorbi și de a se comporta 
mai de grabă european, decât american. Și a mai reţinut fap- 
tul că, deși nu era frumos, avea un chip expresiv, cu trăsături 
simpatice, regulate și că ochii lui pătrunzători și puțin oblici 
erau castanii, ca și culoarea părului ondulat, lung până peste 
ceafă și nepieptănat. 

După ce au terminat să mănânce, au ieșit și s-au întors spre 
parcarea de la „Sunset Point's“. 

Cât au parcurs această distanţă, Roger, până în acest 
moment volubil și spiritual, nu a mai scos un cuvânt și Vivian 
ar fi dat oricât pentru a afla la ce s-o fi gândind. 

— Dacă te invit să bem un whisky la mine acasă, vii? a 
întrebat-o el la un moment dat. 

— Oh! a exclamat Vivian, oprindu-se. Chiar vrei să-mi arăţi 
colecţia ta de stampe chinezești? și l-a fixat cu ochii ei violeti, 
o splendoare. 

— Nu, n-am așa ceva, a răspuns bărbatul. Doar câteva 
tabouri ale mele. Și, de fapt, am ceva să-ţi arăt. Nu ești 
curioasă? 

Vivian a izbucnit în râs. 

— Eşti într-adevăr un tip interesant, ştiai? 

— Atunci? Ochii întunecaţi ai lui Roger o fixau tot mai 
intens. 

— Bine. Să mergem, a răspuns Vivian. 

— Pe aici. Roger a prins-o de braţ și a ghidat-o spre 
trotuarul de pe partea opusă parcării. După câteva minute, au 
intrat într-un micut debarcader particular, la care era ancorată 
barca cu motor a lui Roger. 

— Merg eu înainte, a zis el, luând-o pe pasarela care ducea 
spre ușa de la intrare. 

Vivian s-a agăţat de balustradă și a sărit. Roger, care între 
timp deschisese ușa, a chemat-o să intre înăuntru. 

— Vino, Vivian, vino! 

Ea a intrat în timp ce Roger deschidea o fereastră micuță. 
Lumina zilei a invadat încăperea și Vivian a privit în jur, 
neîncrezătoare. 

Dacă nu ar fi fost legănarea ușoară, care abia se făcea 
simțită, n-ar fi crezut niciodată că se afla într-o casă plutitoare. 

— Este foarte frumos aici! a exclamat ea remarcând ele- 
ganta sobră a mobilierului de mahon răspândit în salonașul 
sufrageriei, cele două lămpi din cristal și oţel aşezate în colţuri 
și tablourile de pe pereți. 

— Stai puţin aici, a spus ea, amintindu-și că în trei ani îl 
văzuse numai o dată. 

Roger a confirmat că așa era. 

— Vin când este posibil, a zis el făcând un gest vag cu mâna. 
A luat o sticlă de whisky dintr-un bar foarte dotat și două 
pahare de cristal în care a turnat băutura. 

I-a întins un pahar lui Vivian, care între timp se aşezase pe 
un divan, și s-a așezat lângă ea. 

— În sănătatea ta și a ochilor violeti, a zis el fixând-o şi a 
sorbit din licoare. 

— În sănătatea noastră. Vivian abia și-a atins buzele de pahar. 

Roger şi-a dat seama. 

— Dacă nu-ţi place, nu bea. Vrei o cafea? 

— Da, mulțumesc. 

— Atunci, va trebui să te las puţin singură, s-a scuzat Roger, 
ridicându-se şi a dispărut în spatele unei uși. 

Vivian s-a sprijinit de spătarul divanului și a ciulit urechile. 

O liniște ciudată împresura casa aceea plutitoare, ca și cum 
ar fi fost izolată de restul lumii. 

Vivian s-a ridicat și s-a apropiat de micuța fereastră. A privit 
afară şi din locul în care se afla putea să vadă podețul restau- 
rantului și pentru prima dată s-a gândit la Ralph și la Jean. 

În acel moment a apărut Jean pe podet, urmată de un băiat 
pe care Vivian nu-l mai văzuse niciodată. 

Curioasă, a rămas să-i privească. La un moment dat, tânărul 
a prins-o pe Jean de mijloc și a tras-o spre el. Fata nu s-a opus. 
Mai mult, a încrucișat braţele în jurul capului său și l-a sărutat. 

Era evident că Ralph nu era acolo, s-a gândit Vivian, 
nesigură dacă să-i telefoneze și să-i spună ce văzuse. 

Roger a revenit în acel moment cu o tavă cu două cești de 
cafea aburinde și când Vivian s-a întors spre el a sesizat o 
expresie întunecată apărută pe faţa ei. 

— Iată, este gata, a zis el punând tava pe măsuţa dintre 
divan și cele două fotolii. 

— Îţi tin companie. O beau şi eu cu plăcere, a zis el dându-i 
O ceașcă. 

Apoi a privit şi el prin ferestruică și a înțeles de ce se 
posomorâse. 

— Blonda își face de lucru! a exclamat el cu un zâmbet, 
privind spre podet. Fostul tău asociat este și fostul tău amant? 
a întrebat fără alte menajamente, întorcându-se spre ea și 
privind-o 

Vivian a spus că da. 

— Şi blonda este cauza rupturii voastre? 

Din cavalerism, nu i-a spus că atunci când s-a dus să 
mănânce la restaurant a observat că mai era un tânăr cu cei doi. 

— Nu. A fost doar picătura care a umplut paharul și m-a 
convins, în sfârșit să-l părăsesc. 

Roger a reușit să-şi mascheze perfect sentimentul de 
ușurare pe care-l simtea la aflarea acestei veşti. 

— Nu erai fericită cu el? a întrebat. A luat-o de o mână și a 
împins-o spre divan. 

Vivian s-a aşezat, și el a mai rămas în picioare câteva 
momente, înainte de a se așeza, la rândul lui, alături de ea. 

— Atunci, îmi povestești istoria vieţii tale? Roger și-a pus 
ceașca pe tavă şi sprijinindu-se cu un braţ de spătarul divanu- 
lui, s-a întors cu totul spre ea. 

— Ce vrei să-ți spun? a zis Vivian, cuprinzând bine în mâini 
ceașca. Am puţine de povestit! A oftat și a așezat și ea ceaşca 
pe tăviță. Mai degrabă, spune-mi câte ceva despre tine. Pe 
lângă tablouri, ce mai faci? 

— Tabouri, a răspuns Roger râzând. Apropo, a spus 
ridicându-se, acum am Să-ţi arăt ceva, acele lucruri pentru 
care te-am invitat aici. 

Vivian a avut senzaţia că a vrut să ocolească întrebarea ei. 
Roger a adus imediat blocul cu desene, l-a deschis și a început 
să-i prezinte schiţele pe care le făcuse. 

Vivian a rămas fără cuvinte. 

— Dar... dar... s-a bâlbâit ea râzând, sunt eu... 

— Chiar așa, a răspuns Roger privind profilul ei perfect. Nu 
te mișca te rog, a spus repede, căutând în cutia cu culori. A 
întins o foaie de desen pe suportul ţinut pe genunchi și a 
început să deseneze. 

Vivian, nemișcată, auzea frecușul rapid și nervos al 
cărbunelui pe hârtie. 

— Să nu te mişti, aproape că am terminat, a șoptit Roger. 
lată, este gata, a exclamat după câteva secunde. 

Vivian s-a întors spre el și i-a luat desenul din mâini. 

— Sfinte Dumnezeule! Sunt chiar eu! a exclamat ea 
râzând. 

— Vrei să-mi serveşti ca model? a întrebat-o Roger serios. 
Eşti perfectă și foarte frumoasă, a adăugat, mângâindu-i părul 
cu o mână. 

Vivian a zâmbit, cuprinsă de o însufleţie stranie. 

Și pentru că nu a răspuns, Roger a repetat întrebarea: 

— Vrei să-mi fii model? 

— Fi,... trebuie să mă mai gândesc, a mormăit Vivian, 
tulburată și distrată. 

— Bine, gândește-te. Roger a strâns foile și le-a așezat într-un 
dosar, mai puţin ultimul desen. 

— Ascultă, n-o lua așa, a zis Vivian, constatând tonul grav al 
vocii sale. Sunt fermecată, mi-a făcut o mare plăcere 
propunerea ta. Problema este că mi se întâmplă acest lucru 
pentru prima oară și n-aş ști cu ce să încep. 

Roger a înteles și i-a întins desenul. 

— Ia-l, ţi-l dăruiesc, a zis el ca și cum ar fi vrut să plece 
imediat. 

— Oh, mulțumesc!, a răspuns Vivian surprinsă. Am să-l 
păstrez ca pe ceva foarte drag... 

Roger a luat paharul cu whisky pe care-l pusese pe măsuță 
şi a băut din licoare. 

— Ce preocupări și ce program ai în viitorul imediat? a 
întrebat el punând din nou paharul pe măsuţă. 

— O întrebare frumoasă, a afirmat Vivian surprinsă pe 
picior greșit. Sunt puţin confuză, a mărturisit ea. Aș vrea să mă 
odihnesc. De trei ani n-am mai avut o vacanţă. Simt nevoia 
asta acum. Am fost la mama, la Palm Springs... 

— Palm Springs? a întrerupt-o Roger, surprins. Un oraș 
foarte frumos, a precizat el. 

— Ai fost pe-acolo? Vivian a zâmbit. 

— Da, a răspuns Roger. Acum câţiva ani. Pentru a face 
tabloul amantei unui boss din guvern. Am stat două luni. 
Două luni cu adevărat de neuitat. Am legat și unele prietenii... 
cu care mai vorbesc din când în când la telefon. Unicul cu care 
am relaţii mai dese este un fel de playboy simpatic, care de ani 
de zile trăiește pe spezele amantei sale, mai în etate decât el. 
O doamnă frumoasă, dar pe care n-am văzut-o niciodată 
alături de el. Roger s-a întrerupt și a dat din cap. Un ratat, aș 
zice, din câte știu. 

— Ah, da? Vivian a simţit o lovitură în inimă. 

— Da, a continuat Roger, ignorant. Un bărbat bine, cam 
la 30-35 de ani, pe care taică-său l-a dezmoștenit, din cauza, 
se pare, unei femei. Jeff Hunter... un tip înalt și bine! a 
exclamat el. 

Vivian și-a înghiţit nodul din gât și a reușit, sforțându-se din 
răsputeri, să-şi domine impulsul de a se ridica și a pleca. 

— Ultima dată când ne-am întânlit, mi-a mărturisit că sunt 
pe punctul de a se căsători şi că, astfel, toate necazurile lui 
financiare se vor termina, pentru că se pare că ea este foarte 
bogată... 

Vivian s-a ridicat. 

— Ce s-a întâmplat? a întrebat Roger observând schimbarea 
stării ei de spirit. 

— Nimic, nimic, a minţit Vivian, aruncând o privire la ceas. 
Mi-am amintit că peste o oră am întâlnire cu noul proprietar 
al casei. Dacă nu mă grăbesc nu mai ajung la timp. 

Roger a înţeles perfect că era doar o scuză, dar n-a mai 
reţinut-o. De altfel, i-a cerut numărul de telefon, dar Vivian 
nu i l-a dat. 

— Încă nu-l știu pe dinafară și nu-l am la mine, a zis ea 
înaintând spre ieșire. 

— Atunci, Să ţi-l dau pe al meu. 

Roger l-a scris pe o carte de vizită. 

— Ti-l dau pe cel de la celular. 

I-a dat cartea de vizită şi a condus-o până când a coborât 
pasarela. 

Ajunși pe micul dig, s-au salutat în grabă și Vivian s-a 
îndepărtat cu pași repezi. 


Capitolul 6 


Ajungând în parcare, Vivian s-a urcat în mașină ca un 
automat și a plecat cu un demaraj puternic, care a provocat 
scârțâitul strident al pneurilor. 

Roger, care se urcase la volanul Fordului său negru, a 
așteptat să treacă prin faţa debarcaderului său și apoi a 
urmat-o 

Schimbarea neașteptată de temperament a lui Vivian 
Orloff, după ce i-a povestit despre Jeff Hunter, i-a stârnit 
curiozitatea. 

În timp ce-i urmărea Mini Morisul, cu cât se gândea mai 
mult, cu atât se convingea că Jeff a rănit-o mult. 

Poate că au fost amanti, şi-a zis el. Sau mai erau încă. 
Unicul mod de a afla era s-o întrebe și să-și ceară iertare. 

Vivian, copleșită de gândurile ei nu și-a dat seama că era 
urmărită de Fordul negru. Se tot gândea la cele relatate de 
Roger Lambert. 

Ceea ce-i spusese pictorul o răvășise complet pentru că-i 
confirma tot ceea ce crezuse mereu despre Jeff Hunter: că era 
un parazit și că infatuarea trecută pentru mama ei, l-a făcut să 
rămână lângă ea numai din interes. 

Dar cel mai mult o îndurera faptul că-i vorbise lui Roger în 
termeni urâţi despre mama ei. Şi mai mult, nu reușea să 
înțeleagă cum s-au cunoscut ei doi. 

În sfârşit , a apărut din nou un filon misterios şi intrigant 
care continua s-o lege de Jeff. 

Când o să pot să mă eliberez complet? s-a întrebat ea 
circulând în direcția Podului Golden Gate. 

Unica ei consolare era că în sfârșit mama ei deschisese 
ochii și l-a izgonit pe mizerabil din casa ei. 

Imediat după ce a ajuns, i-a telefonat și din tonul vocii sale, 
a înțeles că se întâmplase ceva și s-a temut că l-a reprimit din 
nou în casă pe Jeff. 

În realitate, altceva se petrecuse. Jeff venise să-și ia 
lucrurile ce le mai avea, era plin de draci și scandalagiu, încât 
Angelita a fost nevoită să cheme poliţia. 

— N-am mai păţit în viaţa mea o asemenea rușine, s-a 
confesat Hope. 

Atunci, Vivian i-a spus despre Roger Lambert și cum, din 
întâmplare, a aflat de la el. 

— Roger nu știa că ești mama mea, a ţinut să-i precizeze 
Vivian. Şi să n-ai remușcări. Este un mizerabil, mamă. Nu 
merită absolut nici o consideraţie și este un noroc că ai reuşit 
să-l alungi din casă. 

— Da, dar avocatul mi-a spus să mă aştept la ce este mai 
rău, pentru că în mod sigur îmi va da mult de furcă. În orice 
caz, va trebui să-l întrețin. 

— Ce să faci?, Vivian şi-a pierdut cumpătul. 

— Ei, da. Asta este! Nu lucrează. Nu are nici o leţcaie. Eu 
sunt bogată și astfel... 

— Bine, în fond mă gândesc că este mai convenabil să-i 
plătești cât trebuie pentru mâncare și să se descurce singur, să 
fie pe picioarele lui, decât să continuie să stea lângă tine... a 
precizat Vivian decisă. 

Hope a oftat profund la celălalt capăt al firului și n-a mai 
spus nimic. 

— Mamă? Mai ești pe fir? a întrebat Vivian. 

— Da, sunt, a răspuns amărâtă Hope, dar sunt obosită și 
toată povestea asta mă distruge. 

— Te înţeleg, mamă... însă trebuie să-ţi faci curaj. 

— Da, dar... a mormăit mama ei, de-acum nu mă mai întorc 
din drum. Numai că... după atâţia ani... ar fi foarte greu pentru 
oricine s-ar afla în situaţia mea. 

— Vrei să vii pentru un timp la mine? 

— Nu. Acum nu. Dar stai liniștită, Vivian, am să te ţin la 
curent. 

— Da. Te rog. 

După ce a avut această discuţie la telefon cu mama ei, 
Vivian s-a simțit mai bine și s-a gândit la Roger și la modul cum 
plecase de lângă el, fără a-și lua nici măcar frumosul desen pe 
care i-l făcuse. În acel moment, sunetul puternic și repetat al 
soneriei de la ușă a făcut-o să tresatră. 


BĂRBATUL FĂRĂ CHIP 89 


S-a întrebat cine ar putea să fie, dat fiind faptul că nimeni 
nu-i cunoştea noua adresă. Nici măcar Gloria. 

Gloria Haggerty era una din puţinele ei prietene. Cea mai 
dragă și cea mai apropiată de ea din toate cu care se mai întâlnea. 

Când a întredeschis ușa și a privit afară, a rămas împietrită. 
A înghiţit în sec, a făcut ochii mari și a exclamat: 

— Tu?? 

— Pot să intru? a întrebat Roger, împingând ușor în ușă. 

Vivian s-a dat într-o parte și a așteptat să intre. 

Bărbatul a închis ușa cu delicateţe și s-a întors spre ea s-o 
privească. 

Vivian, descumpănită, a evitat privirea lui. 

— Cum de m-ai găsit? 

— Foarte simplu: te-am urmărit, a răspuns Roger şoptit, cu 
drăgălășenie. 

— M-ai urmărit? a repetat neîncrezătoare. 

— Da. Și n-a fost uşor. 

— Dar nici măcar nu mi-am scris numele pe ușa de la 
intrare, a precizat Vivian, care rămăsese în picioare în micul 
hol de la intrare. 

— Fi, cu răbdare și perseverenţă poti să obţii tot ce dorești, 
a răspuns bărbatul cu un zâmbet. Trebuie să rămânem aici la 
intrare? a întrebat apoi, apropiindu-se de ea. 

— Oh, ce neatentă sunt! a exclamat Vivian conducându-l 
spre salon. 

— Drăguţ aici la tine, a zis Roger privind de jur-imprejur. 

— În dimineaţa asta m-am mutat aici. Încă se mai simte un 
miros de aer închis. Vivian a mers şi a deschis ușa care dădea 
pe o terasă. 

Roger, care mergea după ea, s-a apropiat de parapet și a 
privit. Erau la etajul cinci, traficul era aglomerat și în fața 
ochilor o panoramă imensă a Pacificului se pierdea în zare, în 
timp ce în partea dreaptă abia se mai întrevedea prin ceață 
care începuse să se lase asupra orașului, Golful și Podul 
Golden Gate. 

— Aş dori să-mi spui de ce ai plecat ca din pușcă? 

Vivian _tresări. 

Roger s-a întors spre ea. la prins o mână și i-a 
mângâiat-o. 

Vivian a ezitat şi a observat mâna puternică și sensibilă a 
bărbatului care i-o strângea pe a sa. 

— Intenţionam să-ţi telefonez și să-ţi cer scuze, a mormăit 
ea. În grabă, am uitat să iau cu mine desenul. 

— Nu-ţi fă probleme. O să ai ocazia să-l iei. Cât despre 
cerut scuze, eu sunt cel care trebuie să le ceară. Este evident 
că ceea ce ţi-am povestit despre Jeff Hunter te-a rănit și îmi 
pare rău. 

— Nu face nimic, a șoptit Vivian, lăsându-l să-i mângâie 
mâna. Este o poveste urâtă și de demult. 

— Vrei să-mi povestești? 

Vivian a dat din cap. 

— Nu . Acum nu. Poate altă dată. 

— Bine, a acceptat Roger eliberându-i mâna pe care i-o 
mângâia. Prieteni? 

— Prieteni, a repetat Vivian privindu-l drept în ochi de 
această dată. 

Roger a zâmbit și Vivian și-a stăvilit impulsul de a se lăsa 
cuprinsă de braţele lui. Avea nevoie de mângâiere și 
drăgălașenie, nu de sex. Nu de pasiune carnală. Cel puţin în 
acel moment. Numai de afecţiune și de tandrete. 

Și ca prin farmec, două braţe puternice și calde i-au cuprins 
mijlocul și ea, în mod instinctiv, a aplecat capul pe pieptul 
care i se oferea astfel, ca şi când ar fi fost lucrul cel mai 
normal din lume. 

Apoi Vivian a închis ochii și se gândea la palatele cu perle 
colorate din visul său, şi la nimic altceva. 

Roger a legănat-o îndelung și în liniște. 

— Câţi ani ai? i-a şoptit el la ureche. 

Vivian a deschis ochii. 

— Treizeci. Dar arăt mai mult. 

— Mie nu mi se pare, a zâmbit cu șiretenie Roger, 
legănând-o. 

— Şi tu? întrebă Vivian stând nemișcată. 

— Ca şi tine. Treizeci. 

— În ce lună? 

— Data naşterii. 

— Eu sunt născută pe 2 martie 1965. Și tu? 

— Şi eu la fel, a răspuns Roger zâmbind. 

— Nu se poate! a exclamat Vivian desprinzându-se din 
bratele lui, cu ochii măriți de uimire. 

— Da! a râs Roger, cuprinzându-i mâinile. 

— Asta înseamnă că suntem gemeni, a exclamat Vivian 
râzând și ea. 

— Nu se poate! Ce noroc! a șoptit Roger și, trăgând-o spre 
el, a cuprins-o cu braţele sale şi-i căuta buzele. 

Vivian s-a lăsat sărutată, dar n-a răspuns la sărutul lui. De 
altfel, îi plăcea la nebunie acel contact fizic. 

Roger s-a desprins cu drăgălășenie de ea. 

— Scuză-mă. Atractia a fost mai puternică decât mine. 

Vivian a zâmbit cu drăgălășenie, dar n-a zis nimic. 

— Să reintrăm în cameră, i-a sugerat Roger, dăruindu-i un 
sărut pe umăr. 

Chiar și acest gest confidenţual i-a plăcut lui Vivian, care se 
supunea docilă. 

— N-am absolut nimic cu ce să te tratez, a spus apoi, înain- 
tând spre mijlocul încăperii. Tocmai mă gândeam să mă duc 
să-mi fac unele cumpărături și să mă aprovizionez cu cele 
necesare. 

— Bine. Să mergem împreună. Roger i s-a alăturat. 

— Mă duc să-mi iau geanta, a zis Vivian îndreptându-se cu 
pași repezi spre dormitor. 

Și-a periat rapid părul în faţa oglinzii de la şifonier și a dat 
cu puţin ruș pe buze. 

— Sunt gata! a exclamat ea întorcându-se, în salon. 

Roger, care rămăsese în fața verandei deschise, s-a întors 
s-o privească şi a zâmbit. 

— Eşti fermecătoare! a exclamat, în timp ce ochii lui căprui 
aruncau priviri gingașe spre formele rotunde și grațioase ale 
corpului ei, care se profilau sub blugi și bluzița albă. Vivian a 
zâmbit și Roger a urmat-o 

— Unde vrei să mergi să faci cumpărături? a întrebat el 
luând-o de braţ, în timp ce intrau în ascensor. 

— Pe-aici pe aproape, a răspuns Vivian. 

— Atunci nu avem nevoie de mașină, a spus Roger, 
depărtându-se de ea. 

— Nu. Vivian s-a întors cu spatele și după o clipă a simţit 
căldura buzelor sale la ceafă. A schiţat gestul că se 
îndepărtează, dar Roger a oprit liftul, a întors-o cu gingășie să 
se întoarcă cu faţa spre el și a strâns-o în braţe. 

— Ce faci? a întrebat ea revoltându-se de formă. 

— Vreau să te sărut. Și Roger a pus stăpânire cu lăcomie pe 
gura ei. 

Vivian a închis ochii și abia a întredeschis buzele, în timp 
ce un fior ciudat îi străbătea prin corp. 

— Îmi placi la nebunie..., i-a șoptit Roger după un sărut 
lung și pasionat. 

Roger a mai sărutat-o încă o dată și, de astă dată i-a răspuns 
cu aceeași pasiune, cu aceeași dorință arzătoare. 

Apoi cineva strigă de jos și Roger a apăsat pe două 
butoane: unul pentru a repune în mișcare ascensorul și altul 
pentru a urca din nou la etajul cinci. 

Neslăbindu-se din priviri, au ieșit din ascensor și când 
Roger a întins o mână să-i ceară cheia de la apartament, Vivian, 
zâmbind cu tandreţe, a căutat-o în geanta ei mare și i-a dat-o. 

Imediat după ce au închis ușa în spatele lor, Roger a 
împins-o cu frenezie spre perete, căutându-i înnebunit 
buzele, în timp ce-și strecura înfierbântat o mână sub 
bluza ei. 

Vivian, extaziată, a scos un geamăt când a simțit degetele 
lui fierbinţi și neliniștite, care-i mângâiau cu gingășie sânul. 

Roger, neliniștit și cu suflul accelerat, i-a desfăcut nasturii 
bluziței, în timp ce Vivian ridica braţele, pentru a-i ușura 
sarcina de a o dezbrăca. Apoi câteva mișcări, Roger s-a 
dezbrăcat şi el, după care , ridicând-o în brațe, a pătruns-o cu 
putere. 

Vivian, încolăcindu-se de el cu braţele și cu picioarele, 
într-o frenezie de nedescris, a scos un geamăt lung, de parcă 
ar fi fost surprinsă de erupția unui vulcan, dar la modul 
sublim de plăcere. 

Într-un moment de luciditate, şi-a dat seama că niciodată în 
viața ei nu mai făcuse ceva de genul acesta, că niciodată în 
viaţa sa nu mai simţise ceea ce simţise în acele momente. 

Era o senzaţie nimicitoare, indescriptibilă, de plăcere... S-a 
lăsat cuprinsă de mrejele unei senzaţii înfiorător de dulce, pe 
care virilitatea lui Roger i-o producea cu o forță uimitoare și 
cu o pasiune, în toate fibrele fiinţei sale, care vibrau în 
flăcările mistuitoare ale unui extaz sublim. 

A fost o flacără care se aprinsese instantaneu, contopind și 
mistuind două fiinţe într-o îmbrăţişare sublimă. 

Și Roger, cu sufletul la gură, dar încă încleștaţi într-un 
sărut, a dat din cap. 

— M-am comportat ca un om din epoca de piatră, ca un 
sălbatic, a adăugat în timp ce o săruta cu plăcere pe buze. 

Vivian a oftat. Îi plăcea mirosul trupului său, îi plăcea forța 
şi virilitatea lui. 

— Vino... i-a şoptit ea mângâindu-i spatele și umerii. Există 
chiar și un pat în casa asta... 

Roger a luat-o în braţe şi ea l-a cuprins cu ale ei în jurul 
gâtului. 

— Spune-mi unde trebuie să mergem, a zis el, sărutând-o 
pe o ureche. 

Vivian a fost străbătută de un fior plăcut. 

— Drept în faţa ta, ultima ușă pe dreapta. 

Camera era cufundată în întuneric, abia a fost stră puns de 
o undă de lumină ce venea din hol. 

Roger a așezat-o pe pat, s-a dus și a deschis ferestrele și a 
tras storurile. 

Apoi s-a lungit lângă ea și a întors-o spre el. 

— Suntem ca doi ștrengari îndrăgostiţi, a pus el zâmbind și 
legănând-o în braţele sale. 

Vivian a râs poznaș, ridicând capul atingându-i ușor gura 
cu buzele ei. 

Roger s-a întins pe spate și a rostogolit-o deasupra lui. 

Vivian, lipită de corpul lui cald, i-a cuprins capul între 
mâini Și i-a căutat gura sărutându-l. 

— Îmbrăţișează-mă..., i-a șoptit Roger, privind-o extaziat și 
când a mângâiat-o pe sâni, Vivian s-a întins cuprinsă de un fior 
plăcut şi i-a oferit sfârcurile tari ale sânilor. 

Imediat, Roger i-a sărutat aprig și îndelung. 

Vivian a simţit o căldură plăcută în tot corpul și cu o 
mișcare ușoară s-a ridicat pentru ca Roger s-o pătrundă. 

Amândoi au gemut de plăcere și au rămas nemișcaţi câteva 
clipe, apoi Vivian a început să danseze încet deasupra lui pen- 
tru ca să se bucure de plăcerea virilităţii lui și pentru a simți 
cât mai profund acea invazie de erupție vulcanică bărbătească. 

S-au iubit cu furie, cu pasiune, bucurându-se unul de 
celălalt și căzând apoi, epuizați. 

Soneria telefonului i-a făcut să tresară. 

Vivian a întins o mână spre aparatul, aflat pe noptieră. 

— Alo, a murmurat ea, în timp ce Roger o mângâia pe ceafă. 

— Oh, Dumnezeule, a exclamat, desfăcându-se din 
îmbrăţișarea lui. 

S-a aşezat pe marginea patului și a ascultat cu atenţie ceea 
ce-i spunea Angelita. 

Roger, care se aşezase alături de ea, a văzut că s-a îngălbe- 
nit la faţă și a privit-o întrebător. La celălalt capăt al firului era 
acuma Hope, care suspina și ofta de plâns. 

— Mamă, te rog, calmează-te. Plec imediat, a zis Vivian. 

S-a auzit un clic și Vivian a pus receptorul jos. 

— A murit soţul mamei mele. Nu se ştie dacă s-a sinucis sau 
a fost un incident auto. 

— Îmi pare rău, a murmurat Roger, cuprinzând-o cu un 
braţ de umeri. 

— Era Jeff Hunter. 

— Oh, nu! a exclamat Roger neîncrezător amintindu-și 
îngrozit ce-i spusese despre el. 

— Mă simt foarte jenat pentru ceea ce ţi-am spus azi... 
scuză-mă, a spus el, văzându-se în încurcătură. 

— Roger, n-aveai de unde să știi, a intervenit Vivian, spri- 
jinindu-și capul de spatele lui. Mama s-a căsătorit cu el 
doar acum 15 zile, dar avea deja înaintate actele pentru 
divorţ. 

Roger n-a spus nimic. A continuat s-o ţină strâns lângă el 
încă câtva timp. 

Vivian a oftat. 

— Trebuie să mă pregătesc de plecare. S-a ridicat, a luat un 
capoţel dintr-o valiză și a intrat la baie. 

Roger s-a dus în salon să strângă îmbrăcămintea lor și 
geanta lui Vivian. Apoi s-a îmbrăcat şi el rapid. 

După puţin timp, a revenit şi Vivian din baie. 

— Nu este nici o cursă de avion până mâine dimineaţă, a 
informat-o Roger, consultând o agendă micuță pe care a scos-o 
din buzunarul de la blugi. 

— Mă duc cu mașina, a spus Vivian. 

A vrut Să ia valizele, dar Roger n-a lăsat-o. 

— Lasă-le, le iau eu. Te însoțesc. 

— Dar nu! Nu mi se pare normal! a obiectat Vivian, luându-și 
geanta pe care Roger i-o pusese pe pat. 

— Mie, în schimb, da, a zis Roger pornind spre intrare. Nu 
te las să pleci singură. Cu Fordul ajungem mai repede și chiar 
dacă vom ajunge în zorii zilei, vom fi împreună. 

S-a oprit în faţa ușii și a lăsat valiza jos. 

Vivian l-a îmbrățișat. 

— Nu ştiu cum să-ți mulțumesc, a șopti ea. 

— Eu ştiu. Cu un zâmbet. Roger a sărutat-o pe buze. Vivian 
a zâmbit. 

— Dar înainte de a pleca, a spus el mângâindu-i părul, 
trebuie să mâncăm ceva. 

— Bine, a fost de acord Vivian. Aici jos este un fast food. 

Roger a dus valizele la Fordul lui și apoi s-au dus să 
mănânce. 

Când, în sfârșit, Vivian s-a urcat în mașina lui Roger, era 
deja seară, dar încă mai era lumină și o pânză de ceaţă se 
lăsase deasupra orașului. 

Roger, cu calm și în liniște, i-a aruncat o privire și a ieșit din 
parcare. 

N-a fost ușor să traverseze orașul. A fost necesară o oră 
pentru a ajunge pe autostradă, pentru că pe lângă ceaţă, trafi- 
cul era foarte aglomerat, încât uneori au fost nevoiţi să se 
oprească, de mai multe ori înaintând ca melcul. 

Pe drum au vorbit puţin și Vivian îi datora recunoștință lui 
Roger. Oricum, şi-a zis, nu a fost necesar să-l convingă într-o 
poveste care nu-l interesa. Cine era de fapt Roger Lambert? Un 
străin pe care abia îl cunoscuse. 

Şi-a dat seama că niciodată în viaţa ei nu s-a dăruit unui 
bărbat după nici măcar două ore de când îl cunoscuse. Oare 
ce se întâmpla cu ea? 

Și mai mult, gândindu-se furioasă la pasionata lor 
îmbrăţișare, Vivian şi-a dat seama că s-a folosit de Roger. 

A aruncat o privire profilului său puternic. Nu era nici o 
umbră de îndoială că o plăcuse. Dar până la ce punct? A încer- 
cat să se gândească la viaţa viitoare alături de el, dar n-a reușit 
să găsească un răspuns. 

A dorit să adoarmă pentru a visa din nou palatele cu perle 
colorate și bărbatul fără înfăţişare, gol alături de ea. A privit 
afară și a observat că ceața se rărise şi că intraseră pe autostradă. 

— Sunt prea indiscret dacă te rog să-mi vorbeşti despre Jeff 
şi mama ta? 

Vocea lui Roger a făcut-o să tresară. 

— Este o poveste lungă și nu sunt sigură că ai dori să ţi-o 
spun. Scuză-mă! 

Roger a ridicat o mână și s-a întors o clipă s-o privească. 

— Vezi, a zis ea, este o poveste ciudată și, sinceră să fiu, nu 
știu de unde să încep... S-a întrerupt şi și-a dres glasul. A ezitat 
încă câteva clipe, după care a oftat. 

— Este o poveste care a început acum 14 ani. Aveam 16 ani 
şi el, Jeff, 21... 

Roger n-a întrerupt-o deloc. Conducea , privea în faţa sa și din 
când în când se întorcea spre ea. Îi strângea mâna și-i zâmbea. 

Vivian i-a povestit totul, chiar și despre faptul că este fiică 
nelegitimă și că nu a aflat niciodată cine ar putea să fie tatăl ei. 

A concluzionat, cu o oarecare emotie în glas, că o iubește 
mult pe mama ei și că se înțelege cu ea de minune, iar 
moartea lui Jeff Hunter nu o leza cu nimic. 

După ce a terminat de spus povestea, Vivian a izbucnit în 
lacrimi. 

Roger a oprit mașina la prima parcare. 

— Îmi pare rău, i-a şoptit el luând-o în braţe. Este vina 
mea. Nu trebuia să te rog să... s-a întrerupt și i-a mângâiat 
părul cu o mână. 

— Poate că a fost bine pentru mine, a mormăit Vivian, 
plângând. Dar mă gândesc la mama și îmi fac multe griji 
pentru ea. 

— Gata, Roger a aprobat-o și i-a mângâiat cu drăgălășenie 
părul. 

Apoi, au pornit din nou la drum. 


Capitolul 7 


Când au ajuns în apropiere de Palm Springs, Roger a 
trezit-o pe Vivian. 

După ce s-au oprit să bea o cafea și pentru a-și dezmorți 
picioarele la o staţie de benzină, cam la vreo 40 de kilometri 
după Los Angeles, Vivian a adormit liniștită și el a lăsat-o să 
doarmă. 

După un timp, Vivian s-a scuturat și s-a trezit. 

— Încă vreo sută de kilometri și vom ajunge, i-a spus Roger. 

Vivian s-a ridicat şi a tras la loc scaunul rabatabil. S-a uitat 
la ceas. 

— Două, a mormăit. Dar cât am dormit? a întrebat ea. 

— Două ore, a răspuns Roger cu un zâmbet. 

— Unde suntem? Vivian a privit afară prin fereastră. 

— Am trecut de Long Beach. Încă vreo sută de kilometri și 
vom ajunge la destinaţie. 

— Dumnezeule! Tu nu te-ai odihnit mai deloc. Vivian a dat 
din cap. Sunt de neiertat, s-a scuzat ea, întinzându-se. 

— De ce? 

— Pentru că ar fi trebuit să-ţi ţin companie. Vivian şi-a scos 
o perie micuță din poșetă și și-a periat părul. 

— Nu-ţi face probleme, a spus Roger, înăbușindu-și un 
căscat. Imediat ce vom ajunge și te voi lăsa acasă la tine, am să 
mă duc să caut o cameră la un hotel și voi trage un somn bun. 

— Nici să nu te gândești. Vila este foarte mare și Angelita nu 
ne-ar permite nicicum să te lăsăm să dormi la un hotel. Vivian 
a schiţat un zâmbet. 

— Angelita? Roger a privit-o întrebător. 

— A fost doica mea, după care a rămas cu noi. Are o 
adoraţie pentru mama mea. Nu-mi mai amintesc cu care din- 
tre cei şase fii ai ei sunt de-o vârstă. Știu numai că a stat tot 
timpul cu noi... 

— Cu cei șase fii? 

— Da, doi băieţi şi patru fete. Și cu soțul, bineînţeles. După 
ce a murit bunicul meu, am părăsit Palo Alto și am venit aici. 
Mama a aranjat și utilat pentru Angelita și familia ei casa din 
spatele vilei, unde cândva a locuit familia unui vătaf al 
străbunicului meu. După ce totul a fost gata, a chemat-o și de 
atunci nu s-a mai mișcat de aici, decât când mai pleacă pe la 
fiicele ei, care s-au măritat și locuiesc pe ici și pe colo , prin 
apropiere. După nașterea celui de al șaselea fiu, a rămas 
văduvă... din fericire. 

Roger a zâmbit cu șiretenie. 

— De ce? 

— Pentru că soţul ei nu prea avea chef de muncă și-i turna 
mereu copii. 

— Bine, dar putea să ia atitudine... 

— Ştiu, dar după cum se pare nu era ușor... Vivian a oftat. 
Nu este ușor... a repetat gândindu-se la mama ei care în toţi 
acei ani a fost înșelată de Jeff. 

— Apoi, când s-au căsătorit fiicele ei și băieţii au început să 
muncească și să se întreţină, s-a transferat definitiv în vilă. Şi 
la casa ei se duce numai când mai vine câte un fiu și are 
nevoie de ea. Vivian a zâmbit. Interesant, nu? Chiar și azi avem 
cu toţii nevoie de ea... 

— Chiar că sunt curios să o cunosc. Acum spune-mi încotro 
o luăm, a zis Roger, micşorând viteza. 

Vivian i-a indicat direcţia. 

Fordul a luat-o pe South Pal Canyon Drive și imediat s-a 
oprit în fața porţii de la intrare în vilă. 

Curtea interioară și salonul erau luminate. Roger scoase 
valizele lui Vivian când a apărut statura masivă și impunătoare 
a bătrânei guvernante, în curtea interioară. 

— Aceea trebuie să fie Angelita, a zis Roger punând 
valizele jos. 

Vivian a spus că da, și dădea din mână spre ea, în semn de 
salut. 

Femeia a ieșit în stradă și, contrar obiceiului, a îmbrăţișat-o 
în liniște. 

— Roger, ţi-o prezint pe Angelita, a zis Vivian. 

— Salut, a spus bărbatul zâmbind. 

— Îmi face plăcere, a spus femeia, ţinând-o pe Vivian de mână. 

— Roger este un bun prieten al meu și a vrut să mă 
însoţească. 

Angelita s-a bucurat. 

— Vino... mama ta te așteaptă. 

— M-a așteptat fără să doarmă? a vrut să știe Vivian. 

— Da. A dormit cam o oră pe divan. Era așa de agitată că a 
trebuit să-l chem pe doctorul Winkerman. I-a dat un sedativ. 

Când Roger a intrat în salon și a văzut-o pe Hope, a rămas 
surprins de asemănarea cu Vivian. 

— Bună, mamă. Vivian s-a apropiat de divan unde stătea 
întinsă mama ei, s-a aplecat și a sărutat-o pe obraz. 

— Cum de simţi? 

— Puțin zăpăcită, a răspuns cu greu Hope. Cine este acel 
domn? a întrebat văzându-l pe Roger stând lângă ușă. 

— Este Roger Lambert. M-a adus cu mașina lui. 

— Mulţumesc, domnule Lambert. Hope s-a ridicat cu greu 
și s-a rezemat de spătarul divanului. Fiica mea mi-a spus că îl 
cunoșteai pe soţul meu... 

Roger, pus în încurcătură, a privit spre Vivian întrebător. 

— Înainte ca tu să fi urcat la mine în apartament, am vorbit 
cu mama la telefon, i-a explicat tânăra doamnă pentru a-l face 
să înţeleagă că i-a spus despre discuţia lor. Să nu fii indispus, 
a adăugat așezându-se lângă mama ei. 

— Nu, să nu vă faceţi probleme, a intervenit Hope făcând 
un gest vag cu mâna. De-acum... 

Roger nu știa ce să spună. Era contrariat și obosit. 

Angelita a venit cu un platou pe care erau pahare și o carafă 
plină cu suc de ananas de la gheaţă, pe care l-a așezat pe 
măsuţa de lângă divan. 

— Puteţi să-mi daţi puţin whisky? a întrebat Roger timid. 

— Sigur. Cu gheaţă? Angelita i-a servit un pahar lui Hope. 

— Mulţumesc, nu. Simplu. Roger a zâmbit. 

— Vreau şi eu, dar cu cuburi de gheaţă, a zis Vivian. 

— Vreau şi eu, a spus cu timiditate Hope. 

— Tu nu! au exclamat la unison Vivian și Angelita. 

— Ai luat sedative, a adăugat Vivian, mângâind-o pe o 
mână. 

Hope a strâmbat din nas și a încercat să protesteze, dar atât 
Vivian cât și Angelita, au fost inflexibile. 

— Veniti, luaţi loc, a spus Hope adresându-se lui Roger, 
care rămăsese în picioare, în timp ce Angelita ieşea din salon. 

— Vă mulțumesc, doamnă! Roger s-a așezat pe un fotoliu. 
Cu toate că sunteţi mamă și fiică, semănaţi ca două surori, a 
zis el, privindu-le. 

— Ehei... a oftat Hope, sunt puţin mai urâţică, a mormăit ea 
trecându-și o mână prin părul ei negru și lucios ca cel al fiicei 
sale. 

— Urâţică? s-a mirat Roger. Doamnă Hunter, sunteţi o 
doamnă foarte frumoasă. Foarte frumoasă, ca fiica 
dumneavoastră. 

Angelita a revenit şi a adus o altă tavă pe care a lăsat-o lângă ei. 

— Angelita, a strigat Hope, te rog să pregătești camera de 
oaspeţi pentru domnul Lambert și apoi te poţi duce la culcare. 
Și nu-ţi mai fă griji pentru mine. 

— Da, dar îmi promiteţi că o veți trimite imediat să se culce, 
a zis guvernanta adresându-se lui Vivian. A închis bine gea- 
murile de la salon, a salutat şi după ce a ieșit, a închis ușa. 

Hope a sorbit o gură de ananas şi s-a strâmbat. Apoi l-a 
privit pe Roger care îi intindea lui Vivian un pahar în care a 
pus puţin whisky, la care a adăugat gheaţă și sifon. 

Vivian a luat o înghiţitură și a privit-o pe mama ei. 

Roger, care le examina din priviri, a observat o expresie de 
tinereţe care a apărut pe chipul ei. 

Povestea pe care i-o relatase părea scenariul unui film care 
stoarce lacrimi, s-a gândit el, jucându-se cu paharul. În 
schimb, era o poveste adevărată, amară. 

Și în mod inconștient, amintirea Melisei l-a făcut să se 
înfioare, provocându-i o stare de indispoziţie. 

Când am să mă vindec și să pot uita totul? se întrebă el 
sotbind din whisky. 

Foarte frumoasă, infidela Melissa Vagraham, pe care o 
iubise din tot sufletul, i-a distrus viaţa într-o perioadă scurtă 
de timp, dar atât de intens încât, și azi, după cinci ani, golul 
pe care l-a lăsat n-a mai fost umplut. 

Un gol cu părere de rău, un gol plin de ură și de rătăcire, 
s-a gândit Roger cu amărăciune. De ce l-a trădat Melissa și l-a 
decepţionat... înstrăinându-l? 

— Vivian mi-a relatat ce v-a spus Jeff cândva. 

Vocea suavă a lui Hope l-a readus pe Roger la realitate. 

— Dacă aș fi ştiut..., s-a bâlbâit el, surprins și pus din nou 
în încurcătură. 

— Să lăsăm asta, a șoptit Hope obosită. Eu nu aș fi vrut să-i 
dau dreptate... dar s-a întrerupt și s-a ridicat. A murit fără dem- 
nitate, la fel cum a trăit mereu. Și nu era singur. 

Hope a făcut un efort enorm pentru ca să nu izbucnească 
în plâns 

— Nu era singur? Vivian s-a ridicat și ea. 

— Nu. Era cu o fată. În mod evident, cu una dintre ultimele 
lui cuceriri. 

— A murit și ea? a întrebat Vivian. 

— Da. Amândoi erau beţi, au derapat și s-au izbit de ceva. 
Hope s-a îndreptat și a privit-o pe fiica ei. Și eu sufăr în con- 
tinuare, a precizat ea plecându-și privirea 

Vivian și Roger tăceau. Orice ar fi spus, n-ar fi reconfortat-o. 

Un sunet strident repetat şi țipător al unui greier a 
străpuns liniştea. 

— Este aproape ziuă, a mormăit Vivian, prinzând-o de 
mână. Nu crezi că ar trebui să dormi puţin? Suntem și noi 
obositi. 

— Bine, a răspuns Hope. Să mergem la culcare. 

Vivian și Roger au condus-o până sus pe scări. Ajunsă la 
etaj, Hope s-a oprit şi a spus: 

— Pe mai târziu. Funeraliile vor avea loc la ora trei. Se va 
pleca de la morgă. 

— Unde va fi înmormântarea? a întrebat Vivian. 

— La mormântul familiei sale. 

Hope a sărutat-o pe obraz, l-a salutat pe Roger făcându-i 
semn cu mâna şi s-a îndreptat spre ușa dormitorului său. 

— Vino, i-a șoptit Vivian lui Roger, te conduc în camera ta. 

Camera de oaspeţi era ultima, la capătul holului și avea 
vedere spre grădină. 

Vivian a deschis ușa, a intrat urmată de Roger și după ce a 
aprins lumina, a controlat ca să se asigure că nu-i lipseşte 
nimic. 

— Ai toate cele necesare pentru bărbierit, i-a precizat, 
întorcându-se de la baie. 

— Dacă vrei, dă-mi bluza ta și Angelita se va îngriji s-o ai 
curată mai târziu. 

— Nu, nu este necesar. După funeralii voi pleca. Presupun 
că vei mai rămâne cu mama ta câteva zile. 

— Da, a oftat Vivian. Ei, acum mă duc şi eu la culcare, să te 
odihnești. Somn ușor. 

— Mulţumesc, Vivian. Roger a cuprins-o în braţe și a 
sărutat-o dulce pe obraz. Încearcă să te odihnești și tu. 

— Sper . Vivian a schițat un zâmbet, și a ieșit din cameră. 

Rămas singur, Roger s-a dezbrăcat rapid și s-a vârât în pat. 

Cearșaful alb din in mirosea proaspăt a lavandă. S-a învelit 
cu o voluptate senzuală și imediat s-a cufundat într-un somn 
greu și fără vise. 

Vivian, în schimb, n-a reușit să închidă ochii. Tolănită în 
pătuțul ei de adolescentă, cu ochii fixaţi pe tavanul pe care 
luminile din curte erau un evantai de arabescuri, nu reușea să-l 
alunge pe Jeff din mintea ei. 

Jeff Hunter a fost ca un blestem pentru ea și mama ei și 
chiar mort continua s-o facă să sufere, nu pentru că îl mai 
iubea încă, ci pentru că moartea lui aducea altă durere mamei 
sale. 

Și mama ei avea acum nevoie de ea. Din această cauză, şi-a 
zis, ar trebui să rămână la Palm Springs până se va restabili 
complet. 

Pentru că nu era încă momentul să-și facă proiecte pentru 
viitor, s-a decis ca în zilele următoare, cu cei treizeci de mii de 
dolari pe care i-a luat anticipat de la Ralph să-și deschidă un 
cont curent la o bancă din Palm Springs și va trebui să-i tele- 
foneze lui Ralph pentru a-i cere ceilalţi șaptezeci mii de dolari 
pe care-i mai datora. Și o va convinge pe mama ei să facă 
împreună o călătorie. 

Și Roger? Cum va evolua oare povestea cu el, care abia 
începuse? Sau poate că s-a sfârșit deja? Totul s-a petrecut în 
grabă și ştirea morţii lui Jeff a creat o astfel de învălmășeală, 
încât n-au mai avut timp să se mai gândească și la altceva. 


Vivian s-a întins şi s-a ridicat dintr-o dată. S-a îmbrăcat cu 
o pijama albastră din bumbac, s-a încălțat cu niște pantofi și a 
coborât în bucătărie. 

Angelita, e inutil s-o mai spunem, era deja la cuptor. 

Femeia, încă în cămașa de noapte și o bluză, cu o 
banderolă fixată ca o aureolă pe vârful capului, s-a întors când 
a auzit-o intrând. 

— Eşti palidă că mă înspăimânţi, i-a spus ea imediat, 
măsurând-o din cap până la picioare. 

— N-am reuşit să dorm, a spus Vivian căscând. Vreau o 
cafea bună. 

— Iat-o. Angelita a turnat într-o ceașcă și a servit-o. Puneti 
cât zahăr dorești. 

— Fă-mi și niște friganele, i-a zis, așezându-se pe un scaun. 
Ciudat, dar mi-e o foame! 

După vreo zece minute, Angelita s-a aşezat în faţa ei cu o 
farfurie cu friganele fierbinţi, cafea şi obișnuitul sirop de 
paltin. 

— Ştii ce, a spus ea, după ce a băut o gură de cafea. Nu știu 
la ce oră o să-l îngroape pe „ăla“. Poate că astfel se va instala 
liniştea și în casa asta. 

— Fi, nu ştiu, a oftat Vivian. N-ai văzut în ce hal a ajuns mama? 

— Doamne! a exclamat Angelita care abia terminase de 
mâncat o friganea. După toate câte i le-a făcut, sper să-și 
revină. 

— Dar cum s-a întâmplat? De ce mi-a spus prin telefon că 
nu știa dacă s-a sinucis sau a fost un accident? 

— Pentru că așa a spus procurorul când ne-am dus să-i 
recunoaștem cadavrul. Apoi, după autopsie au văzut că era 
plin de alcool. Chiar și sărmana aia care era cu el... Pentru 
mama ta a fost o lovitură teribilă când a aflat că era cu o 
femeie. 

Vivian n-a zis nimic. A mâncat câteva friganele, a terminat 
de băut cafeaua și apoi s-a ridicat. 

— Mă duc să mă pregătesc. Va fi o zi mai de grabă 
obositoare. 

— Prietenul tău va rămâne aici? a vrut să știe Angelita. 

— Nu. A vrut să mă însoțească pentru a nu călători singură. 
Dar după funeralii se va întoarce la San Francisco. 

— Îţi place? s-a interesat bătrâna guvernantă, căreia nu-i 
prea plăceau pletoșii. 

— Da. Este pictor. Puțin cam aiurit, dar simpatic, a spus 
Vivian zâmbind ușor. Să vedem în continuare ce va fi, a 
precizat ea înaintând spre ușă. 

După ce a revenit în camera ei, s-a dezbrăcat și a intrat la 
baie. A umplut cada cu apă caldă şi s-a vârât în ea. 

Baia a reconfortat-o. A îmbrăcat un halat de plajă din bum- 
bac cu flori albe imprimate pe un fond verde, s-a încălțat cu 
nişte sandale tot de culoare verde, după care a coborât în 
grădină. 

S-a aşezat pe marginea piscinei și a privit în direcţia 
gardului dincolo de care se întrevedea casa Angelitei pe 
jumătate între două mimoze. 

La un moment dat a auzit un șuerat ușor. A privit în jur 
pentru a înțelege de unde putea provenit și n-a văzut pe 
nimeni. 

— Ehei! 

Vivian a recunoscut vocea lui Roger și a privit spre fereastra 
de la primul etaj, chiar deasupra ei. 

— Salut! Te-ai trezit deja? a exclamat el. 

— Da. Am dormit câteva ore. Mi-ajunge. 

— Cobor și eu imediat. Roger i-a făcut un gest în semn de 
salut cu mâna și s-a retras. 

Vivian s-a dus şi s-a lungit în hamacul suspendat între doi 
palmieri și a închis ochii. Și în timp ce asculta cântecul 
greierilor, a cuprins-o uşor somnul. 

— Ehei, somnoroaso. 

Vivian s-a trezit, dar n-a deschis ochii. 

Roger era lângă hamacul ei și-i zâmbea. 

— Salut, frumoaso 

Vivian a observat părul lui nepieptănat. 

— Ah, ai coborât, a borborosit somnoroasă. 

— Sigur. Am coborât, am văzut că dormeai și atunci am 
ieşit, am făcut plinul cu benzină și am profitat să fac un tur 
prin oraş. 

— Am dormit atât de mult? a întrebat Vivian ridicându-se. 

— Două ore. Roger a ajutat-o să coboare din hamac și a 
tinut-o strâns la pieptul său câteva secunde. 

— Scuză-mă, a mormăit ea, desfăcându-i braţele, cât este 
ceasul? a întrebat 

— Aproape miezul zilei. 

— Mama a coborât? 

— Încă n-am văzut-o. 

În acel moment a sosit și Hope. 

— lată-mă, a exclamat înaintând spre ei. 

Vivian s-a întors spre ea și a mers în întâmpinare. 

— Cum te simţi? Ai dormit bine? a întrebat-o sărutând-o cu 
afecţiune pe un obraz. 

— Câteva ore, după care m-am trezit și n-am mai putut 
dormi. 

Vivian a observat paloarea ei și ochii duși în fundul 
capului. 

— Peste o jumătate de oră servim masa, a spus Hope 
privindu-l pe Roger. Apoi vom pleca. 

— Am hotărât să mai rămân cu tine, mamă, i-a spus Vivian, 
luând-o la braţ. 

— Adevărat? Ochii violeti ai lui Hope au avut o sclipire. 

— Sigur. Vivian a sărutat-o din nou. Doamne Sfinte, a 
exclamat pe neașteptate lovindu-se cu palma peste frunte. 

Roger și Hope au privit-o curioși. 

— Maşina mea a rămas la San Francisco. Trebuie să merg 
s-o iau. 

— Bine. O să te duci peste câteva zile. Între timp poti să 
foloseşti furgoneta mea, a zis Hope. Dumneata mai rămâi? l-a 
întrebat pe Roger. 

— Nu. Așa cum i-am spus lui Vivian, după funeralii mă 
întorc la San Francisco. 

— Păcat, a exclamat Hope. 

— Dar mă voi întoarce. Vivian ştie că voi reveni repede. 

Dar n-a fost așa. 

După funeraliile lui Jeff, Roger a plecat imediat la San 
Francisco și nu s-a mai întors . A telefonat o singură dată pen- 
tru a saluta mamă și fiică și cu acea ocazie i-a spus lui Vivian 
că trebuie să plece la Sacramento pentru a termina portretul 
cuiva, pe care-l începuse cu șase luni înainte și pentru care 
încasase anticipat o sumă frumușică. 

— Imediat ce voi reveni de-acolo, am să-ţi dau un semn de 
viață, a promis el. 

Vivian ar fi vrut să-i facă precizarea că Sacramento nu este 
la capătul lumii și că ar putea să-i dea câte un telefon și 
de-acolo, să-i dea o adresă unde l-ar putea reîntâlni, dar n-a 
făcut-o. 

La câteva zile după aceea, a primit desenele abia schiţate 
din memorie cu chipul ei frumos, însoţite de un scurt și 
laconic bilețel: „Am reţinut numai profilul tău. Mulţumesc. 
Roger.“ 

Vivian a simtit o strângere de inimă și într-un acces de furie 
a rupt desenele și bileţelul. 

În săptămâna care a urmat, a avut grijă de Hope și atunci 
când a constatat că se simţea mai bine, într-o dimineaţă a luat 
primul avion spre San Francisco. 

Contrar celor hotărâte mai de mult, nu a deschis nici un 
cont la Palm Springs și când a sosit la San Francisco, s-a dus 
imediat la apartamentul ei și pentru că era joi și abia era ora 
șapte dimineaţa, a telefonat la Ralph acasă, fiind sigură că-l 
va găsi. 

Așa cum își imaginase, a răspuns Jean care, după câteva 
momente de așteptare, i l-a dat. 

— Dar unde ai dispărut? a întrebat-o el, după ce a salutat-o. 
Nu mi-ai spus deloc unde să-ți depun ceilalți bani și vroiam să 
mai Știu cum te-ai aranjat. 

— Am fost la Palm Springs. Poate că am să mă transfer 
acolo. Dar cum încă nu știu sigur, cel mai bine ar fi să-i depui 
în contul mamei mele. 

— Bine, cum vrei. Dă-mi numărul contului ei. 

Vivian i-a dat toate datele necesare și a vrut să închidă. 

— Așteaptă! a exclamat Ralph. Dacă este necesar să vorbesc 
cu tine, unde te găsesc? 

Vivian n-a răspuns imediat, nedecisă dacă să-i dea numărul 
ei nou de telefon. 

— La Palm Springs pentru moment, a spus în grabă și a 
întrerupt convorbirea. 

Apoi a telefonat la Gloria Haggerty. 

— Pot să ştiu și eu ce s-a întâmplat de ai dispărut dintr-o 
dată? a întrebat-o prietena ei. Din tonul vocii sale, Vivian și-a 
dat seama că era îngrijorată. 

— S-au întâmplat multe lucruri în ultimile zile, i-a precizat 
Vivian, bucuroasă că i-a auzit vocea, când ne vedem, am să-ţi 
povestesc totul. 

— Te-am căutat la telefon, la restaurant, și Ralph mi-a spus 
Că v-aţi certat. 

— Ah, așa ţi-a spus? L-am părăsit. 

— De ce? 

— Pentru că nu mai aveam nimic pentru el ... și apoi am 
descoperit că mă trăda. Cu una de 18 ani. 

— Nu-mi spune. Gloria era stupefiată. Și acum? 

— Fi, acum... Vivian s-a oprit și a oftat. Nu știu. A fost 
tentată să-i povestească despre Roger, dar s-a abținut. 

I-a dat nouă ei număr de telefon. 

— Însă, a precizat, să nu i-l dai lui Ralph, dacă ţi-l va cere 
vreodată. I-a spus că vrea să se întoarcă la Palm Springs. Soţul 
mamei mele a murit pe neașteptate într-un accident de mașină 
şi astfel, știi... nu vreau s-o las singură. 

În timp ce-i spunea toate astea se gândea la ce figură ar face 
dacă ar ști relata că defunctul soţ al mamei sale nu era altul 
decât Jeff Hunter, despre care știa toată povestea. 

— Când speri să te întorci? a întrebat Gloria 

— Nu ştiu încă. Vreau s- o conving pe mama să facă o 
călătorie. 

— Bine. Atunci fă ce crezi și să-mi dai de veste. 

— Aşa am să fac. Pe curând, Gloria. 

A închis telefonul și a oflat. Apoi a privit în jur și, fără să-și 
dea seama, a izbucnit în lacrimi. 

S-a aruncat pe pat şi a dat drumul la toată amărăciunea din 
sufletul ei, la toată tristeţea care-i strângea inima. 


Capitolul 8 


Vivian se simţea singură și trădată de viaţă. Dacă ar fi 
avut-o cel puţin pe Gloria aproape de ea, s-ar fi putut sfătui cu 
ea, să-şi găsească alinare în cuvintele sale, astfel ca atunci 
când, cu câțiva ani în urmă, îi povestise despre combinaţia ei 
mizerabilă cu Jeff. 

Gloria a fost prima persoană pe care a cunoscut-o când a 
sosit la San Francisco în Chryslerul dăruit de mama sa, 
încărcat cu valize și pachete. 

Cu toate sfaturile date de mama ei, printre altele să nu se 
încreadă prea mult în persoane necunoscute și-i relatase 
despre pericolele care existau într-un oraș mare ca San 
Francisco, Vivian şi-a amintit că a simţit pentru Gloria o sim- 
patie instinctivă şi o încredere imediată. 

Gloria, o femeie nici prea frumoasă, ci mai degrabă 
plinuță, dar cu un chip expansiv și deschis, încă din primul 
moment a fost foarte protectoare cu ea, cu toate că provenea 
dintr-o familie săracă. Ceea ce câștigase într-un restaurant la 

modă ca „The Anchorage“, abia îi ajungea să se întreţină şi să 
plătească orele pe care le urma la o școală hotelieră. 

Gloria nu i-a cerut niciodată nici măcar un bănuţ și nu a 
profitat de ea pentru a obține ceva. 

Întâlnirea lor a avut loc în parcarea unui supermarket de 
lângă „The Anchorage“. 

— Ei, fii atentă! i-a strigat Gloria de la gemuleţul unui 
Citroen vechi. Vezi că intri cu mașina într-un stâlp. 

Vivian şi-a amintit că Gloria a coborât din maşina sa și, 
s-a apropiat. 

— Te ajut eu să parchezi mașina, a exclamat cu un zâmbet 
larg pe buzele abia rujate. Vivian i-a mulțumit și când a 
coborât din Chersler, Gloria a aruncat o privire în interiorul 
mașinii și a măsurat-o din cap până-n picioare. 

— De unde vii? a întrebat-o 

— Din Palm Springs, a răspuns ea, dezmorţindu-și 
picioarele. 

— Orașul bogătașilor, a exclamat Gloria surprinsă. Ai 
străbătut un drum lung. Ai pe cineva pe-aici? a întrebat-o ea. 

— Nu. Este prima seară, trebuie să găsesc un loc unde să 
dorm. 

— Câţi ani ai? Eu am 20, a spus Gloria. 

— 18. De ce? 

— Pentru că arăţi mult mai tânără. 

Gloria a făcut o pauză. Eu locuiesc la o pensiune pentru 
fete, a precizat. Dacă îţi convine... Şi arăta spre Chrysler cu un 
gest semnificativ al mâini. Dacă nu cumva dorești să mergi la 
„Sheraton!“ 

Vivian şi-a amintit că a izbucnit în râs. 

— Nu! Am venit la San Francisco să studiez și să găsesc ceva de lucru. 

— Bine a consimţit Gloria. Eu mă numesc Gloria. Gloria 
Haggerty. 

— Şi eu Vivian Orloff. 

— Bună Vivian. Bine ai venit. 

Au intrat împreună în supermarket și după ce și-au făcut 
cumpărăturile, Gloria, a ghidat-o cu Citroenul său prin trafi- 
cul haotic din San Francisco, până la Potrero Avenue și s-a 
oprit în fața unei clădiri victoriene impunătoare, unde Janine 
şi Dorothy Benson, surori și fete bătrâne, conduceau de mulți 
ani o pensiune proprie numai pentru tinere fete. 

Vivian și-a amintit că acea casă veche și restaurată după 
faimosul cutremur din San Francisco, i-a plăcut imediat. 

Janine și Dorothy Benson au primit-o cu multă căldură. 
I-au prezentat o cameră foarte primitoare şi mobilată cu gust 
și ea s-a simțit imediat ca acasă şi bine dispusă. 

Pe lângă Gloria, care se proclamase imediat prietena și con- 
fidenta ei, celelalte locatare, vreo zece, erau toate fete între 
18-20 de ani, studente şi cu serviciu. 

De altfel, acea primă perioadă la San Francisco nu a fost 
ușoară. Despărțirea de mama ei, de Jeff, de Angelita, a fost pe 
neașteptate și prea violentă. 

Atunci când mama ei a aflat de aranjamentele sale, s-a 
liniştit şi-i dădea telefon din două în două zile. Dar atunci 
când i-a spus că pe lângă frecventarea cursurilor de la univer- 
sitate a mai luat și un serviciu, lucrând cu Gloria la același 
motel-restaurant şi unde erau cameriste, mama ei și-a expri- 
mat decepţia și a venit în grabă la San Francisco ca să 
controleze personal cum stau lucrurile. 

Cu această ocazie a cunoscut-o şi pe Gloria și după ce a 
văzut unde lucrează fiica sa, s-a întors mai liniștită la Palm 
Springs. 


Vivian s-a ridicat din pat și s-a dus să se privească în 
oglindă. 

A scos limba, s-a strâmbat la propria-i imagine și i-a venit în 
minte Roger. 

Tăcerea lui o indispunea și dorea nespus de mult să-i tele- 
foneze și să-i spună păsurile ei. În schimb, şi-a periat părul și 
a dat cu puţin ruj pe buze. 

A dus lucrurile necesare la mașină, a ieșit din parcare şi s-a 
îndreptat spre autostrada pentru Los Angeles. 

Pe parcursul călătoriei s-a oprit de câteva ori să mănânce 
câte ceva și să se odihnească. Și de fiecare dată a încercat să 
sune la Roger, dar n-a primit nici un răspuns, pentru că 
celularul lui nu era conectat. 

Necăjită și mai mult, a renunțat să-l mai caute şi a încercat 
să-l alunge din mintea ei. 

Când a ajuns la Palm Springs se făcuseră orele zece seara. 

Mama ei și Angelita stăteau în curtea interioară, la aer, și 
când au văzut-o nu mai puteau de bucurie. 

— Dar cum! Dimineaţă mi-ai spus că vei rămâne la San 
Francisco cel puţin câteva zile! a exclamat Hope, alergând în 
întâmpinare, fericită că o vede din nou. 

— După aceea, m-am decis să revin imediat. Vivian a 
îmbrăţișat-o, adăugând: și am luat o altă decizie. 

Angelita o privea consternată. 

— Care? a întrebat Hope posomorâtă. 

— Nu face mutra asta, mamă. 

Vivian a zâmbit. 

— M-am hotărât să plecăm împreună într-o excursie. 
Trebuie doar să-mi spui unde ti-ar plăcea să mergem. 

— Asta da, este o decizie bună, a intervenit Angelita. Acum, 
când nu mai era plictisită de prezenţa lui Jeff, își recăpătase 
buna dispoziţie. 

— Dacă vrei să mergem în Europa, nu e nici o problemă. 
Dacă vrei să mergem în Africa, în Papua, în Groenlanda... tre- 
buie doar să-mi spui! Vivian o privea și aștepta răspunsul ei. 

— Vivian, draga mea, n-am nici un chef să mă mișc, a zis 
Hope, dând din cap. 

— Stiam asta. Nu sunt surprinsă. Dar te rog să mă asculti 
putin. Vom călători câteva luni. Putem să mergem la Paris și la 
Londra. Chiar şi în Italia, dacă vrei. Are să-ţi placă şi te vei simţi 
bine. 

— Dă-i dreptate, Hope, a intervenit Angelita. 

— O să fie bine şi pentru tine, a adăugat Vivian. 

— Desigur! Astfel, n-o să mă mai împiedic de voi câtva timp, 
a exclamat menajera, zâmbind. 

— Nici nu te gândi. Și tu vei merge cu noi, a precizat Vivian. 

— Eu, cu voi? Angelitei nu-i venea să-și creadă urechilor. 
Ascultă-mă doar. Singurele călătorii pe care le-am făcut în viața 
mea au fost de la Palo Alto la Palm Springs și de la Palm 
Springs la Palo Alto. 

— Un motiv în plus pentru a vedea și tu puţină lume, a 
insistat Vivian. 

— Mama ta nu vorbește, a observat Angelita, privind-o pe 
Hope care urmărea discuţia lor fără a interveni. 

— Eu cred că meriti să-ţi iei o vacanţă a intervenit Hope. 

— A călători este o vacanţă? Angelita a făcut ochii mari și 
s-a răcorit cu un mic evantai pe care îl ţinea tot timpul la 
îndemână, într-un buzunar de la șorțul ei albastru. Este mai 
mult o oboseală decât o vacanţă. Nu, nu. Eu rămân aici. Voi 
profita la maximum ca să plec la Palo Alto la neamurile mele. 

— Am înțeles, a zis Hope. Bine. Atunci îţi voi spune ce vom 
face. Imediat ce vom stabili itinerarul, îţi vom plăti corespon- 
dentul în bani, dar cu o condiţie. 

Hope s-a îndreptat şi a privit spre Vivian. 

— Să nu-i dai fiilor tăi, au exclamat amândouă într-un glas, 
mamă și fiică. 

— Oh mulțumesc, mulțumesc, a bombănit Angelita, 
emoţionată şi confuză. 

După o săptămână, Hope și Vivian au plecat în prima etapă 
spre Hawaii, iar Angelita a luat autobuzul spre Palo Alto. 


În cele două luni care au urmat, Hope și Vivian au călătorit 
mereu, de la un punct la celălalt al globului. 

În prima lună, din Hawaii au mers în Fuji, au vizitat 
Sydney, Tokio şi Hong-Kong, iar în luna a doua au călătorit 
prin Europa. Au vizitat Moscova, Berlin, Londra, Paris și Roma. 

Pe unde călătoreau, atrăgeau atenţia generală. Bărbaţii le 
curtau, iar femeile le priveau cu invidie, fapt ce le distra foarte 
mult. 

Hope, care părea reîntinerită, nu a mai rostit niciodată 
numele lui Jeff. Ca și când nu existase. Dar Vivian, deseori, 
când o privea fără ca ea să-și dea seama, a observat cutele de 
amărăciune apărute la colţurile gurii sale. 

Cât despre ea, Vivian a descoperit că se gândea deseori la 
Roger Lambert. Şi avea o nostalgie chinuitoare a mângăâierilor 
sale, a sărutărilor lui, ale îmbrăţișărilor pasionale pe care nu 
le-ar mai putea repeta niciodată. 


Angajamentul de a termina tabloul unui fermier bogat din 
Sacramento venise la momentul oportun pentru Roger. 

După unicul telefon dat lui Vivian și după ce i-a trimis 
desenele făcute, s-a decis să n-o mai vadă deloc, cu toate că nu 
reușea să uite splendidul ei corp grațios şi senzual, care se 
dăruise cu multă pasiune mângâierilor și sărutărilor sale. 

După experienţa cu Melissa, şi-a jurat să nu mai cedeze 
niciodată sentimentelor, din care cauză raporturile lui cu 
femeile se limitau la aventuri fugare și fără urmări, cel 
puţin pentru el. Dar cu Vivian lucrurile nu s-au petrecut 
chiar așa. 

Cu toate că a fost o străină, a înţeles că s-a lăsat implicat 
puțin mai mult. Şi din această cauză s-a retras rapid, chiar dacă 
și-a dat seama că s-a comportat urât cu ea. 

Sunt un laş şi un egoist, și-a zis Roger, oprind mașina 
într-o parcare, Vivian Orloff nu merită acest tratament. 

A făcut un calcul mental și fiind sigur că s-a întors la San 
Francisco, a căutat numărul de telefon în micuța lui agendă și 
a sunat-o pe celular. 

După ce a văzut că nu-i răspunde nimeni, a format 
numărul de la Palm Springs. 

Vocea lui Hope Orloff a răsunat ca a unei secretare care 
invita pe cei care sună să lase un mesaj. 

Roger n-a lăsat nici un mesaj și a întrerupt legătura. 

Bombănind furios, și-a aranjat cravata, și-a șters fruntea 
plină de sudoare și a coborât din Ford cu braţele încărcate cu 
pachete de provizii, pe care le-a cumpărat de la un 
supermarket. 

În timp ce urca scărișoara de la casa lui plutitoare, 
aştepta plăcerea de a se dezbrăca şi a-și pune slipul de baie, 
de a se urca în barca lui cu motor și de a merge în larg ca să 
inoate. 

leșise din casă dimineaţă pentru că fusese invitat la o con- 
ferinţă la San Francisco Art Institute şi la masa care a urmat. Şi 
i-a fost foarte greu să suporte căldura atâtea ore în haină și cra- 
vată, cu toate că era îmbrăcat într-un costum albastru, din in. 

A pus pachetele pe ultima treaptă a scării și în timp ce 
cauta cheia prin buzunarele de la haină, și-a dat seama că era 
cineva în casă. 

Alarmat, tocmai deschidea ușa, când în prag a apărut 
Melissa. 

— Bună, a zis femeia, cu un zâmbet amăgitor, ca și când nu 
s-ar fi întâmplat nimic. 

— Ce-i cu tine aici? a întrebat brusc Roger, surprins de 
prezenţa ei. 

— Nici eu nu știu, a mormăit ea, dându-se înapoi. Roger 
și-a luat pachetele și a intrat. 

Dacă în acel moment Melissa ar fi pus o mână pe pieptul 
său, ar fi auzit bătăile puternice și dezordonate ale inimii sale. 

— Mai aveam încă cheia, a explicat ea privindu-l. 

— Şi dacă ai fi găsit o femeie? a întrebat Roger plictisit. 

— Doar nu sunt tâmpită! a exclamat Melissa. Înainte de a 
deschide m-am asigurat că nu este nimeni, a ținut ea să 
precizeze. 

Roger a făcut un gest iritat. Aceeași aroganță, aceeași 
agresivitate, s-a gândit el, în timp ce mergea la bucătărie să 
pună pachetele. 

— Dar putea să fi ieșit puţin și să se întoarcă dintr-un 
moment în altul, i-a explicat el, revenind în cameră. 

— Hm!, a făcut ea cu un zâmbet răutăcios care l-a indispus 
pe Roger. Ştiam eu că nu este nici o femeie. 

— Ca să vezi! Roger era furios. Ce crezi? Că după tine am 
trăit din amintiri? 

— Nu, dar știu că n-ai o relaţie stabilă. 

— Ascultă, ce fac eu nu trebuie să te intereseze. După toţi 
acești ani, puteai să mă scutești de oboseala de a veni. Și în 
plus, aș dori să-mi restitui cheia și să pleci. 

Melissa a plecat capul. 

Roger a privit-o și a observat că s-a îngrășat. 

Când tânăra femeie a ridicat capul, faţa ei palidă și încruntată, 
înconjurată de un păr lung și blond, era brăzdată de lacrimi. 

Roger a răbufnit. 

— Melissa, a spus el strângând din dinţi. Termină cu 
scenele patetice, nu te cred deloc. S-a dus timpul acela. 

Melissa și-a șters lacrimile cu dosul palmei. 

— Nu ştiu unde să mă duc, a mormăit ea. 

— Şi crezi că-mi pasă? După ce ai dispărut din viaţa mea, 
mi-am găsit în sfârșit liniștea. Roger s-a întrerupt și era foarte 
pornit s-o prindă de un braţ și s-o arunce afară. 

— Bine, a murmurat ea, dintr-o suflare. Am să plec. A luat 
poșeta pe care o lăsase pe divan, a scos cheia și a pus-o pe 
măsuţă. Apoi, în timp ce se întorcea spre ușa rămasă deschisă, 
s-a dezechilibrat și s-a sprijinit de bară să nu cadă. 

Roger a sărit la timp s- o sprijine. 

— Ce ti s-a întâmplat? a întrebat el întinzând-o pe divan. 

Melissa n-a răspuns. Chipul ei frumos era palid. Respira cu 
greu și lacrimi mari îi şiroiau din ochii închiși. 

Roger a privit-o cu neîncredere, convins că se preface. 

Dar observând-o mai bine, și-a dat seama că paloarea aceea 
şi respiraţia grea nu erau o ficțiune. 

— Vrei să-mi spui ce ai? 

Melissa continua să tacă. 

Roger i-a luat pulsul cu ochii fixati pe limba secundarului 
ceasului său de mână. 

Pulsul era foarte slab. 

A încercat s-o readucă în fire cu câteva mici lovituri de 
palmă peste obraji, dar Melissa nu şi-a revenit. 

— Melissa, te rog, nu-mi face treaba asta, Roger era 
îngrijorat deacum. Nu știa ce să facă. 

Și-a reamintit că avea în casă niște săruri pe care i le 
dădea bunicii sale când leşina, dar nu mai știa pe unde sunt. 

Unicul lucru pe care-l avea la îndemână era trusa de ras în 
care se aflau o soluţie pentru bărbierit și o apă de colonie. 

Mai avea şi puţin oţet. A optat pentru oţet și a alergat în 
bucătărie să ia sticluţa. A deschis-o şi i-a pus-o sub nasul 
Melissei. 

Tânăra femeie a mișcat uşor capul și apoi a deschis ochii. 

— Ce s-a întâmplat? a întrebat cu o voce pierdută Melissa. 

— Nu știu nici eu, a răspuns Roger. Se pare că ai leșinat. 
ŢI s-a mai întâmplat și altădată? a întrebat-o el, așezându-se pe 
un fotoliu. 

Melissa a făcut semn că da. 

— Şi nu faci nimic? Nu iei nimic? 

Roger a observat că începuse să-și revină. 

— Nu. Sunt gravidă. 

— Cum? Roger a bătut din picior. Dar... n-aveai unde să te 
duci? La... s-a întrerupt privind-o. 

— Soţul meu? 

Melissa l-a privit cu ochii ei negri mari, imploratori, dar 
Roger a rămas indiferent. 

— Soţul tău? Te-a izgonit de-acasă? a întrebat el zâmbind 
strâmb. 

— Am plecat eu. Nu-l mai puteam suporta . Melissa a 
evitat să-l privească pentru a nu descoperi că mintea. 
Apoi şi-a acoperit ochii cu un braţ și a început din nou să 
plângă. 

— Ascultă, a zis Roger, tot mai iritat. Nu vreau să știu nimic. 
Nici despre acest soţ, nici despre restul. Nu mă interesează. 
N- ai dreptul să revii după ani de liniște să plângi pe umărul 
meu, a mormăit el așezându-se din nou pe fotoliu. 

— Dar nu știu unde să mă duc, a mărturisit Melissa, 
izbucnind în sughițuri. 

— Şi atunci? Ce vrei de la mine? Ești o neruşinată. Cred că 
vrei ca în numele vremurilor trecute, să ștergi totul cu 
buretele, ca și când nu s-ar fi întâmplat nimic. Roger s-a între- 
rupt și a dat din cap. Nu pot. Nu te mai iubesc Melissa. De 
mult nu mai am nimic pentru tine. Și cu asta, să încheiem 
toată povestea. 

Tânăra femeie s-a ridicat cu greu și s-a sprijinit de spătarul 
divanului. 

Roger și-a luat privirea de la ea şi a văzut o valiză lângă ușă, 
pe care n-o observase mai înainte. 

— Şi asta? a întrebat el, arătând-o cu un deget. 

— Mi-am luat în fugă ceva îmbrăcăminte și lenjerie și am 
întins-o de-acasă. 

— Dar ştii că dacă află că ești aici, o să am multe 
probleme. 

— Ştiu. Dar el nu știe de tine. 

— Asta nu este o justificare. Nu poţi să rămâi aici, a repetat 
el scos din minți. 

— Te rog. Numai puţin. Până când o să-mi rezolv lucrurile 
definitiv. 

Roger a dat din cap. Asta nu vrea să plece, s-a gândit el, tot 
mai nervos. 

— Te rog, îl imploră Melissa. 

— Fi, bine, a izbucnit el, ridicându-se din nou. Dar îţi dau 
termen o săptămână. Eu am să plec altundeva. O săptămână, 
nu mai mult. 

— Şi tu unde o să pleci? a vrut să afle Melissa. 

— Nu te priveşte, a răspuns Roger plictisit. A strâns câteva 
lucruri într-o geantă şi a trântit-o lângă ușă. Bani ai? a 
întrebat-o el. 

Melisa a făcut semn că nu. 

— Poftim, zice el dându-i două sute de dolari, cumpără-ți 
mâncare. Peste o săptămnă, nu vreau să te mai găsesc aici. De 
acord? 

— De acord, a mormăit Melissa, ascunzându-și cu abilitate 
zâmbetul misterios care se schița la colțul gurii sale. 

Roger a ieșit trântind ușa, blestemându-se pentru 
stupiditatea lui. 

A dus geanta la Ford și a plecat spre Princess Street, unde 
își avea atelierul de pictură. 

În timp ce străbătea traseul până la destinaţie, se gândea cu 
furie la Melissa şi la felul în care a continuat să-i influenţeze 
viaţa. 

După ce a lăsat-o, nici el n-a mai vrut să rămână la San 
Francisco. A vândut apartamentul din splendida stradă 
Lombard Sreet în care locuise cu ea, și-a cumpărat studioul 
din Sausalito pe care l-a amenajat și ca locuinţă. 

A fost o perioadă în care ar fi vrut să se despartă chiar și de 
această casă plutitoare, unde a trăit cu ea momente de neui- 
tat, dar apoi, răzgândindu-se, a păstrat-o, chiar dacă a plecat 
timp de trei ani și a fost nevoit s-o mai controleze din când în 
când. 

Apoi, într-o zi, s-a întors și s-a stabilit aici definitiv. 

Și acum... acuma, Melissa a revenit, dar nu-i va permite 
să-i dea din nou viaţa peste cap. Faptul că a mai lasat-o să stea 

putin aici îl nemulțumea, dar era totuşi un semn bun. Era un 
semn al vindecării. Dar era o problemă faptul că este 
însărcinată. Era oare prefăcătorie? 

Roger a ridicat din umeri. Indiferent dacă este sau nu, 
într-o săptămână va trebui să plece. Mai mult de atât nu-i va 
permite. 

Roger a oprit brusc Fordul la picioarele unei scări. A luat 
geanta și pungile, a coborât din mașină, a urcat cu pași repezi 
puținele trepte şi a deschis ușa. A intrat și a deschis larg 
ferestrele de unde putea să admire splendida panoramă a gol- 
fului și a deschis un frigider care împreună cu un lavoar și un 
cuptor electric, formau colţul bucătăriei în încăperea înţesată 
de pânze și culori. 

Apoi a intrat într-o cameră mică de dormit, s-a dezbrăcat, 
după care a trecut în baia alăturată unde a făcut un duș. A 
revenit și s-a îmbrăcat sumar apoi a intrat în salonul plin de 
lumină. 

A băgat la frigider o parte din cele cumpărate și a pus 
câteva sticle cu băutură pe măsuţa de lângă divan, după care, 
obosit, s-a întins pe pat. 

A rămas câteva clipe nemișcat, cu ochii fixaţi în tavan, apoi 
a sărit ca un automat, a luat celularul şi a format numărul lui 
Vivian. 

La San Francisco nu era. 

A sunat la Palm Springs și i-a răspuns Angelita. 

— Salut Angelita, sunt Roger Lambert, ce mai faci? 

— Ah! Bună domnule Roger. Ce mai faceţi? 

— Bine, bine, a răspuns el râzând. Pot să vorbesc cu Vivian? 

— Îmi pare rău, dar nu este. 

— Când se întoarce? 

— Peste o lună. 

— Cum peste o lună! s-a mirat Roger, surprins. 

— A plecat acum două luni cu Hope, l-a informat menajera. 
Au plecat într-o călătorie lungă. Știţi... după toate cele petre- 
cute, aveau nevoie să se distreze. Închipuiţi-vă, vroiau să mă ia 
cu ele! 

— Ah, da? De ce nu v-aţi dus? a întrebat Roger, cu toate că 
nu vroia să fie indiscret. 

— Ehei, domnule Roger! Sunt bătrână și n-am mai 
călătorit! a spus ea râzând. Acum ar trebui să fie prin Europa, 
a precizat ea. 

Vocea ei răsunătoare l-a făcut pe Roger să râdă. 

— Am înțeles. Atunci, o să ne revedem curând, a încheiat 
el și a întrerupt conversaţia. 

S-a ridicat, a pus portofelul în buzunarul blugilor și a ieșit. 

Simţea nevoia să se plimbe, să se gândească, să-și pună 
ordine în idei. 


Capitolul 9 


Dacă pe de o parte decizia de a rupe relaţia cu Vivian îl 
neliniștea şi dorea din tot sufletul s-o revadă și să-i explice 
motivele comportamentului său absurd, pe de altă parte 
apariția neașteptată a Melissei l-a turbat. 

Ce vroia de la el? De ce l-a căutat? Poate că se afla într-o 
mare încurcătură, pe lângă un mariaj ratat şi o sarcină proba- 
bil nedorită. În orice caz, afacerea nu-l privea. 

Roger s-a oprit și s-a aşezat pe o bancă în faţa golfului. Și a 
simţit un fel de gol profund în suflet. 

Ce viaţă confuză ducea, se gândi el în timp ce privea ambar- 
cațiunile de diferite culori ancorate de-a lungul debarcaderului. 

S-a gândit în mod inconștient la Vivian și imaginea ei 
solară a avut un efect pozitiv asupra lui. 

Ca prin farmec, vedea lucrurile într-o perspectivă corectă. 

Acum acceptase s-o găzduiască pe Melissa câteva zile. Nu-l 
interesa cum o să-și rezolve problemele, dar își dorea numai 
să plece cât mai repede și să-l lase în pace. 

Niciodată n- a avut nevoie de atâta liniște, pentru a se 
dedica complet muncii sale, ca în acel moment. 

Chiar în ziua aceea, patronul galeriei cu care se întâlnise 
înainte de a pleca la Institutul de Arte din San Francisco, i-a 
comunicat că intenţionează să-i pregătească o expoziţie per- 
sonală și că în șase luni va trebui să-i prezinte cel puţin vreo 
zece lucrări, deja concesionate. 

Imediat ce a primit această ştire, s-a gândit la Vivian, pentru 
că era sigur că având-o drept model, ar putea să reușească să 
realizeze lucrări bune. 

După ce l-a părăsit Melissa, timp de un an n-a mai putut 
picta. Ajunsese într-o asemenea stare de demoralizare, încât se 
gândise să-și arunce şevaletul, pânzele, culorile și pensulele, 
pentru a face altceva. 

Dar ce anume? În afară de a picta nu ştia să facă altceva. 

Pentru pictură, părăsise casa părintească din Ohio și ple- 
case la San Francisco. Avea 18 ani pe atunci și tatăl său , un fer- 
mier model, a făcut sacrificii mari pentru a-l menţine la studii, 
când s-a înscris la Institutul de Arte din San Francisco. 

Și chiar el însuși a spălat vase la un restaurant, pentru a mai 
face rost de bani. 

Roger și-a amintit de cele două modele cu care a lucrat, 
timp de doi ani, după ce și-a revenit din depresia și amara 
experienţă cu Melissa. 

Cu toate că nudurile sale au fost apreciate și vândute bine, 
încă și acum, gândindu-se, la asta, știa că lipsea ceva ce nu 
reușise să transpună pe pânză. 

Perioada cât a lucrat cu cele două modele a fost incandes- 
centă. A fost o experienţă interesantă, dar nu atât de edificatoare. 

Frumoase şi fără minte, cele două tinere, studente la 
Universitate, au răspuns la o invitaţie și s-au prezentat la 
studio într-o dimineaţă de noiembrie. 

Roger și-a amintit că era o zi neobişnuit de urâtă și că, 
atunci când au intrat erau îngheţate, cu toate că erau 
îmbrăcate în haine mai groase, și a trebuit să le ofere câte un 
ceai fierbinte pentru a le încălzi. 

Când şi-au scos beretele din lână a observat că aveau părul 
frumos, lung și ondulat. Una, Claudine, era o roșcată cu fața 
expresivă și plină de pistrui și cealaltă, Roxane, era blondă, cu 
un chip angelic și cu un oval perfect din care se profilau ochii 
negri, mari și sentimentali. 

Entuziasmat, le-a rugat să se dezbrace și a rămas încântat 
de formele lor perfecte. 

După ce au negociat prețul, Roger a stabilit că le va chema 
să pozeze când va avea el inspiraţie și lucrurile s-au desfășurat 
în bune condițiuni câtva timp. 

Apoi, la un moment dat, le-a chemat pe amândouă pentru 
că trebuia să pozeze pentru un tablou mare cu fundal erotic, 
comandat de un domn bogat și în vârstă, căruia îi plăceau anu- 
mite subiecte extravagante. Pentru a scurta povestea, la un 
moment dat se aflau toţi trei dezbrăcaţi complet, întinși pe 
covorul mare care acoperea jumătate din podeaua salonului. 

Din acel moment situaţia i-a scăpat din mână și pentru el a 
început o perioadă de huzur și de plăceri. Până când a 
hotărât într-o zi să-i pună capăt. 

Obosit și îngrețoșat până la refuz, a terminat-o cu cele 
două mici creaturi perverse și a pus ordine în viaţa sa. 

Și, la câtva timp după aceea, a cunoscut-o pe Vivian. 

Un câine lătra în depărtare și numai atunci Roger şi-a dat 
seama că se lăsase întunericul. 

A aruncat o privire la ceas și a văzut că se făcuse ora nouă. 

S-a ridicat de pe bancă și s-a întors la studioul său, despre 
care, spre norocul lui, Melissa nu știa nimic. 

Nu avea poftă să-și pregătească ceva de mâncare și nici să 
mănânce. 

S-a aşezat în faţa șevaletului cu o pânză și cu un cărbune a 
început să deseneze conturul unui nud feminin. Dar mintea 
lui zbura în altă parte. 

Era prea neliniștit şi încordat, cum obișnuiește să se spună, 
şi nu avea starea aceea de inspiraţie care să stimuleze 
creativitatea unui artist. Nerăbdător și scos din fire, a renunţat. 

A luat de pe măsuță sticla de whisky și a destupat-o. A tur- 
nat puţin într-un păhărel și l-a dat peste cap. 

Apoi s-a așezat pe divan și a privit cărțile numeroasae 
aliniate pe rafturile care acopereau peretele din dreapta, 
unicul care nu era plin cu tablouri. 

A fost tentat să aleagă o carte, cu toate că n-avea chef de citit. 

Când, în sfârșit, s-a decis să se ducă la culcare, băuse 
jumătate din sticla de whisky, era beat și-i venea să plângă. 

Dimineaţa, când s-a trezit, avea gura amară, ameteli de cap 
și, privindu-se în oglindă, a înțeles cât de cretin este. 


Angelita aștepta cu nerăbdare să le revadă pe „fetele ei“, 
cum obișnuia să le numească pe Hope și Vivian. 

Vivian o anunţase cu o seară mai înainte de sosirea lor, iar 
menajera se pregătise și le aștepta. 

Cele trei femei s-au îmbrățișat și s-au sărutat. Angelita a 
observat că erau amândouă în mare formă, cu toate că erau 
obosite după călătorie și puţin debusolate din cauza 
dificultăţilor de fus orar. 

Stând la povești, în faţă cu trei cești de cafea fierbinte și un 
tort de mere, Angelita asculta cu gura căscată cele relatate și 
scoțând exclamaţii de bucurie când a primit cadourile. 

La un moment dat, Hope s-a ridicat . 

— Voi faceţi ce vreţi, a spus ea căscând. Eu mă duc la 
culcare, a anunţat ea, şi a ieșit din bucătărie. 

Vivian s-a interesat dacă a fost căutată de cineva la telefon. 

— Da. Prietenul acela, Roger. 

Vivian a zâmbit. 

— Când? a întrebat ea ezitând. 

— Ah, acum o lună. Angelita a privit-o. 

Vivian n-a reușit să-şi ascundă deziluzia. 

— Şi după aceea n-a mai sunat deloc? 

— Nu, fetițo, îmi pare rău, a răspuns Angelita, strângând 
ceștile de cafea. Te mai gândești la pictorul tău? a întrebat-o 
ea, râzând. 

— Hm... așa..., a mormăit Vivian. 

— De ce nu-i dai un telefon? 

— Nu. Am să fac ceva mai mult. Mâine plec și mă duc la el, 
a spus hotărâtă Vivian. 

— Atunci, du-te imediat la culcare. La ce oră vrei să te 
trezesc? a întrebat-o Angelita. 

— Foarte devreme. Aș vrea să plec pe la ora opt. În așa fel 
ca să ajung spre prânz la Sausalito. 

— De ce nu te duci cu avionul? Cu mașina ai prea multe ore 
de mers, a spus menajera. 

— Nu-mi place cu avionul. Și apoi, ştii când șofez mă 
destind, și am timp să mă mai gândesc. 

— Da, dar nu prea mult, a exclamat Angelita. Mai bine 
decât să te gândești, să fii atentă la condus, a sfătuit-o ea 
glumind. 

— Bine, guralivo. Noapte bună, a spus Vivian ieșind din 
bucătărie. 


Melissa avusese multe probleme. Probleme de viață, cu 
bărbaţi care au fost și vor fi mereu cei care o vor ruina. Cu 
excepţia lui Roger, singurul care a tratat-o cu respect și de care 
a fost îndrăgostită. 

Datorită mamei sale și pornirilor ei necontrolate, pentru 
ea ceva bolnăvicios și ca un blestem al sortii, i-a fost infidelă și 
lui Roger, aruncându-se în brațele bărbaţilor pentru a-și potoli 
poftele nestăvilite, care o năpăstuiau ca o avalanșă de neoprit, 
o sufocau și o aduceau în stare de delir. 

Și acum, la 25 de ani, era singură, însărcinată, fără o leţcaie 
și fără nici un bărbat. 

Se gândea cu amărăciune la toate proiectele frumoase pe 
care părinţii ei le făcuseră pentru ea. Și la durerea pe care 

le-a provocat-o într-o zi, la 16 ani, când a plecat de-acasă cu 
un grup de rockeri direct la New York, la Grande Mela, unde 
spera să facă o cariră de cântăreaţă de rock. 

După câteva luni, a fost găsită la poliţie și dusă acasă în 
Connecticut. Reîntoarcerea în familie nu a schimbat-o, 
dimpotrivă. 

Au fost doi ani de infern. Pentru ea care își ţinea gura și 
pentru ai săi, care nu reușeau s-o controleze, cu toată inter- 
venția unui asistent social care o luase în custodie și a unui 
psiholog care o urmăreau cu regularitate. 

A continuat să fumeze „buruieni“, să treacă de la un bărbat 
la altul, să chiulească de la şcoală și să nu termine nimic. 

Și la 18 ani era plecată de-acasă definitiv și de atunci nu 
le-a mai dat nici un fel de vești despre ea. 

New York-ul a înghiţit-o din nou și pentru a trăi a făcut 
meseria cea mai veche din lume. 

Și astfel l-a cunoscut pe Roger, care a cules-o, practic, de pe 
stradă şi i-a dăruit dragoste și căldură sufletească. 

Cu toate că a fost nevoită să petreacă ore întregi stând 
goală şi nemișcată, pozând în fața lui, a fost o perioadă 
de vis. 

Roger, se îndrăgostise nebunește de ea, cunoștea fiecare 
milimetru al corpului ei și pe lângă faptul că o picta, o 
mângâia, și o iubea... Amintindu-și toate astea Melisa a fost 
străbătută de un fior, apoi și-a privit propriul corp deformat 
de sarcină în oglinda din camera micuță de dormit. 

Și-a mângâiat pântecele și sub degete a simţit o ușoară 
zvâcnire ca de aripi. Copilul se mișcase. 

A fost o senzaţie pe care n-a putut s-o descrie. Dar în același 
timp s-a întrebat ce va putea face cu acel copil. Că nu era 
conceput cu soţul ei. Ea considera acest lucru ca un incident 
înntâmplător. 

Am să-l dau în adopţie, și-a zis, îmbrăcându-se cu un 
pulover bleu peste rochiţa de mamă gravidă din jerseu roșu. 

Cu toată promisiunea făcută lui Roger că într-o săptămână 
va părăsi casa plutitoare, Melissa a reușit să mai rămână și 
să-l temporizeze pentru că în inima ei era convinsă că până la 
urmă Roger îi va spune să rămână. 

Dar trecuse o lună și el nu se făcuse deloc văzut. De altfel, 
cunoscându-i generozitatea și bunătatea, știa că n-o va da afară 
din casă. 

De fapt, Roger n-a făcut-o, dar s-a supărat când a înţeles 
intenţiile ei. Și după ce i-a spus că i-a căutat o altă casă, i-a dat 
nişte bani ca să aibă cu ce să se întreţină. 

Exceptând aceasta, n-a mai vrut să aibă legătură cu ea. 

Melissa a oftat, s-a încălțat cu niște sandale și când a privit 
ceasul a constatat că se făcuse ora cinci după amiază. 

Roger a apărut doar în acea dimineaţă, după o lună de 
linişte, ca să-i spună că trebuie să plece în cursul acelei 
zile. 

I-a dat adresa pensiunii din San Francisco unde îi reţinuse 
o cameră. 

— Am plătit anticipat trei luni pentru închiriere, i-a spus el 
și după ce i-a dat 500 de dolari, i-a pus în vedere să nu-l mai 
deranjeze. 

Şi ea şi-a dat seama că ar fi fost inutil să mai insiste. 

— Să-mi lași casa în ordine, a precizat Roger plecând, fără 
nici măcar s-o salute. 

Melissa a oftat. A terminat să-și pună lucrurile într-o valiză, 
a închis-o și a pus-o lângă pat. 

Apoi s-a întors în salon pentru a-și lua geanta. Și atunci a 
auzit două ciocănituri discrete în ușă. Cu mâinile în şolduri, 
s-a dus să deschidă. 

— Pe cine căutaţi?, a întrebat ea, măsurând din cap până la 
picioare femeia splendidă care se afla în faţa ei. 

— Pe Roger Lambert, a spus Vivian care văzând în ce stare 
era a fost izbită de un presentiment teribil. 

— Roger nu este, a spus Melissa, cu blândeţe. Dacă doriţi, 
puteţi să-mi spuneţi mie. Sunt soţia lui. Observând că Vivian îi 
priveşte pântecele, și-a mângâiat-o cu ambele mâini. Ah! Da, 
sunt aproape în luna şaptea și nu știu când am să nasc, a 
minţit fără pudoare, dorind mult s-o vadă pe necunoscută că 
păleşte. 

— Roger este atât de fericit... S-a întrerupt și a continuat 
s-o fixeze cu privirea. 

Vivian, dezorientată, privea în liniște chipul frumos al 
Melissei, acum ușor schimbat din cauza sarcinii. 

— Să-i spuneţi că l-a căutat Vivian. Vivian Orloff. 
Mulţumesc, spuse ea întorcându-se și coborând cu pași repezi 
treptele scării. 

Melissa a urmărit-o cu privirea și un zâmbet de răutate se 
contura pe buzele ei. A așteptat s-o vadă că se urcă în mașină 
Şi s-a retras. 

„Să-i spuneţi că l-a căutat Vivian Orloff,“ a repetat ea 
sarcastic întorcându-i spatele. 

— Un accident! a tipat ea cuprinsă de una din obișnuitele 
sale crize de isterie, care l-au înnebunit întotdeauna pe Roger. 
Și privindu-și corpul deformat din oglindă, s-a strâmbat. Mă 
scârbeşte, a urlat ea fără reţinere. 

Apoi s-a calmat, a luat valiza și după ce a lăsat cheia casei la 
vedere pe măsuţă, a ieșit şi a închis ușa. 

În timp ce se îndrepta spre staţia de autobuz pentru San 
Francisco s-a întrebat cine ar putea să fie Vivian Orloff și ce 
însemna pentru Roger, pentru că n-a mai văzut-o nici singură, 
nici cu el înainte de a se instala în casa plutitoare. 

Pe neașteptate, Melissa a avut certitudinea că acea 
necunoscută, frumoasă și elegantă, atât de diferită față de ea, 
ar putea să fie interesantă pentru el. Și, plină de gelozie, şi-a 
jurat că îl va cuceri din nou. 

Când a sosit autobuzul, un tânăr a ajutat-o să urce și 
mulțumindu-i și-a dat seama că seamănă mult cu Scott. Scott... 
soțul ei, s-a gândit ea plictisită și strâmbând din buze. 

Melisa se căsătorit cu Scott Rendell din disperare. 

După ce l-a lăsat pe Roger din cauza unui fotomodel 
frumoasă ca un înger, și-a dat imediat seama că a greșit. 

Larsen, așa se numea „îngerașul“, se îndrăgostise, de el, dar 
înspăimântată de gelozia ei, după câteva luni, l-a părăsit. 

Plină de amărăciune și decepţionată, a încercat să-l uite în 
unicul mod pe care-l știa ea: combinându-se cu alţi bărbaţi. 

Într-o sâmbătă seara, în timp ce se afla într-un local împre- 
ună cu un grup de fete de aceeași teapă, l-a întâlnit pe Scott 
Rendell, un bărbat puţin cam durduliu, mai în etate ca ea cu 
vreo zece ani, dar viril și puternic, cu o faţă deschisă și onestă 

şi, inutil s-o spună, au încheiat seara distrându-se impreună. 
După nici o lună, Scott a cerut-o în căsătorie și ea a acceptat. 

În voiajul de nuntă au plecat la Dallas, în Texas, să-i viziteze 
pe părinţii lui și cu această ocazie Scott îi propusese să 
rămână, dacă nu chiar în Dallas, prin imprejurimi. Dar ea n-a 
vrut să audă nici o explicaţie și dorea să se întoarcă la San 
Francisco. 

Scott, care câștiga destul de bine ca șef de echipă pe un 
șantier de construcţii a închiriat o casă mică într-o periferie 
din San Francisco și ea s-a comportat un timp ca o soţie 
bună. 

Dar mania de a trăi intens, de a fi curtată, de a cunoaște și 
alţi bărbaţi a făcut-o să-și reia viaţa dintotdeauna. 

Scott, mai tot timpul ignorând trădările ei, şi-a dat seama 
că ceva nu era în regulă cu ea. Dar era îndrăgostit și spera că 
lucrurile se vor schimba în bine, cu timpul. 

Într-o seară, a venit acasă și n-a găsit-o. Îngrijorat, a întrebat 
vecinii de ea și a rămas pe stradă să o aștepte. 

Și în sfârșit, Melissa s-a întors. Era singură, într-un taxi, 
beată. 

Scott a iertat-o şi a așezat-o în pat. 

Dar lucrurile s-au repetat. Până când, suspectând-o, 
într-o seară a urmărit-o cu Chevroletul său cum s-a urcat 
într-un Volkswagen, din faţa unui cinematograf. Și a prins-o 
în flagrant, în timp ce făcea sex cu unul din bărbaţii cu care 
umbla. 

Scott a spart geamul, i-a scos pe-amândoi afară din mașină 
pe un drum de ţară și urlând ca un dement, i-a bătut, lovindu-i 
cu sălbăticie. 

În timpul încăierării furibunde dintre cei doi bărbaţi, 
Melissa a profitat și a şters-o, având neobrăzarea de a se 
întoarce acasă. 

Când Scott s-a întors, zdrobit şi tumefiat de pumnii încasaţi 
în timpul bătăii, plângând și aparent căindu-se, i-a cerut 
iertare, dar bărbatul n-a mai vrut să ştie nimic. 

Din acel moment, n-a mai scos un cuvânt și nici nu s-a mai 
atins de ea. 

Pleca de-acasă dimineaţa şi revenea seara târziu, dar cu 
toate astea îi lăsa bani de cheltuială, deși nu mânca niciodată 
acasă. 

Era clar, că aștepta să-și ia tălpăşița o dată pentru 
totdeauna. Dar, în desconsiderarea ei, Melissa nu numai că 
părea a nu avea intenţia să plece, dar când și-a dat seama că a 
rămas însărcinată, chiar dacă știa că nu este copilul lui, a avut 
lipsa de pudoare să-i spună că este al lui. 

A fost picătura care a umplut paharul. 

Scott, fără să ridice glasul și fără să o atingă, n-a făcut 
altceva decât să ia o văliză și după ce i-a pus lucrurile în ea, a 
scos-o afară din casă, ameninţând-o că dacă se va adresa 
poliţiei, va fi mai rău pentru ea. 

Apoi a plecat și el imediat spre Dallas. 

Ea a ajuns la o pensiune de ultimul grad și atunci a găsit, 
într-o poșetă veche, cheia de la casa plutitoare a lui Roger și 
s-a decis să încerce un refugiu la el, în Sausalito. 

După o săptămână de supraveghere, a constatat că Roger 
n-a adus nici o femeie cu el și într-o dimineaţă, după ce a 
aşteptat să plece, a urcat treptele și a probat cheia. 

Era sigură că Roger putea schimba încuietoarea de la ușă în 
cei cinci ani de când s-au despărțit. Când a constatat că cheia 
este bună, a deschis şi a intrat cu valiza înăuntru, unde s-a şi 
instalat. 

Dar, Roger, cu toate că a ajutat-o, a fost de neînduplecat. 


Vivian era desperată. 

Făcuse acel drum de la Palm Springs cu sufletul plin de 
speranţă. 

Se întorsese pentru a-l revedea pe Roger, ca să-i spună că-l 
iubeşte și că nu dorește să renunţe la el, dar prezenţa acelei 
femei gravide a schimbat totul. De unde să fi știut, sau să pre- 
vadă că ar fi putut să intervină o altă femeie în viața lui? 

Se cunoșteau așa de puţin. Și acum se gândea că, atunci 
când i-a povestit totul despre ea, Roger, nu i-a spus nimic 
despre el. 

Fără să-și dea seama, Vivian se afla în Fulton Street și a 
parcat mașina în spaţiul rezervat, la câțiva metri de intrarea în 
clădirea în care locuia. 

Când a intrat în apartamentul său, a văzut sub ușă niște biletele 
de hârtie. Le-a ridicat și le-a citit: erau mesaje lăsate de proprietarul 
casei care solicita plata pentru cele două luni de închiriere. 

Pe neașteptate, şi-a amintit că înainte de a pleca pregătise 
un document de plată pe care îl pusese într-un plic cu adresa 
și numărul de telefon al stăpânului casei, dar nu-l dăduse 
Angelitei ca să-l trimită. 

După ce a anunţat-o telefonic pe Angelita că se va întoarce 
în ziua următoare și a rugat-o să expedieze imediat plicul cu 
documentul de plată, a sunat la Ralph ca să-l întrebe dacă a 
transferat banii în contul mamei ei. 

Ralph i-a spus că i-a transferat și s-a mirat că încă nu aflase 
acest lucru. 

— Abia m-am întors dintr-o lungă călătorie cu mama, a zis 
ea obosită. Și tu, ce faci? 

— Merg înainte. De unde telefonezi? a vrut să știe Ralph. 

Vivian nu i-a răspuns imediat. 

— De la Palm Springs. 

Întrucât nu i-a spus nimic de Jean, Vivian s-a gândit că o fi 
terminat cu ea. Dar, după câteva momente de ezitare, Ralph 
i-a spus că s-au căsătorit de o lună. 

Ştirea a lăsat-o indiferentă. La felicitat şi l-a salutat. 

Apoi a închis telefonul și a deschis veranda pentru a aerisi 
apartamentul. Când a ieșit pe terasă, a fost împresurată de 
aerul rece de toamnă care a făcut-o să se înfioare. Cu toate 
acestea, s-a dus spre balustradă. 

Oceanul era ca o pată întunecată în lumina apusului și 
Golful era punctat de lumini. 

Vivian a mai rămas câteva momente să admire panorama, 
după care a reintrat în casă. 

Numai atunci şi-a amintit că n-avea nimic de mâncare în 
casă, dar nici n-avea poftă să coboare la fast foodul din colţ. 

A găsit un pachet de biscuiţi, a mâncat câţiva, după care 
şi-a făcut o cafea şi a revenit în salon. 

S-a ghemuit într-un fotoliu în faţa televizorului și, sorbind 
din cafea, s-a uitat puţin la un film cu John Wayne. 

Apoi, obosită şi somnoroasă, a închis televizorul și s-a decis 
să meargă la culcare. 

A căutat o pătură de lână, a întins-o pe pat, s-a dezbrăcat 
rapid și s-a culcat. 

Ceea ce simţea, sau mai bine spus ceea ce nu simțea în acel 
moment, a înspăimântat-o. Avea senzaţia că nu mai are nici 
gânduri, nici emoţii şi nici senzații. 

A stins lumina și a închis ochii în speranţa că va adormi 
repede. Dar abia foarte târziu a reușit să adoarmă. 

În dimineaţa următoare când s-a trezit, era trecut de ora 
Zece. 

A luat telefonul și a sunat-o pe Gloria ca să-i spună că s-a 
întors. 

Pentru că n-a găsit-o nici acasă nici la restaurant, s-a 
pregătit în grabă și în timp ce a dat să iasă, a sunat telefonul. 
De frică să nu fie Roger, n-a răspuns. La câteva minute după 
aceea, Vivian s-a urcat în mașină şi a plecat. 

După o jumătate de oră era pe autostradă. 

Când în dimineaţa aceea, după o noapte de insomnie și de 
meditaţie asupra stupiditătii proprii, Roger a sunat-o pe Vivian 
la telefon, era ocupat. Sigur că va da de ea, la câteva minute 
după aceea a sunat din nou, dar nu mai răspundea nimeni. 

A sunat atunci la Palm Springs, dar a răspuns robotul. 

Dezorientat, s-a urcat în mașină și exact după un sfert de oră 
se afla în faţa casei în care locuia Vivian și a sunat la sonerie. 

N-a obținut nici un răspuns. 

S-a urcat din nou în Forduul lui, s-a întors la Sausalito și 
nu s-a mai mișcat din studioul său. 


Capitolul 10 


Roger a încercat în zadar să deseneze, să citească și să 
privească la televizor. 

A uitat chiar şi să mănânce și, după mai multe tentative de 
a o găsi pe Vivian la telefon la San Francisco sau la Palm 
Springs, la zece seara a decis să mai încerce pentru ultima 
oară. Negăsindu-o la San Francisco, a rechemat Palm Springs 
și în sfârșit a răspuns Hope. 

— Ah, tu ești, Roger! Ce plăcere să te aud, a exclamat 
doamna. 

După convenienţele de rigoare, Roger i-a spus că vrea să 
vorbească cu Vivian. 

La celălalt capăt al firului a urmat o tăcere. Roger era sigur 
că Vivian se afla lângă mama ei. 

— Îmi pare rău, dar nu poate veni la telefon, a spus Hope 
cu o oarecare ezitare. 

— Vă rog, doamnă Hunter, este important. Daţi-mi-o la telefon. 

Roger a mai aşteptat alte câteva secunde. 

— Alo! Vocea lui Vivian era aproape de nerecunoscut. 

— Salut Vivian, a spus Roger, cu un oftat de ușurare. 

— Ce vrei? 

— Trebuie să vorbim. Am atâtea lucruri să-ţi spun... 

— Ah, da? a făcut Vivian cu vocea frântă de emotie. De 
exemplu, despre ce? Că ai uitat să-mi spui că ești însurat? 

— Despre ce vorbeşti? Roger încă era departe de a intui ce 
se întâmplase. Să înțeleg că ești supărată pe mine pentru felul 
în care m-am comportat? Da, ai dreptate. Dar nu sunt 
căsătorit, dragă, a exclamat el râzând. 

— Ieri am trecut pe la casa plutitoare, a spus Vivian printre 
suspine și a întrerupt convorbirea. Roger, stupefiat, a înțeles 
în sfârșit, ce s-a întâmplat. 

Ieșindu-și din fire, s-a îmbrăcat, s-a urcat în mașină şi a 
pornit cu un demaraj zgomotos. 


Melissa avusese o zi urâtă. 

În dimineaţa aceea se trezise cu o mare durere de mijloc și când 
a ajuns la medic, acesta a sfătuit-o să stea la pat și să evite eforturile. 

Singură și deprimată, a stat toată ziua la pat și spre seară, 
simțindu-se mai bine, s-a îmbrăcat și a ieşit să cumpere ceva 
de mâncare. 

Dar, buimăcită de luminile orașului și confuză printre 
oameni, se simţea mai singură și mai buimăcită ca niciodată. 

Dacă cel puţin aș putea să-i telefonez lui Roger, s-a gândit 
ea revenind în camera ei. 

Totuși, nu reușise să afle numărul de la celularul lui şi 
pentru o clipă a fost tentată să plece la Sausalito și să-i bată din 
nou la ușă, dar a renunţat. 

După bravura pe care a făcut-o și după cum au evoluat 
lucrurile, era mai bine să acţioneze cu prudență, și-a zis ea, 
tăind un măr în două. 

Imaginea lui Vivian i-a apărut în faţa și, înnebunită de 
furie, a trântit mărul și cutitul în pantofii ei, la piciorul patului. 

Încă trei luni, se gândi mângâindu-și pântecele umflat și 
întinsă, și voi redeveni ca înainte, iar Roger se va îndrăgosti 
din nou de mine... Și copilul? 

Chiar în dimineaţa aceea vorbise cu asistentul social care a 
pus-o să semneze niște documente de adopţie și pentru a 
obţine un ajutor în bani. 

Asistentul social, o femeie deosebită, dulce și înțelegătoare 
a crezut toate fandoselile ei şi se amuza la nebunie observând 
cu câtă atenţie o asculta, în timp ce-i povestea că Scott era vio- 
lent, că a maltratat-o mereu și că, a izgonit-o din casă, cu toate 
că ştia că este gravidă. 

Cine ar fi putut să pună la îndoială cuvintele sărmanei 
tinere gravide și părăsite de soţ? Sau era alta? 

Chiar dacă cei de la Oficiul de Servicii Sociale au luat datele 
şi adresa soţului ei, spera să nu-l găsească. Cel puţin nu ime- 
diat, pentru că din ceea ce a înțeles în seara când a alungat-o 
din casă, se pare că plecase să lucreze în Texas ca muncitor la 
un trust petolier. 

Între timp îi vor da un ajutor în bani, va naște la termen și 
va aduce pe lume copilul. Din acel moment, se va dedica 
recuceririi lui Roger. 

Aceasta era unica ei dorință, unicul ţel pe care și-l fixase. 

Cu aceste gânduri reconfortante s-a așezat în pat și a pornit 
micul televizor cu fisă. 

Tocmai adormise când a auzit niște voci pe coridor și 
imediat după aceea două lovituri puternice în ușă. 

— Cine este? a strigat ea puţin speriată. 

— Deschide, sunt eu. 

Vocea lui Roger a făcut-o să tresară și a înțeles imediat de 
ce a venit la ea. A aflat de vizita acelei mironosiţe, şi a venit 
să- mi ceară explicaţii. Tocmai ceea ce vroiam. 

S-a ridicat cu greu din pat, prefăcându-se suferindă și, i-a 
deschis. 

— Eram deja în pat, a mormăit. Din dimineaţa asta am o 
durere mare de mijloc, a îndrugat întorcându-se spre pat 
dezechilibrată. 

Roger a urmat-o și a stins televizorul. 

— Ştii de ce am venit aici, nu? a întrebat el fulgerând-o cu 
privirea. 

— Nu, a răspuns ea foarte candidă, îmbrăcându-se cu o 
vestă din bumbac. A strâns cuțitul și bucăţile de măr și apoi 
le-a pus pe o măsuţă lângă fereastră. De ce ai venit?, a întrebat 
ea, rămânând în picioare lângă măsuță. 

Roger s-a apropiat de ea. 

— Trebuie să mergi să te consulte la cap, a spus el printre 
dinți. 

— Ah, da? Melissa l-a privit și în ochii lui a văzut o lumină 
ciudată. 

— Ai ceva la cap... Cum de ti-a trecut prin minte să te dai 
drept soţia mea? a întrebat-o el încercând să rămână calm. 

— Dacă este pentru asta, am spus că aştept și un fiu! s-a 
strâmbat ea, cu toată ura de care era în stare. 

— Eşti nebună! a exclamat Roger, ieșindu-și din fire. 

— Eu te mai iubesc încă, Roger... Melissa a întins brațele 
și s-a agăţat de gâtul lui . 

Roger i-a prins braţele și i le-a aruncat cu brutalitate. 

— Nu mă atinge, s-a îndepărtat el. 

— Nu vrei să te ating pentru că știi cum se va sfârși..., a 
mormăit ea, sigură de sine. 

Roger a zâmbit ironic. 

— Sărmană Melissa! a exclamat el, privind-o. Eşti patetică. 
E ridicol. S-a apropiat din nou de ea și a măsurat-o cu privirea. 
Ți-am spus să nu mă mai plictisești. Îţi repet pentru ultima 
dată. Nu mai vreau să știu nimic despre tine. Am fost clar? 

Melissa s-a întors dintr-o dată spre măsuţă, a înșfăcat cuțitul 
și a schițat gestul de a se repezi spre el. 

Roger a reușit să-i blocheze brațul la timp și să-i smulgă 
cuțitul din mână. 

— Chiar ești nebună! a exclamat el stupefiat. 

Melissa a izbucnit în lacrimi. Lacrimi sincere, de data asta. 
Dar Roger a rămas indiferent. Fără să spună vreun cuvânt, a 
ieșit din încăpere și a fost ultima dată când l-a mai văzut. 

Melissa, epuizată, s-a lăsat să cadă jos şi a continuat să plângă. 


După convorbirea telefonică avută cu Roger, Vivian i-a 
povestit totul mamei sale. 

— Nu vreau să-l mai văd, a încheiat ea hohotind. 

— Dar dacă ti-a spus că nu este căsătorit, de ce nu-l crezi? 
a obiectat Hope. 

Mamă și fiică stăteau pe divan. 

— Atunci cum îţi explici prezenţa acelei femei gravide în 
casa lui? 

— De ce nu i-ai cerut explicaţii? 

— În ce scop? În fond, ne cunoaștem atât de puţin... Vivian 
şi-a șters lacrimile, trecându-și mâinile peste obraji. 

— Acum de ce nu te duci la culcare? a sfătuit-o Hope. Îţi aduc 
o cană cu lapte cald şi te învelesc ca atunci când erai mică. 

Cuvintele mamei sale au avut un efect devastator. 

— A fost o zi pe care n-o voi putea uita niciodată! a 
exclamat Vivian izbucnind din nou în lacrimi. 

Când Roger îi telefonase, abia sosise de la San Francisco. 
Călătoria de întoarcere la Palm Springs a fost un dezastru. A 
fost oprită de poliţie pentru exces de viteză. Rămăsese fără 
benzină și a fost necesar să fie tractată de cei de la Intervenţii 
Stradale până la Long Beach. A început să plouă cu găleata și 
a trebuit să se oprească într-un refugiu de urgență câtva timp 
și peste toate astea nu reușea să-și alunge din minte întâlnirea 
cu femeia aceea însărcinată în casa lui Roger. 

Hope a îmbrătişat-o . 

— Dar vrei să-l lași cel puţin să aibă posibilitatea ca să-ţi 
explice? Tânărul acela ţine la tine. Altfel... 

— Altfel ce? A întrerupt-o Vivian cu vehemenţă. Bărbaţii 
sunt toţi la fel, mamă. Sunt sătulă și plictisită ca să mai pot 
alerga după o fericire care nu există... 

Hope s-a înfuriat. 

— Nu vorbi așa, că-mi faci rău. Ai dreptul la fericire, Vivian. 
Și nu poți să fi așa dură, așa de inflexibilă. Dă-i posibilitatea 
să-ți explice. 

— Nu ştiu. Cel puţin acum, nu sunt în stare să mă confrunt 
cu el. S-a întrerupt și s-a ridicat. Mă duc la culcare, a spus 
îndreptându-se spre ușă. S-a oprit și s-a întors s-o privească 
pe Hope. Serios, mi-aduci un pahar cu lapte și mă învelești 
ca atunci când eram o fetiţă? Un zâmbet trist apăruse pe 
buzele ei. 

— Sigur, draga mea, a răspuns Hope râzând și ridicându-se. 

Mamă şi fiică au ieşit din salon și în timp ce Hope se 
îndrepta spre bucătărie, Vivian urca încet scările. 


Roger era un pachet de nervi. În timp ce se întorcea la 
studio la volanul Fordului său, se gândea dezgustat și furios 
la gestul necugetat pe care-l făcuse Melissa. 

Și-a făcut un proces de conştiinţă și a recunoscut că unica 
femeie cu care se comportase corespunzător fusese chiar ea, 
Melissa. Și, din nefericire, o iubise cu o dragoste nebună. 

Acum însă, că se vindecase, își dădea seama că a riscat să se 
prăbușească într-o prăpastie din care ar fi fost foarte greu să 
mai iasă. 

Și confruntarea cu Vivian a fost inevitabilă. 

Cu toate că a făcut dragoste cu ea doar o dată, amintirea 
corpului său cald și fremătând în braţele lui, a buzelor sale 


152 LAUREEN PRESCOTT 


senzuale și fierbinţi şi a mângâierilor pasionale, erau încă vii 
în mintea lui. Era cuprins de o dorinţă nestăvilită s-o strângă 
la pieptul său, s-o sărute, să facă dragoste cu ea. 

Dar, din cauza amintirii Melissei, și-a îndepărtat-o într-un 
mod nu prea civilizat. Din cauza Melissei, a minciunilor pe 
care i le spusese, drumurile lor păreau destinate să nu se mai 
întâlnească vreodată. 

În zilele care au urmat, Roger n-a mai căutat-o pe Vivian. 
Simţea că ar fi în zadar. 

Dar au fost zile de mare suferință. Și de completă 
deşertăciune. 

Într-o zi pe la amiază, Ramon Delgado, proprietarul unei 
galerii de artă, s-a prezentat la ușa lui fără să-l anunţe și a 
rămas consternat constatând că nici măcar nu s-a apucat să 
picteze ceva. 

— Poţi să-mi spui ce se întâmplă cu tine? a întrebat el 
văzându-l cu o barbă mare și cu părul mult mai lung ca de 
obicei. 

Roger l-a privit cu părere de rău și nu i-a răspuns. 

— Nu mă poftești înăuntru? a întrebat mexicanul, închizând 
ușa în spatele lor. 

Roger a zâmbit ironic. 

— Te rog, ia loc, a exclamat el făcând un gest amplu cu 
mâna. De ce ai venit? Să mă controlezi? l-a atacat, în timp ce 
omul se îndrepta spre divan 

— Am venit pur şi simplu să văd dacă te-ai apucat cel puţin 
să schițezi ceva, a spus Delgado așezându-se. 

Ramon Delgado era de vreo zece ani omul cu galeria unde 
Roger își expunea tablourile. 

Avea sub cincizeci de ani, era micuţ de statură, gras și cu 
ten uscat, cu niște mustăţi mari și stufoase și cu părul vopsit 
prost în negru, totdeauna într-un costum bleu și pălărie 
neagră, părând mai degrabă un impresar de pompe funebre 
decât un impresar de artă. 

Foarte eficient, vânduse mereu foarte bine tablourile sale, 
dar dacă ar fi fost mai onest și mai puţin zgârcit, l-ar fi făcut pe 
Roger să câștige mai mulţi bani, pentru că Roger avea 
încredere în el și n-a vrut să ştie niciodată cu cât îi vindea în 
mod efectiv tablourile. 

— Am totul aici, în cap, a spus Roger plictisit de apariţia 
aceasta neașteptată. Vei avea tablourile tale, fii liniștit, a 
adăugat dând el semne de nerăbdare. 

— Amintește-ţi că am nevoie de multe nuduri. Ştii, ca cele 
ale Melissei. 

Observând expresia posomorâtă a feţei lui, Delgado a tușit 
încurcat. 

— Scuză-mă... a mormăit el, dându-și seama că a făcut o 
gafă. 

— Melissa, ... deja..., a repetat Roger superficial. 

— Ce s-a întâmplat? 

— N-am nici cea mai vagă idee, a minţit Roger, dar n-avea 
chef să-l pună la curent cu viața lui particulară. 

— Şi casa plutitoare? Te mai duci pe-acolo? a vrut să știe 
mexicanul. 

— Da. Dar cu apropierea iernii, prefer să merg numai la 
sfârșit de săptămână. 

Conversaţia se tărăgăna și Roger dorea să rămână singur. 

— Vrei să bem un whisky? a propus Delgado, desfăcându-și 
haina și vârând două degete într-un buzunărel. 

Roger a privit pântecele lui mare şi a întors capul. 

— Bine, unul și apoi pleci, a spus el fără prea mult 
entuziasm. 

Delgado a râs. 

— De acord. De acord, a exclamat el agitând o mână plină 
cu inele. 

Roger a luat două pahare, puse whisky până la jumătate și 
s-au grăbit să bea. 

— Pentru noi! a exclamat mexicanul. 

Roger a ridicat paharul, a făcut un semn cu capul și a băut 
și el. 

După ce au terminat de băut, Delgado s-a ridicat cu greu 
de pe divan, s-a îndreptat spre ușă și a deschis-o. 

— Pe curând, amice! a exclamat el și ușa s-a închis după ce 
a ieşit. 

Roger a strâns paharele și le-a dus la spălător. Apoi a 
revenit în salon și s-a tolănit pe divan. Aproape că aţipise, când 
sunetul soneriei l-a trezit dintr-o dată. 

Înjurând, s-a ridicat şi a mers să deschidă. 

— Domnul Lambert? A întrebat unul din cei doi oameni 
care se aflau în faţa lui. 

— Da, eu sunt, a spus făcându-le loc să intre. 

— Poliţia criminală, a spus cel mai în etate dintre ei. Sunt 
comisarul Delorme și acesta, a precizat arătând spre 
însoţitorul lui, este sergentul Kampbell. 

Amândoi s-au legitimat. 

— Luaţi loc, le-a spus Roger cu promptitudine. 

— Ne scuzati că vă deranjăm, domnule Lambert, a spus 
comisarul Delorme, dar vrem să vă punem câteva întrebări. 

— Chiar vă rog, a răspuns Roger și, fie chiar pentru o 
fracțiune de secundă, gândul lui a fost la Melissa. 

Cei trei rămăseseră în picioare în mijlocul salonului. 

Comisarul a privit în jur și a spus: 

— Sunteţi pictor... dar, sigur... a adăugat zâmbind. 
sunteți „acel“ Roger Lambert! 

Acum câtva timp am văzut nişte tablouri ale dumnea- 
voastră. Expuse la Galeria Delgado din San Francisco. 

— Ah! A făcut Roger și și-a aranjat părul cu ambele mâini. 

— Bine... Comisarul l-a privit și zâmbetul de pe faţa lui a 
dispărut. 

— Spuneţi-mi... cunoaşteţi pe o oarecare Melissa... s-a 
oprit şi a răsfoit o agendă pe care a scos-o din buzunar. 
Melissa Vagraham. .. căsătorită cu un oarecare Scott Rendell? 

— Desigur, a răspuns Roger fără să ezite. A fost modelul 
meu câţiva ani, dar apoi nu ne-am mai văzut decât acum 
aproape două luni. 

— Da, l-a întrerupt comisarul. Ştim. S-a întors la Sausalito. 

Roger nu înțelegea. Sau mai bine zis înțelegea că s-a 
întâmplat ceva cu ea. 

— Ce-a mai făcut de data asta? a întrebat aproape plictisit că 
s-au adresat lui. 

— Când aţi văzut-o ultima dată, domnule Lambert? a 
întrebat sergentul, un tânăr cu părul roșcat și cu fața plină de 
pistrui. 

— O clipă... să mă gândesc... a spus Roger mângâindu-și 
bărbia acoperită de bărba lungă. Două... nu, acum trei zile. 
De ce? 

— Sunteţi sigur, d-le Lambert? a întrebat comisarul, notând 
ceva în agendă. 

— Dar, sigur... acum trei zile, m-am dus la pensiunea ei... 

— Vă amintiţi pe la ce oră? 

— Târziu, a răspuns Roger, fără îndoială. Nu-mi amintesc 
ora cu precizie, dar sigur era după zece. 

— Ne puteţi spune ce căutaţi la acea oră la Melissa 
Vagraham? 

— Ah, nu cred că v-ar interesa. Roger începuse să se 
enerveze. 

— Ba chiar ne interesează, a răspuns comisarul schimbând 
tonul vocii. Doamna Melissa a fost asasinată. Trebuie să 
mergeţi cu noi la secţia de poliţie domnule Lambert. 

Roger a rămas fără grai și a fost cuprins de panică. 


A spune că cele două luni au fost cele mai tulburătoare din 
viața lui Roger Lambert este puţin spus. 

După scurta conversaţie cu cei doi polițiști, a fost dus la 
poliție și supus la un lung interogatoriu. 

I-au spus că Melissa a fost înjunghiată și că patronul pensi- 
unii le-a dat imediat numele lui. Nu numai atât, dar le-a relatat 
că i-a auzit certându-se chiar în seara în care Melissa a fost 
ucisă și la confruntare a fost recunoscut de patron. 

— Aţi intrat într-o mare încurcătură, i-a spus comisarul, în 
timp ce primele raze ale zorilor se strecurau prin ferestrele 
înalte și înguste ale încăperii. I-aţi înfipt cuțitul de vreo 
douăzeci de ori, cel mai mult în pântece... pentru. 

— Ajunge domnule comisar! Ajunge! a tipat Roger ieşindu-și 
din fire.. Eu n-am nici un amestec. 

— Citește-i drepturile, a spus cu răceală comisarul 
adresându-i-se sergentului. Şi condu-l în celulă. 

Roger, nevenindu-i să creadă, s-a lăsat ca un automat să i se 
ia amprentele digitale, s-a lăsat percheziţionat și apoi a ajuns 
într-o celulă cu patru delincvenţi, după ce a telefonat lui 
Delgado ca să-i spună ce s-a întâmplat și să interpeleze un 
avocat, pentru a stabili cauţiunea, ca să-l pună în libertate. 

A petrecut o noapte de infern și la primele ore ale dimineții 
s-a prezentat Delgado cu un avocat pentru a plăti o cauţiune 
de o sută de mii de dolari. 

Dar necazurile lui Roger abia începuseră, pentru că, pe 
lângă faptul că rămăsese fără bani, până la recunoașterea 
nevinovăţiei, au trecut două luni. 

Cel care a ucis-o pe Melissa a fost Scott Rendell, soţul ei. 

Omul se întorsese din Texas la câtva timp și a reușit să afle 
unde locuia Melissa. 

În seara delictului, a intrat în pensiune pe fereastra de la 
bucătărie şi s-a ascuns. Apoi a auzit vocea exaltată a Melissei, 
care se certa cu Roger, şi a localizat camera în care locuia. 

După ce Roger a ieșit, a bătut imediat la ușa Melissei și 
aceasta, crezând că a revenit Roger, a deschis ţinând cuțitul în 
mâna ascunsă la spate. 

Totul s-a petrecut ca într-un vis urât. 

Melissa l-a agresat orbește, dar Scott i-a smuls cuțitul din 
mână și a lovit-o cu sălbăticie. Apoi a dispărut repede și a 
plecat din nou spre Texas. 

Dar i-au descoperit amprentele digitale pe mânerul 
cuțitului şi i-au dat de urmă, arestându-l. 


Închisă în orizontul ei şi convinsă că a fost înșelată de 
Roger, Vivian n-a dat urmare sfatului mamei sale, de a-l căuta 
şi de a avea o explicaţie cu el. 

Aflată în pragul unei depresii profunde, nu mai ieșise deloc 
din casă de două luni, ceea ce le îngrijora mult pe Hope și pe 
Angelita. 

Într-o seară, în timp ce stăteau toate trei în faţa televizoru- 
lui, un prezentator de la știri a început să anunţe că trista 
întâmplare a lui Roger Lambert pictorul, s-a încheiat într-un 
mod fericit și că a fost exonerat de acuzaţia oribilă de omu- 
cidere comisă asupra unei fost model și amantă, Melissa 
Wagraham... 

Pentru Vivian, această ştire a venit ca un trăsnet, care a 
făcut-o să plângă o noapte întreagă. 

Dar, în dimineața următoare, s-a decis. A luat primul avion 
spre San Francisco şi a ajuns cu un taxi lângă debarcaderul lui 
Roger, care între timp se întorsese la casa plutitoare. 

Vivian a bătut în ușă și, așteptând, a crezut că va leșina de emotie. 

După câteva momente care păreau interminabile, ușa s-a 
deschis. 

— Vivian, oh, Vivian... spunea șoptit, din inimă, Roger, 
neîncrezător. 

Vivian s-a aruncat în brațele lui și l-a strâns cât a putut de 
tare la pieptul ei. 

— Te rog... nu spune absolut nimic... nu spune nimic... 
i-a şoptit ea înnebunită și neîncrezătoare că totul era normal. 

Roger i-a căutat înnebunit buzele și le-a sărutat cu dul- 
ceață. Apoi, cu fața cufundată în părul ei bogat, a izbucnit în 
plâns şi sughițuri de emotie și de bucurie. 

Vivian a ridicat capul și ochii ei violeti, plini de lacrimi, 
s-au pierdut pe chipul lui palid și slăbit... 

— Te iubesc, te iubesc mult... i-a şoptit ea cu sufletul la 
gură, în timp ce șiroaie mari de lacrimi alunecau pe obrajii ei. 

Și când gurile lor sau unit într-un lung sărut pasionat, 
Vivian a avut certitudinea că în acea noapte, în braţele lui 
Roger, va visa din nou palatele cu perle colorate și bărbatul 
nud dar nu fără chip, ci cu o faţă energică și expresivă ca a lui. 
A lui Roger. 


Sfârşit 


